Datasets:

1-800-SHARED-TASKS

/

telugu_news_classification

like 0

Follow

1-800-Shared-Tasks 33

25-04-2017 18:55:00

కృష్ణుడి సాయం 'నగదురహితమే'...యోగి వాదన

న్యూఢిల్లీ: నోట్ల రద్దు నిర్ణయంతో ఒరిగిందేమీ లేదని వాదించే వారిని ఉత్తరప్రదేశ్ ముఖ్యమంత్రి యోగి ఆదిత్యనాథ్ ద్వాపరయుగం నాటి కృష్ణుడు కథ చెప్పి ఒప్పించే ప్రయత్నం చేశారు. లక్నోలో జరిగిన ఓ కార్యక్రమంలో పాల్గొన్న యోగి ఆదిత్యనాథ్...కుచేలుడు-కృష్ణుడు కథ చెప్పారు. 'తన చిన్ననాటి స్నేహితుడైన కృష్ణుడ్ని కలుసుకుని సహాయం అర్థించేందుకు కుచేలుడు వెళ్లాడు. అప్పుడు కుచేలుడి చేతిలో చిల్లిగవ్వ కూడా లేదు. కృష్ణుడు నగదురహిత రూపంలోనే కుచేలుడికి సాయం చేశాడు. 5000 ఏళ్ల నాటి క్రితమే ఈ తరహా లావాదేవీలు జరిగినప్పుడు ఇప్పుడు ఎందుకు సాధ్యం కాదు?' అంటూ నగదురహిత లావాదేవీలను సమర్ధిస్తూ ఆదిత్యనాథ్ వ్యాఖ్యానించారు. హిందూ పురాణాల ప్రకారం బీదరికంతో అలమటిస్తున్న సుధాముడు (కుచేలుడు) ఏదైనా సాయం చేయమని కోరేందుకు తన బాల్యమిత్రుడైన కృష్ణుడి వద్దకు గుప్పెడు అటుకులతో వెళ్లాడు. ఆ అటుకులు సమర్పించుకుని తాను వచ్చిన పని చెప్పకుండానే నిరాశతో కుచేలుడు ఇంటికి వచ్చేశాడు. తీరా ఇంటికి వెళ్లేసరికి తన ఇల్లు భోగభాగ్యాలతో తులతూగడం చూసి కుచేలుడు విస్తుపోయాడు. ఆ కథనే ఆదిత్యనాథ్ గుర్తుచేస్తూ, ద్వాపరయుగంలో నగదురహిత సమాజం సాధ్యమైనప్పుడు ఇవాల్టి సమాజంలోనూ అది ఆచరణ సాధ్యమేనన్నారు. అవినీతి నిర్మూలనకు ఇదో మంచి మార్గమని హితవు పలికారు.

nation

07-02-2017 23:11:15

శశికళను ప్రజలు అంగీకరించరు: దీప

చెన్నై, ఫిబ్రవరి 7 (ఆంధ్రజ్యోతి): శశికళ నాయకత్వాన్ని రాష్ట్ర ప్రజలు అంగీకరించే పరిస్థితిలో లేరని తమిళనాడు దివంగత సీఎం జయలలిత మేనకోడలు దీపా జయకుమార్‌ అన్నారు. అన్నాడీఎంకే పక్ష నేతగా శశికళ ఎన్నికవడం రాష్ట్ర ప్రజలకు చీకటి రోజుగా ఆమె అభివర్ణించారు. శశికళను చూసి తానేమీ భయపడటం లేదని వ్యాఖ్యానించారు. మంగళవారం చెన్నైలో విలేకరులతో దీప మాట్లాడారు. సీఎం పీఠాన్ని అధిరోహించేందుకు శశికళ చేసుకుంటున్న ప్రయత్నాలను చూసి ప్రజలు తీవ్ర ఆందోళన చెందుతున్నారని, రాష్ట్రంలో ప్రస్తుతం పూర్తి అస్థిరత వాతావరణం నెలకొందన్నారు. రానున్న ఎన్నికల్లో తాను తప్పకుండా పోటీ చేస్తానని దీప స్పష్టం చేశారు. అయితే అన్నా శశికళ పోటీకి దిగే స్థానం నుంచే తాను బరిలోకి దిగాల్సిన అవసరం లేదని ఆమె వివరణ ఇచ్చారు. రాజకీయ రంగ ప్రవేశం, పార్టీ స్థాపన గురించి తనకంటూ ప్రణాళికలు ఉన్నాయని, ఆ వివరాలన్నీ అమ్మ (జయలలిత) జయంతి రోజైన ఈ నెల 24న ప్రకటిస్తానని తెలిపారు. జయలలిత వదిలి వెళ్లిన పనులను కొనసాగించే బాధ్యత తనపై ఉందని, ఆమె కోసమే తాను రాజకీయాల్లోకి వస్తున్నానని అన్నారు.

nation

09-05-2017 03:03:29

కేదార్‌నాథ్‌ యాత్రపై ఆంక్షలు

డెహ్రాడూన్‌, మే 8: కేదార్‌నాథ్‌ ఆలయ భద్రత, అనుకూలత దృష్ట్యా ఉత్తరాఖండ్‌ ప్రభుత్వం యాత్రికులకు పలు తాత్కాలిక ఆంక్షలు విధించింది. మధ్యాహ్నం 1.30 దాటిన తర్వాత గౌరికుండ్‌ నుంచి ప్రవేశాన్ని నిలిపేస్తూ రుద్ర ప్రయాగ జిల్లా కలెక్టర్‌ రంజన ఆదేశాలు జారీ చేశారు. ఈ ఆదేశాలు తక్షణమే అమల్లోకి వస్తాయని తెలిపారు. అంతేకాకుండా, ఆలయ పరిసరాల్లో రాత్రి పూట ఉండటానికి వసతి సౌకర్యాలు సరిగా ఉండవని, యాత్రికులు గమనించాలని ఆదేశాల్లో పేర్కొన్నారు.

nation

23-08-2017 03:38:13

విభజన నాటికి జడ్జిల వివరాలివ్వండి

హైకోర్టును ఆదేశించిన సుప్రీం కోర్టున్యూఢిల్లీ, ఆగస్టు22(ఆంధ్రజ్యోతి): ఉమ్మడి హైకోర్టు పరిధిలో రాష్ట్ర విభజననాటికి జూనియర్‌ జడ్జిల పోస్టులు, ఖాళీలు తదితర వివరాలు సమర్పించాలని హైకోర్టు, తెలుగు రాష్ట్ర ప్రభుత్వాలను సుప్రీంకోర్టు ఆదేశించింది. తెలంగాణ జడ్జిల కేటాయింపు కేసుపై న్యాయమూర్తి జస్టిస్‌ జాస్తి చలమేశ్వర్‌ నేతృత్వంలోని ధర్మాసనం మంగళవారం విచారించింది. జడ్జిల నియామకంపై కేంద్ర ప్రభుత్వం అఫిడవిట్‌ సమర్పించింది. ఖాళీల వివరాలపై హైకోర్టు తరఫు న్యాయవాదిని ప్రశ్నించగా తమ దగ్గర వివరాలు లేవని న్యాయవాది చెప్పడంతో కనీస వివరాలు అందించకపోతే ఎలా అని ప్రశ్నించింది.

nation

24-12-2017 23:58:58

టెక్నికల్స్‌ ఇవే..

టెక్నికల్‌గా మార్కెట్‌ బలమైన అప్‌ట్రెండ్‌ కొనసాగుతోంది. నిఫ్టీ ఫ్యూచర్స్‌ 1.42 శాతం పెరిగి తొలిసారిగా 10500 కన్నా పైన ముగిసింది. కాని బ్యాంక్‌ నిఫ్టీ మాత్రం కాస్తంత మందకొడిగానే కదిలి 25675 పాయింట్ల వద్ద క్లోజయింది. నిరోధ జోన్‌ 25750 స్థాయిని చేరుకోలేకపోయింది. ఇప్పుడు తాజా ఊర్థ్వముఖ కదలిక అవసరం. స్వల్పకాలిక దృక్పథంలో విశ్లేషించాల్సివస్తే నిఫ్టీ కప్‌ అండ్‌ హాండిల్‌ ఫార్మేషన్‌ను బ్రేకౌట్‌ చేసింది. నిఫ్టీ 10600 దిశగా పయనిస్తుందనేందుకు ఇది సంకేతం. ఈ పాటర్న్‌ ఆధారంగా మద్దతు స్థాయి 10380కి పెరిగింది. ఆప్షన్స్‌లో 10500సిఇ వద్ద అధికంగా ఓపెన్‌ ఇంటరెస్ట్‌ కనిపిస్తోంది. ఈ వారం పాజిటివ్‌గా ప్రారంభం అయితే మరింత షార్ట్‌ కవరింగ్‌తో 10600 దిశగా పరుగు తీస్తుంది. ప్రస్తుత సీరీ్‌సలో గరిష్ఠ ఓపెన్‌ ఇంటరెస్ట్‌ నిఫ్టీకి 10500 సిఇ, 10600 పిఇ వద్ద, బ్యాంక్‌ నిఫ్టీకి 26000 సిఇ, 25000 పిఇ వద్ద కనిపించాయి.

business

19-12-2017 00:58:37

తెలుగమ్మా! తెలుపమ్మా!!

 చందమామలోని అవ్వానా చిన్నప్పటి పాల బువ్వాతెలుగు భాష చరిత్రెంతోతెలియజేస్తావాతెలంగాణా పాత్రెంతోతేటపరుస్తావా? కొమ్మమీదకోకిలమ్మా!కోమలమైన తెలుగుదనంకొలమానం ఎప్పటిదమ్మా? పాణినీ మహర్షీ!నీ ఆర్యాక్షరాలలో అచ్చులుఅమ్మ ఒడి నుంచి తెచ్చుకోలేదామా ద్రవిడ మంత్రాలఅమృత స్వరాలుఎవరు మాయం చేశారు?సంధి విడగొట్టు మహా మునీ!  ఆదికవీ!ఆంధ్రుల చరిత్రకు ఆనవాళ్లు ఏవీ?నీ ‘వాణీ’ సరేమా తెలుగువాణి ఊసేది?ఈ లోకం కోడికిఏ సాక్ష్యం చూపేది?నీకు వెయ్యేళ్లు నిండాయిమాకు గండాలు మిగిలాయినీ ‘యాది’ పర్వంలోనేకాలపర్వం పలికిస్తేఇంత యాగీ జరిగేదా?ఇవాళ తమిళ తేలు కుట్టేదా?నా తరతరాల తాతలరాతి పలకల మీది రాతలరహస్య చరిత్రరావాలి బయటికిమహాభాష్య కారుల్లారామా పేటకు రండిమాటల దండ కట్టిస్తానుమూటలో మోసుకు పోండినా ఆదిమ కాలపు తల్లిని చూపిస్తానునా పలుకుల లంకెబిందెలు తవ్వి పోస్తానునా పేట యక్షగానాల తోలుబొమ్మలాటనా మాట మాండలికాల మామిడి తోటనా పాట నుడికారాల బతుకమ్మ కోటనా నోట కైతల కత్తి పీటతెలుగు వారి తొలికందం తెలంగాణ కందంనెయ్యికన్న చియ్య రుచితెల్ల వాణి కన్న తెలుగు శుచితెలుగు నా కందన కాయతెలుగు నా మూలిగతెలుగు నా ఈరిగనేనంటే తెలుగుదనంకాదంటే అవమానంతెలుగంతా ఒక జాతిలేదంటే అపఖ్యాతి కడుపార కమ్మనితెలుగు మాటలు కన్నతెలుగమ్మా! తెలుగమ్మా!నువ్వు కన్న తేదీలనుతెలుపమ్మా! తెలుపమ్మా!ఇరుగు పొరుగు వారి ముందుమా పరువును నిలుపమ్మాఇదే మేలుకొలుపమ్మాఇదే జాతి గెలుపమ్మా!ఎండ్లూరి సుధాకర్‌  నా చిన్నప్పటి పాల బువ్వాతెలుగు భాష చరిత్రెంతోతెలియజేస్తావాతెలంగాణా పాత్రెంతోతేటపరుస్తావా? కొమ్మమీదకోకిలమ్మా!కోమలమైన తెలుగుదనంకొలమానం ఎప్పటిదమ్మా? పాణినీ మహర్షీ!నీ ఆర్యాక్షరాలలో అచ్చులుఅమ్మ ఒడి నుంచి తెచ్చుకోలేదామా ద్రవిడ మంత్రాలఅమృత స్వరాలుఎవరు మాయం చేశారు?సంధి విడగొట్టు మహా మునీ!  ఆదికవీ!ఆంధ్రుల చరిత్రకు ఆనవాళ్లు ఏవీ?నీ ‘వాణీ’ సరేమా తెలుగువాణి ఊసేది?ఈ లోకం కోడికిఏ సాక్ష్యం చూపేది?నీకు వెయ్యేళ్లు నిండాయిమాకు గండాలు మిగిలాయినీ ‘యాది’ పర్వంలోనేకాలపర్వం పలికిస్తేఇంత యాగీ జరిగేదా?ఇవాళ తమిళ తేలు కుట్టేదా?నా తరతరాల తాతలరాతి పలకల మీది రాతలరహస్య చరిత్రరావాలి బయటికిమహాభాష్య కారుల్లారామా పేటకు రండిమాటల దండ కట్టిస్తానుమూటలో మోసుకు పోండినా ఆదిమ కాలపు తల్లిని చూపిస్తానునా పలుకుల లంకెబిందెలు తవ్వి పోస్తానునా పేట యక్షగానాల తోలుబొమ్మలాటనా మాట మాండలికాల మామిడి తోటనా పాట నుడికారాల బతుకమ్మ కోటనా నోట కైతల కత్తి పీటతెలుగు వారి తొలికందం తెలంగాణ కందంనెయ్యికన్న చియ్య రుచితెల్ల వాణి కన్న తెలుగు శుచితెలుగు నా కందన కాయతెలుగు నా మూలిగతెలుగు నా ఈరిగనేనంటే తెలుగుదనంకాదంటే అవమానంతెలుగంతా ఒక జాతిలేదంటే అపఖ్యాతి కడుపార కమ్మనితెలుగు మాటలు కన్నతెలుగమ్మా! తెలుగమ్మా!నువ్వు కన్న తేదీలనుతెలుపమ్మా! తెలుపమ్మా!ఇరుగు పొరుగు వారి ముందుమా పరువును నిలుపమ్మాఇదే మేలుకొలుపమ్మాఇదే జాతి గెలుపమ్మా!ఎండ్లూరి సుధాకర్‌  కొమ్మమీదకోకిలమ్మా!కోమలమైన తెలుగుదనంకొలమానం ఎప్పటిదమ్మా? పాణినీ మహర్షీ!నీ ఆర్యాక్షరాలలో అచ్చులుఅమ్మ ఒడి నుంచి తెచ్చుకోలేదామా ద్రవిడ మంత్రాలఅమృత స్వరాలుఎవరు మాయం చేశారు?సంధి విడగొట్టు మహా మునీ!పాణినీ మహర్షీ!నీ ఆర్యాక్షరాలలో అచ్చులుఅమ్మ ఒడి నుంచి తెచ్చుకోలేదామా ద్రవిడ మంత్రాలఅమృత స్వరాలుఎవరు మాయం చేశారు?సంధి విడగొట్టు మహా మునీ!  ఆదికవీ!ఆంధ్రుల చరిత్రకు ఆనవాళ్లు ఏవీ?నీ ‘వాణీ’ సరేమా తెలుగువాణి ఊసేది?ఈ లోకం కోడికిఏ సాక్ష్యం చూపేది?నీకు వెయ్యేళ్లు నిండాయిమాకు గండాలు మిగిలాయినీ ‘యాది’ పర్వంలోనేకాలపర్వం పలికిస్తేఇంత యాగీ జరిగేదా?ఇవాళ తమిళ తేలు కుట్టేదా?నా తరతరాల తాతలరాతి పలకల మీది రాతలరహస్య చరిత్రరావాలి బయటికిమహాభాష్య కారుల్లారామా పేటకు రండిమాటల దండ కట్టిస్తానుమూటలో మోసుకు పోండినా ఆదిమ కాలపు తల్లిని చూపిస్తానునా పలుకుల లంకెబిందెలు తవ్వి పోస్తానునా పేట యక్షగానాల తోలుబొమ్మలాటనా మాట మాండలికాల మామిడి తోటనా పాట నుడికారాల బతుకమ్మ కోటనా నోట కైతల కత్తి పీటతెలుగు వారి తొలికందం తెలంగాణ కందంనెయ్యికన్న చియ్య రుచితెల్ల వాణి కన్న తెలుగు శుచితెలుగు నా కందన కాయతెలుగు నా మూలిగతెలుగు నా ఈరిగనేనంటే తెలుగుదనంకాదంటే అవమానంతెలుగంతా ఒక జాతిలేదంటే అపఖ్యాతి కడుపార కమ్మనితెలుగు మాటలు కన్నతెలుగమ్మా! తెలుగమ్మా!నువ్వు కన్న తేదీలనుతెలుపమ్మా! తెలుపమ్మా!ఇరుగు పొరుగు వారి ముందుమా పరువును నిలుపమ్మాఇదే మేలుకొలుపమ్మాఇదే జాతి గెలుపమ్మా!ఎండ్లూరి సుధాకర్‌ ఆంధ్రుల చరిత్రకు ఆనవాళ్లు ఏవీ?నీ ‘వాణీ’ సరేమా తెలుగువాణి ఊసేది?ఈ లోకం కోడికిఏ సాక్ష్యం చూపేది?నీకు వెయ్యేళ్లు నిండాయిమాకు గండాలు మిగిలాయినీ ‘యాది’ పర్వంలోనేకాలపర్వం పలికిస్తేఇంత యాగీ జరిగేదా?ఇవాళ తమిళ తేలు కుట్టేదా?నా తరతరాల తాతలరాతి పలకల మీది రాతలరహస్య చరిత్రరావాలి బయటికిమహాభాష్య కారుల్లారామా పేటకు రండిమాటల దండ కట్టిస్తానుమూటలో మోసుకు పోండినా ఆదిమ కాలపు తల్లిని చూపిస్తానునా పలుకుల లంకెబిందెలు తవ్వి పోస్తానునా పేట యక్షగానాల తోలుబొమ్మలాటనా మాట మాండలికాల మామిడి తోటనా పాట నుడికారాల బతుకమ్మ కోటనా నోట కైతల కత్తి పీటతెలుగు వారి తొలికందం తెలంగాణ కందంనెయ్యికన్న చియ్య రుచితెల్ల వాణి కన్న తెలుగు శుచితెలుగు నా కందన కాయతెలుగు నా మూలిగతెలుగు నా ఈరిగనేనంటే తెలుగుదనంకాదంటే అవమానంతెలుగంతా ఒక జాతిలేదంటే అపఖ్యాతి కడుపార కమ్మనితెలుగు మాటలు కన్నతెలుగమ్మా! తెలుగమ్మా!నువ్వు కన్న తేదీలనుతెలుపమ్మా! తెలుపమ్మా!ఇరుగు పొరుగు వారి ముందుమా పరువును నిలుపమ్మాఇదే మేలుకొలుపమ్మాఇదే జాతి గెలుపమ్మా!ఎండ్లూరి సుధాకర్‌

editorial

06-01-2017 01:52:18

మళ్లీ తెరపైకి హెచ్‌-1బీ వీసా బిల్లు

వాషింగ్టన్‌, జనవరి 5: అమెరికా కలలుగనే భారతీయ నిపుణులకు దుర్వార్త. హెచ్‌-1బీ వీసాల దుర్వినియోగాన్ని అరికట్టే ‘ప్రొటెక్ట్‌ అండ్‌ గ్రో అమెరికన్‌ జాబ్స్‌ యాక్ట్‌’ మళ్లీ తెరపైకి వచ్చింది. రిపబ్లికన్‌ ప్రతినిధి డారెల్‌ ఇస్సా, డెమొక్రటిక్‌ ప్రతినిధి స్కాట్‌ పీటర్స్‌ ఈ బిల్లును బుధవారం అమెరికా కాంగ్రె్‌సలో ప్రవేశపెట్టారు. వీరిద్దరూ అమెరికాలో భారతీయులు ఎక్కువగా ఉండే కాలిఫోర్నియా రాష్ట్రానికి చెందిన ప్రతినిధులు కావడం గమనార్హం. ఈ బిల్లు వల్ల హెచ్‌-1బీ వీసాల దుర్వినియోగానికి అడ్డుకట్ట పడే అవకాశంలేదని కాలిఫోర్నియాకే చెందిన డెమొక్రాట్‌ జో లాఫ్‌గ్రెన్‌ అభిప్రాయపడ్డారు. దాదాపు దశాబ్దకాలంగా ఆమె ఇమిగ్రేషన్‌ సంస్కరణలపై అధ్యయనం చేస్తున్నారు. బిల్లులో ప్రతిపాదించిన ప్రకారం.. వార్షిక వేతనం పరిధిని లక్ష డాలర్లకు పెంచినా పెద్ద ఉపయోగం ఉండదని ఎందుకంటే సిలికాన్‌ వ్యాలీలో అలాంటి ఉద్యోగాల సగటు వార్షిక వేత నం లక్షా పదిహేను వేల డాలర్లుగా ఉందని ఆమె చెబుతున్నారు. కొంత మంది సాఫ్ట్‌వేర్‌ ఇంజనీర్లయితే 1.4 లక్షల డాల ర్లు సైతం డిమాండ్‌ చేస్తున్నారని ఆమె పేర్కొన్నారు. హెచ్‌-1బీ వీసాల జారీకి ప్రస్తుతం ఉన్న లాటరీ పద్ధతి కాకుండా ఎవరు అత్యధిక జీతాలు ఇవ్వడానికి సిద్ధపడతారో ఆ కంపెనీలకు మాత్రమే ఆ వీసాలు జారీ చేస్తామంటే వాటి దుర్వినియోగం తగ్గుతుందని లాఫ్‌గ్రెన్‌ పేర్కొంటున్నారు. అయితే.. వైట్‌హౌ్‌సలో అడుగుపెట్టిన తొలిరోజే తాను చేపట్టే ఐదు కార్యనిర్వాహక చర్యల్లో ఇమ్మిగ్రేషన్‌ సంస్కరణలు కూడా ఒకటని డోనాల్డ్‌ ట్రంప్‌ ఇప్పటికే ప్రకటించారు. ఈ నేపథ్యంలో తాజా బిల్లుపై సర్వత్రా ఆసక్తి, భారతీయుల్లో ఆందోళన నెలకొంది.

nation

14-10-2017 20:30:40

రామ్.. ట్రైలర్ ఏమైనా అర్ధమైందా?

రామ్ రెండోసారి కిశోర్ తిరుమల దర్శకత్వంలో చేస్తోన్న చిత్రం 'ఉన్నది ఒకటే జిందగీ'. వీరి కాంబినేషన్‌లో 'నేను శైలజ' చిత్రంలానే ఈ చిత్రం కూడా ఇప్పుడు కన్ఫ్యూజ్ చేస్తోంది. 'నేను శైలజ' చిత్ర టైమ్‌లో విడుదల చేసిన ట్రైలర్‌లో హీరో రామ్ ఎలా కన్ఫ్యూజ్ అయ్యాడో, ట్రైలర్ చూసిన వారు కూడా సేమ్ అలాంటి ఫీలింగ్‌నే పొందారు. 'ఐ ల‌వ్ యూ.. బ‌ట్ ఐ యామ్ నాట్ ల‌వ్ విత్ యూ' అంటూ కీర్తీ సురేష్, అందులో రామ్‌ని కన్ఫ్యూజ్ చేస్తుంది. సేమ్ టు సేమ్ తాజాగా విడుదలైన 'ఉన్నది ఒకటే జిందగీ' ట్రైలర్‌లో కూడా 'ఈసారి నువ్వు ఏడ్చేరోజు త్వరలోనే వస్తుంది' అని హీరోయిన్ అనుపమ పరమేశ్వరన్ అంటుంటే కన్ఫ్యూజ్ అయ్యాడు రామ్. ప్రేక్షకులు కూడా ఈ ట్రైలర్ చూసి అలాంటి ఫీలింగ్‌నే వ్యక్తపరుస్తున్నారు. ఇదంతా చూస్తుంటే డైరెక్టర్ కిశోర్ తిరుమల కాన్సెప్టే ఇదా అనిపిస్తోంది. ఇలా కన్ఫ్యూజ్ చేసినా, సినిమాలో కంటెంట్ మాత్రం కరెక్ట్‌‌గా ఇస్తాడు కిశోర్. కన్ఫ్యూజ్ చేస్తే ప్రేక్షకులు హిట్ ఇస్తారు అన్నట్లుగా ఉంది కిశోర్ తిరుమల వ్యవహారం. అందుకే ఈ చిత్ర ట్రైలర్‌ని కూడా సేమ్ టు సేమ్ 'నేను శైలజ' ట్రైలర్‌లా కట్ చేయించాడు. ఆయనలో ఇంత మేటర్ ఉంది కనుకే, రామ్ వదలకుండా వెంటనే రెండోసారి కూడా పట్టేశాడు. అనుపమ పరమేశ్వరన్, లావణ్య త్రిపాఠి ఇందులో హీరోయిన్‌లుగా నటించారు.

entertainment

25-03-2017 00:02:19

మాల్యా భారత్‌కు రాక తప్పదు?

న్యూఢిల్లీ : బ్రిటన్‌లో తలదాచుకుంటున్న లిక్కర్‌ కింగ్‌ విజయ్‌ మాల్యాను దేశానికి రప్పించేందుకు ప్రభుత్వం చేస్తున్న ప్రయత్నాలు ఫలిస్తున్నాయి. మాల్యాను అప్పగించాల్సిందిగా భారత్ చేసిన అభ్యర్ధనను బ్రిటన్‌ విదేశాంగ శాఖ గత నెల 21న సర్టిఫై చేసింది. సర్టిఫై చేసిన అభ్యర్ధనను వెస్ట్‌ మినిస్టర్‌ మేజిస్ట్రే‌ట్‌ కోర్టుకు పంపారు. మాల్యాను అదుపులోకి తీసుకొని భారతకు అప్పగించేందుకు వీలుగా జిల్లా జడ్జి స్థాయి న్యాయాధికారి వారెంట్‌ జారీ చేయాల్సి ఉంటుంది.  బ్యాంకులకు దాదాపు 9,000 కోట్ల రూపాయల మేర రుణాలను ఎగవేసి రాత్రికిరాత్రే లండన్‌ పరారైన మాల్యాను తిరిగి రప్పించేందుకు ప్రభుత్వం ప్రయత్నిస్తున్న విషయం తెలిసిందే. ఈ ప్రయత్నాల్లో ప్రస్తుత పరిణామాలు కీలకమైన ముందడుగని చెప్పవచ్చు. ఒక దేశానికి చెందిన నేరగాళ్లు, చట్టం కనుగప్పి పరారైన వ్యక్తులు మరో దేశంలో ఆశ్రయం తీసుకున్న పక్షంలో, వారిని బంధించి అప్పగించేందుకు భారత, బ్రిటన్‌ మధ్య ద్వైపాక్షిక ఒప్పందం ఎప్పటి నుంచో అమల్లో ఉంది.  అయితే రాజకీయ కక్ష్య సాధింపుల కారణంగా ఆశ్రయం తీసుకున్నవారి విషయంలో బ్రిటన్‌ ఉదారంగా ఉంటుంది. అలాంటి వారిని వెనక్కి అప్పంగించాలన్న అభ్యర్ధనలను ఖతారు చేయని సందర్భాలున్నాయి. మాల్యా కేసులోని తమ అభ్యర్ధనకు పూర్తి చట్టబద్ధత ఉందని, ఆయన నేరాన్ని ధృవీకరించే అనేక అంశాల దృష్ట్యా అయన్ను తిప్పి పంపించాలని భారత కోరింది. భారత ఆందోళనల విషయంలో బ్రిటన్‌ సముచిత రీతిన స్పందిస్తున్నట్టుగా వెల్లడి కావాలంటే మాల్యా విషయంలో తమ అభ్యర్ధనను గౌరవించాలని కూడా పేర్కొంది.

business

18-09-2017 11:02:28

‘జై లవకుశ’లో ఐటెం సాంగ్‌పై ఆసక్తికర విషయాలు చెప్పిన మిల్క్ బ్యూటీ...

జూనియర్ ఎన్టీఆర్ మొట్టమొదటిసారిగా త్రిపాత్రాభినయం చేసిన మూవీ ‘జై లవకుశ’. డైరక్టర్ బాబీ దర్వశకత్వంలో వస్తున్న ఈ మూవీ ప్రస్తుతం టాలీవుడ్ ఇండస్ట్రీలో హాట్ టాపిక్‌గా మారింది. ఈ నెల 21న జై లవకుశ అభిమానుల ముందుకు రానుంది. ఈ సినిమా ఐటెం సాంగ్‌లో మిల్క్ బ్యూటీ తమన్నా అందాలను ఆరబోస్తూ "స్వింగ్ జరా" అంటూ నర్తించిన విషయం తెలిసిందే. ఈ సాంగ్ ప్రోమో విడుదల కాగానే లక్షల్లో వ్యూస్ రాబట్టింది.          ఊసరవెల్లి మూవీ తర్వాత రెండోసారి ఎన్టీఆర్ సరసన మిల్క్ బ్యూటీ నటించింది. ఈ సినిమా అనుభవాలు, కొన్ని ఆసక్తికర విషయాలను బ్యూటీ మీడియాతో పంచుకుంది. ‘జై లవకుశలో నేను నటించిన ఐటెం సాంగ్ "స్వింగ్ జరా" అనేది ఒక కామెడీ సాంగ్ లాంటిందని చెప్పుకొచ్చింది.. అంతే కాదు ఈ పాటను నేను ఎంచుకోవడం చాలా సంతోషంగా ఉంది’అని చెప్పింది. ఈ అద్భుతమైన ఐటెం సాంగ్‌ను స్క్రీన్‌పై చూడటానికి చాలా రోజులుగా వేచి చూస్తున్నాని తమన్నా చెప్పుకొచ్చింది. ఎన్టీఆర్‌తో కలిసి మరోసారి సినిమాలో నటించడం గొప్పగా ఫీలవుతున్నాను.. కాలు షేక్ చేస్తూ ఎన్టీఆర్ డ్యాన్స్ చేయడం చాలా అద్భుతమంటూ జూనియర్‌ను పొగడ్తలతో ముంచెత్తింది.             ముఖ్యంగా ఇటీవల విడుదలైన ప్రోమో సాంగ్‌కు ఒక ప్రత్యేకమైన సంగీత పరికరంతో బాణీలు సమాకూర్చడం జరిగింది. "స్వింగ్ జరా" అనే సాంగ్‌ని రామజోగయ్య శాస్త్రి రాశాడు. ఈ పాట విజువల్స్  స్వింగ్ జరాకు వన్నె తెస్తాయని ప్రముఖ సంగీత దర్శకుడు దేవిశ్రీ ప్రసాద్ పేర్కొన్నారు.

entertainment

23-11-2017 00:56:20

ఇక ప్రత్యక్ష పన్నుల ప్రక్షాళన!

త్వరలో సరికొత్త ఆదాయ పన్నుల చట్టంముసాయిదా తయారీకి టాస్క్‌ఫోర్స్‌న్యూఢిల్లీ: జిఎస్‌టిని అమల్లోకి తేవడం ద్వారా దేశం లో పరోక్ష పన్నుల స్వరూపాన్ని సమూలంగా మార్చివేసిన కేంద్ర ప్రభుత్వం.. తాజాగా ప్రత్యక్ష పన్నుల ప్రక్షాళలనకు పూనుకుంది. 1961లో అమల్లోకి వచ్చిన ప్రస్తుత ఆదాయ పన్నుల చట్టం స్థానంలో సరికొత్త చట్ట ముసాయిదా రూపకల్పనకు టాస్క్‌ఫోర్స్‌ను ఏర్పాటు చేసింది. ఎనిమిదేళ్ల క్రితం కొత్త డైరెక్ట్‌ టాక్స్‌ కోడ్‌ ముసాయిదా రూపకల్పనలో కీలకపాత్ర పోషించిన పన్ను చట్టాల నిపుణుడు, ప్రత్యక్ష పన్నుల కేంద్ర బోర్డు (సిబిడిటి) సభ్యులు అరవింద్‌ మోదీకే మరోసారి బాధ్యతలను అప్పగించింది కేంద్ర ప్రభుత్వం. ఆరుగురు సభ్యులుండే ఈ టాస్క్‌ఫోర్స్‌కు మోదీ అధ్యక్షత వహిస్తారు. ప్రభుత్వ ప్రధాన ఆర్థిక సలహాదారు అరవింద్‌ సుబ్రమణియన్‌ ఈ ప్యానెల్‌కు శాశ్వత ప్రత్యేక ఆహ్వానితుడు. ఆర్థిక వ్యవ స్థలో సమకాలీన అవసరాలకు తగ్గట్టుగా డ్రాఫ్ట్‌ను రూ పొందించడం ఈ ప్యానెల్‌ బాధ్యత. ప్రత్యక్ష పన్నులను (ఇన్‌కమ్‌ టాక్స్‌, కార్పొరేట్‌ టాక్స్‌) పూర్తిగా సరళీకరించే ఉద్దేశంతోనే కేంద్రం ఈ అడుగు వేసింది.  యాభై ఏళ్లకు పైగా పాతబడిన ఆదాయ పన్ను చట్టాలను తిరగరాయాల్సిన అవసరం ఉందని సెప్టెంబరులో జరిగిన పన్ను అధికారుల వార్షిక సదస్సులో ప్రధాని నరేంద్ర మోదీ అన్నారు. ‘‘ప్రస్తుత చట్టాన్ని సమీక్షించడంతోపాటు ప్రస్తుత అవసరాలకు తగ్గట్టుగా సరికొత్త చట్టాన్ని ప్రవేశపెట్టేందు కోసం ముసాయిదాను రూపొందించేందుకు టాస్క్‌ఫోర్స్‌ను ఏర్పాటు చేశాం’’ అని కేంద్ర ఆర్థిక శాఖ పేర్కొంది. అరవింద్‌ మోదీ అధ్యక్షతన ఏర్పాటైన ఈ కమిటీలో ప్రముఖ చార్టర్డ్‌ అకౌంటెంట్‌ గిరీష్‌ అహుజా, ఈవై చైర్మన్‌ అండ్‌ రీజినల్‌ మేనేజింగ్‌ పార్ట్‌నర్‌ రాజీవ్‌ మెమానీ, టాక్స్‌ అడ్వకేట్‌ ముకేష్‌ పటేల్‌, ఐసిఆర్‌ఐఇఆర్‌ కన్సల్టెంట్‌ మా నసి కేడియా, రిటైర్డ్‌ ఐఆర్‌ఎస్‌ అధికారి జిసి శ్రీవాస్తవ సభ్యులుగా ఉంటారు. ఈ కమిటీ ఆరు నెలల్లోగా కొత్త ప్రత్యక్ష పన్నుల చట్ట ముసాయిదా నివేదికను ప్రభుత్వానికి సమర్పించాల్సి ఉంటుంది. ఇతర దేశాల్లో పాటిస్తున్న చట్టాలకు అనుగుణంగా కొత్త చట్టం ఉండనుంది.

business

16-04-2017 15:44:48

తన రూల్స్ తానే బ్రేక్ చేస్తున్నాడట స్వర మాంత్రికుడు!

స్వరమాంత్రికుడిగా ప్రేక్షకులకు శ్రవణానందం కలిగిస్తున్న ఇళయరాజా... ఇప్పుడు తన రూల్స్‌ను తానే బ్రేక్ చేసుకోదలిచారట. అదీ కుమారుడు యువన్ శంకర్ రాజా కోసం కావడం విశేషం. మ్యూజిక్ మ్యాస్ట్రో ఇళయరాజాతో కలసి పనిచేయాలని ఇతర మ్యూజిక్ డైరెక్టర్లు సైతం ఎదురుచూస్తుంటారు. కానీ, ఆ అవకాశం ఎప్పుడో గానీ చిక్కదు. సుమారు పదమూడేళ్ల క్రితం 2004లో సుప్రసిద్ధ సంగీత దర్శకుడు ఎంఎస్ విశ్వనాథన్‌తో కలసి రాజా.. 'విశ్వతులసి' అనే చిత్రానికి స్వరాలు సమకూర్చారు. అప్పటినుంచి ఇప్పటివరకూ మళ్లీ ఏ సంగీత దర్శకుడికీ ఆ అవకాశం దక్కలేదు. అయితే తాజాగా కుమారుడు యువన్ శంకర్ రాజా కోసం ఇళయరాజా మరోసారి జుగల్బందీకి సిద్ధమయ్యారని తెలుస్తోంది. ఇటీవలే నిర్మాతగాను అవతారం ఎత్తిన సంగీత దర్శకుడు యువన్ శంకర్ రాజా.. నయనతారతో 'కొలయుత్తిర్ కాలమ్' అనే చిత్రాన్ని రూపొందించాడు. ఈ చిత్రం తరువాత శీను రామస్వామి దర్శకత్వంలో మరో కొత్త ప్రాజెక్ట్‌ను ప్రారంభించబోతున్నాడు. ఈ చిత్రం కోసం యువన్‌తో తొలిసారి చేతులు కలపబోతున్నారు ఇళయరాజా. తనయుడితో కలసి పాటలకు, బ్యాక్ గ్రౌండ్ స్కోర్‌కు స్వరాలు సమకూర్చబోతున్నారు. మరి తండ్రీతనయుల కలయికలో వస్తున్న ఈ క్రేజీ ప్రాజెక్ట్ ప్రేక్షకులను ఏ రీతిన అలరిస్తుందో చూడాలి.

entertainment

21-01-2017 07:58:55

ఆ నటి పరిస్థితి ఈ నగ్న చిత్రంలా ఉందని కామెంట్ చేసిన మంత్రి

దంగల్ చిత్రంతో ఈ బాలనటి ఎంత ఫేమస్ అయిందో తెలిసిందే. కాశ్మీర్‌కు చెందిన ఈ బాలనటి పేరు  జైరా వసీం. దంగల్ చిత్రంలో గీతా పోగట్ చిన్ననాటి పాత్రలో నటించి మెప్పించింది. కానీ ఈ బాలనటిపై వివాదాలు మాత్రం పెరుగుతూనే వస్తున్నాయి. కేంద్ర క్రీడల మంత్రి విజయ్ గోయల్ ఆమెపై మరో వివాద వ్యాఖ్యను చేశారు. ఓ గ్యాలరీలోని నగ్న చిత్రాన్ని జైరా వసీంకు అన్వయించారు.ఈ ఫోటో జైరా వసీం పరిస్థితికి అద్దంపట్టేలా ఉందంటూ.... పంజరంలో బందీ అయి ఉన్న ముస్లిం యువతి చిత్రాన్ని ట్విట్టర్‌లో పోస్ట్ చేసి జైరా వసీం పరిస్థితి ఇలాగే ఉందంటూ కామెంట్ చేసారు. దీనికి జైరా వసీం కూడా  స్పందించింది.                    క్రీడల మంత్రి మాటలకు జైరా వసీం కూడా ఘాటుగానే సమాధానం ఇచ్చింది.” సార్ మీరు వర్ణించినట్లు ఈ బొమ్మతో నేనెలా కనెక్ట్ అవుతాను ? మీరు చెబుతున్నట్లుగా ఈ బొమ్మకు నాకు ఎలాంటి సారూప్యత లేదు. నేను మీకో విషయం తెలియచేయాలనుకుంటున్నా.. బురఖా వేసుకునేవాళ్ళు అందంగానే కాదు.. స్వేచ్ఛగా కూడా ఉంటారు ” అంటూ మంత్రికి ఘాటుగానే జైరా సమాధానం ఇచ్చింది. వెంటనే స్పందించిన మంత్రి తన ఉద్దేశాన్ని నీవు తప్పుగా అర్థం చేసుకున్నావని బదులిచ్చాడు. చిన్న వయసులోనే నువ్వు ఎంతో సాధించావు. నీలాగే బాలికలందరు కట్టుబాట్లను, నిబంధనలను దాటుకుని ఎదగాలని కోరుకుంటున్నట్లు మంత్రి విజయ్ గోయల్ తెలిపారు.

nation

05-02-2017 02:29:35

ప్రధాని కావాలని లేదు

ఒంటరి పోరే కావాలనుకున్నా: అఖిలేశ్‌ లఖ్‌నవ్‌, ఫిబ్రవరి 4: ప్రధాని కావాలన్న కోరిక తనకు లేదని యూపీ సీఎం అఖిలేశ్‌ అన్నారు. ఒంటరిగా పోటీ చేయాలని బలంగా ఉన్నా, పరిస్థితుల వల్ల పొత్తు తప్పలేదన్నారు. దేశాన్ని ఏ.ఎమ్‌(అమితషా-మోదీ) నుంచి కాపాడాలని కోరారు. కాగా, ఎస్పీ, బీఎస్పీ, బీజేపీలకు యూపీ ప్రజలు త్రిపుల్‌ తలాక్‌ చెప్పనున్నట్లు ఎంఐఎం నేత అసదుద్దీన్‌ అన్నారు.

nation

07-02-2017 11:27:41

బ్రేకింగ్ న్యూస్ : కైలాస్ సత్యార్థి ఇంట్లో చోరీ.. నోబెల్ బహుమతి అపహరణ

న్యూఢిల్లీ: నోబెల్ పురస్కార గ్రహీత కైలాస్ సత్యార్థి ఇంట్లో మంగళవారం ఉదయం చోరీ జరిగినట్టు ఢిల్లీ పోలీసులు వెల్లడించారు. ప్రస్తుతం సత్యార్థి అమెరికా పర్యటనలో ఉన్నారు. సత్యార్థి ఇంట్లో చోరీకి గురైన విలువైన వస్తువులతో పాటు నోబెల్ బహుమతి నమూనా కూడా ఉన్నట్టు పోలీసులు వెల్లడించారు. ప్రొటోకాల్ నిబంధనల ప్రకారం అసలు నోబెల్ పురస్కారం మాత్రం రాష్ట్రపతి భవన్‌లో భద్రంగా ఉంది. సత్యార్థి ఇంట్లో చొరబడిన దొంగలు నోబెల్ అదేననుకుని నకిలీది పట్టుకెళ్లి ఉంటారని పోలీసులు చెబుతున్నారు. కాగా నోబెల్ బహుమతి కోసమే దొంగలు వచ్చారా అన్న కోణంలో కూడా విచారణ జరుపుతున్నారు. ఐపీసీ సెక్షన్ 380 కింద ఎఫ్ఐఆర్ నమోదు చేయడంతో పాటు... ఈ కేసును ప్రతిష్టాత్మకంగా తీసుకున్న పోలీసులు నిందితుల కోసం తీవ్రంగా గాలిస్తున్నారు. గతేడాది లోక్‌సభ ఎంపీ శశిథరూర్ ఇంట్లో చొరబడిన దొంగలు పలు విలువైన వస్తువులు విగ్రహాలతో పాటు... ప్రధాని బహూకరించిన మహాత్మా గాంధీ కళ్లద్దాలను కూడా అపహరించుకుపోయారు.

nation

24-02-2017 14:32:15

ట్విట్టర్, ఫేస్‌బుక్ వద్దు.. ఐశ్వర్యకు అభిషేక్ ఆంక్షలు?

స్మార్ట్‌ఫోన్లు వచ్చాక ప్రపంచం మొత్తం అరచేతుల్లోకి వచ్చినట్టైంది. ఫేస్‌బుక్, ట్విట్టర్, వాట్సాప్.. ఇలా సోషల్ మీడియా ద్వారా యువత చాలా యాక్టివ్‌గా ఉంటోంది. యూతే కాదు.. సెలెబ్రిటీలు సోషల్ మీడియాలో యాక్టివ్‌గా ఉంటూ తమ తమ అభిమానులకు అందుబాటులో ఉంటున్నారు. హీరోలు, హీరోయిన్లు, డైరెక్టర్లు, మ్యూజిక్ డైరెక్టర్లు, సింగర్లు ఇలా చాలా మంది సోషల్ మీడియా ద్వారా తమ సినిమాల గురించి అభిమానులతో పంచుకుంటున్నారు. బాలీవుడ్ హీరోయిన్ ఐశ్వర్య రాయ్ కూడా అందుకు మినహాయింపేమీ కాదు. ఆమె కూడా ట్విట్టర్, ఫేస్‌బుక్‌లో అకౌంట్ ఓపెన్ చేసి అభిమానులకు దగ్గరగా ఉండాలని భావించింది. కానీ, అందుకు ఆమె భర్త అభిషేక్ బచ్చన్ మాత్రం అంగీకారం తెలపలేదట. ఆన్‌లైన్‌లోకి వెళితే సోషల్ మీడియా ద్వారా ఎదురయ్యే సమస్యలను ఆమె డీల్ చేయలేదేమోనని అభిషేక్ భావించాడట. చాలా మంది సెలెబ్రిటీలు సోషల్ మీడియాలో జోకులు, విమర్శలను ఎదుర్కొన్నారు. అభిషేక్ బచ్చన్‌కు ఆ సంఘటనలు ఎదురయ్యాయి. దీంతో ఒకవేళ ఐశ్వర్య సోషల్ మీడియాలోకి వెళితే.. వచ్చే అనవసర విమర్శలను తట్టుకుని నిలబడగలదా? అని ఆలోచించాడట. అందుకే వద్దని వారించినట్టు బాలీవుడ్ వర్గాలు చెబుతున్నాయి. ఇటీవల విడుదలైన ఏ దిల్ హై ముష్కిల్ సినిమా టైంలోనే ట్విట్టర్‌లో అకౌంట్ ఓపెన్ చేసి.. సినిమాను ప్రమోట్ చేయాలని ఐశ్వర్య భావించినా అభిషేక్ వద్దని వారించాడట.

entertainment

04-04-2017 02:14:24

ఈవీఎంల ట్యాంపరింగ్‌ సాధ్యమే

మిషన్‌ ఇస్తే నిరూపిస్తా: కేజ్రీవాల్‌ న్యూఢిల్లీ/చింద్వారా, ఏప్రిల్‌ 3: అత్యాధునిక టెక్నాలజీతో ఎలక్ట్రా‌నిక్‌ ఓటింగ్‌ మిషన్‌(ఈవీఎం)లను ట్యాంపర్‌ చేయడం సాధ్యమేనని, తమకు ఓ మిషన్‌ ఇస్తే 72 గంటల్లో అందులోని సమాచారాన్ని తారుమారు చేయగలనని ఢిల్లీ సీఎం, ఆప్‌ అధినేత అరవింద్‌ కేజ్రీవాల్‌ సవాల్‌ చేశారు. అది కూడా ఈసీ నిపుణులు, కెమెరా ముందే చేస్తానన్నారు. ఎన్నికల సంఘం ఉపయోగిస్తున్న సాఫ్ట్‌వేర్‌ను బహిర్గతం చేయాలని డిమాండ్‌ చేశారు. కేజ్రీవాల్‌ సోమవారం నాడిక్కడ విలేకరులతో మాట్లాడారు. ఇటీవల జరిగిన యూపీ అసెంబ్లీ ఎన్నికల్లోనూ ఈవీఎంలు ట్యాంపరింగ్‌కు గురయ్యాయని, ఢిల్లీ మున్సిపల్‌ ఎన్నికల్లోనూ అదే సీన్‌ పునరావృతమయ్యే ప్రమాదముందన్నారు. యూపీలోని కాన్పూర్‌లో ఇటీవలి ఎన్నికల్లో వినియోగించిన 300 ఈవీఎంలను మధ్యప్రదేశ్‌ ఉపఎన్నికల్లో వినియోగించేందుకు తీసుకెళ్లడం నిబంధనలకు విరుద్ధమన్నారు. ఈసీ నిబంధనల ప్రకారం ఒకసారి వినియోగించిన ఈవీఎంను ఫలితాలు వచ్చిన 45 రోజుల వరకు మళ్లీ ఉపయోగించరాదని, ఈ నిబంధనను ఎందుకు ఉల్లంఘించిందని ప్రశ్నించారు. బ్యాలెట్‌ పేపర్‌తో ఎన్నికలు నిర్వహించడమే ఏకైక మార్గమన్నారు. అయితే, కేజ్రీ విమర్శల్లో పస లేదని, యూపీలో ఉపయోగించిన ఈవీఎంలను మధ్యప్రదేశ్‌లో ఉపయోగించారనడం నిరాధార ఆరోపణలని ఈసీ స్పష్టం చేసింది. ఈవీఎంలపై అనుమానాలుంటే హైకోర్టులో పిటిషన్‌ దాఖలు చేసే స్వేచ్ఛ ఆమాద్మీ పార్టీకి ఉందని స్పష్టం చేసింది.

nation

03-12-2017 07:22:00

'2.0' గురించి లైకా ప్రొడక్షన్స్ అధికారిక ప్రకటన

సూపర్ స్టార్ రజినీకాంత్.. బాలీవుడ్ స్టార్ హీరో అక్షయ్ కుమార్ కలిసి నటిస్తున్న సినిమా రోబో 2.0. ఈ సినిమా షూటింగ్ శరవేగంగా జరుపుకుంటోంది. లైకా ప్రొడక్షన్స్ నిర్మిస్తున్న ఈ సినిమాను శంకర్ డైరెక్ట్ చేస్తున్నారు. రజినీ సరసన అమీ జాక్సన్ హీరోయిన్‌గా నటిస్తోంది. ఈ సినిమా రిలీజ్ ఎప్పుడో అఫీషియల్‌గా లైకా ప్రొడక్షన్స్ క్రియేటివ్ హెడ్ రాజు మహాలింగం ప్రకటించారు. దీనికి సంబంధించి ఆయన ఒక ప్రెస్ నోట్ రిలీజ్ చేశారు. "లైకా ప్రొడక్షన్స్.. సూపర్ స్టార్ రజినీకాంత్.. అక్షయ్ కుమార్.. శంకర్‌ల మాగ్నమ్ ఓపస్ యాక్షన్ థ్రిల్లర్ 2.0 ప్రపంచ వ్యాప్తంగా ఏప్రిల్, 2018లో ప్రేక్షకుల ముందుకు రానుంది." అంటూ ఆయన ఓ ప్రెస్‌నోట్‌ని రిలీజ్ చేశారు. నేషనల్ వైడ్ కాస్ట్లీయెస్ట్ త్రీడి మూవీగా 2.0ను అభివర్ణించారు రాజు మహాలింగం. కానీ ఏప్రిల్‌లో ఏ డేట్‌న రిలీజ్ కానుందో మాత్రం ప్రకటించలేదు.

entertainment

23-09-2017 19:57:17

సాగర్ దర్శకత్వంలో ‘ప్రభాస్’

సీనియర్ డైరక్టర్ సాగర్ మరోసారి మెగాఫోన్ పట్టబోతున్నారు. నితీష్ రెడ్డి హీరోగా అశోక్, సతీశ్ రెడ్డి నిర్మించే ఈ చిత్రానికి ‘ప్రభాస్’ అనే పేరు పెట్టారు. ఈ సినిమా ప్రారంభోత్సవం అన్నపూర్ణ స్టూడియోస్‌లో జరిగింది. హీరో నితీష్ రెడ్డి, హీరోయిన్లు నందిని, అమృతపై తొలి సన్నివేశాన్ని చిత్రీకరించారు. ప్రముఖ నిర్మాత కె. యస్. రామారావు, దర్శకులు ఎస్వీ కృష్ణారెడ్డి, తెలంగాణ ఎఫ్.డి.సి. ఛైర్మన్ పి. రామ్మోహనరావు తదితరులు ఈ ప్రారంభోత్సవానికి హాజరయ్యారు. పరభాషా నటులు సైతం ఈ చిత్రంలో నటించబోతున్నారని దర్శక నిర్మాతలు తెలిపారు.

entertainment

13-07-2017 22:45:39

‘జనతా గ్యారేజ్‌’ చూడమన్నారు

‘అప్పట్లో ఒకడుండేవాడు’ చిత్రంతో తెలుగు ప్రేక్షకులకు దగ్గరైన కన్నడ భామ తాన్యా హోప్‌. తాజాగా ‘పటేల్‌ సార్‌’లో నటించింది. జగపతిబాబు టైటిల్‌ పాత్రలో నటించిన ఈ సినిమా శుక్రవారం ప్రేక్షకుల ముందుకు రానుంది. ఈ సినిమా గురించి తాన్యా హోప్‌ మాట్లాడుతూ ‘‘ఇందులో నేను పోలీస్‌ అధికారిగా నటించాను. మా దర్శకుడు నన్ను ‘జనతా గ్యారేజ్‌’లో ఎన్టీఆర్‌ పాత్రను చూడమన్నారు. ఆ పాత్రతో పాటు ఓ హిందీ, ఓ తమిళ సినిమాను చూసి స్ఫూర్తి పొందాను. నేను ఇందులో జగపతిబాబు గారికి జోడీగా నటించలేదు. యగ్రెసివ్‌ పోలీస్‌ ఆఫీసర్‌గా నటించాను. నా నిజ జీవితానికి విరుద్ధమైన పాత్ర అది. అయితే ఎక్కువగా మఫ్టీలో ఉన్న షాట్‌లే తీయడం వల్ల ఒకే ఒక్క సీన్‌లో మాత్రమే యూనిఫార్మ్‌లో కనిపించాను. ముందు నటిగా నిలదొక్కుకుని, భవిష్యత్తులో రాజకీయాల్లోకి రావాలని ఉంది. అందుకు నాకు జయలలిత స్ఫూర్తి’’ అని చెప్పారు.

entertainment

13-09-2017 11:38:09

‘అర్జున్‌రెడ్డి’ హీరోయిన్‌ అక్కడ కూడా ఎంట్రీ ఇచ్చేసింది..!

ప్రస్తుతం దక్షిణాదిలో హాట్‌టాపిక్‌గా మారిన తెలుగు చిత్రం ‘అర్జున్‌రెడ్డి’తో హీరోయిన్‌గా ఆరంగేట్రం చేసిన ఉత్తరాది భామ షాలిని పాండే త్వరలోనే కోలీవుడ్‌లో అడుగుపెట్టబోతోంది. జీవీ ప్రకాష్‌ హీరోగా తెరకెక్కబోతున్న ‘100% కాదల్‌’ చిత్రంలో షాలినిని హీరోయిన్‌గా ఖరారు చేశారు. ఇంతకుముందు లావణ్య త్రిపాఠి హీరోయిన్‌గా ఎంపికైంది. అయితే వ్యక్తిగత కారణాలతో లావణ్య ఈ ప్రాజెక్టు నుంచి తప్పుకోవడంతో ‘అర్జున్‌రెడ్డి’తో రాత్రికి రాత్రే స్టార్‌ అయిపోయిన షాలిని పాండేను ఎంపిక చేశారు. ఇదొక్కటే కాదు, కోలీవుడ్‌లో పలు చిత్రాల్లో ఆమెకు అవకాశాలు వస్తున్నాయి.             కానీ, కథల ఎంపిక జాగ్రత్త వహిస్తూ, విభిన్నమైన ప్రేమకథతో కూడిన ‘100% కాదల్‌’కి ఓకే చెప్పింది. నాగచైతన్య, తమన్నా జంటగా నటించిన తెలుగు చిత్రం ‘100% లవ్‌’ చిత్రానికి రీమేక్‌ ఇది. ఆగస్టులోనే షూటింగ్‌ ప్రారంభం కావాల్సి ఉండగా, లావణ్య తప్పుకోవడంతో సెట్స్‌పైకి వెళ్లేందుకు ఆలస్యమైంది. టాలీవుడ్‌ డైరెక్టర్‌ సుకుమార్‌ సహ నిర్మాతగా వ్యవహరిస్తున్న ‘100% కాదల్‌’ చిత్రానికి చంద్రమౌళి దర్శకత్వం వహిస్తున్నారు.

entertainment

19-03-2017 16:54:18

విష్ణుతో అమైరా దస్తూర్ టాలీవుడ్ ఎంట్రీ!

రీసెంట్‌గా ఇండో చైనీస్ చిత్రం 'కుంగ్ ఫూ యోగా'లో జాకీచాన్ సరసన ఆడిపాడిన అమైరా దస్తూర్.. ఇప్పుడు టాలీవుడ్ ఎంట్రీ ఇస్తోంది. గతంలో ధనుష్ డబ్బింగ్ మూవీ 'అనేకుడు'తో మెప్పించిన ఈ బ్యూటీ.. ఇప్పుడు మంచు విష్ణు సరసన మెరవబోతోంది. విష్ణు హీరోగా రూపొందబోతున్న “ఆచారి అమెరికా యాత్ర” అనే చిత్రంలో హీరోయిన్ గా అమైరా దస్తూర్‌ను తీసుకున్నారట. నిజానికి ఈ సినిమా కోసం కొత్త హీరోయిన్ వేటలో ఉన్న యూనిట్.. ఎలాగూ టాలీవుడ్‌కు అమైరా కొత్తే కదా అనుకున్నారేమో ఈ బ్యూటీనే విష్ణు సరసన ఫైనల్ చేశారు. కొన్నాళ్లుగా కామెడీ జానర్‌లోనే హిట్ కొట్టే ప్రయత్నంలో ఉన్నాడు మంచు విష్ణు. గతంలో తనకు ‘దేనికైనా రెడీ’ వంటి హిట్ ఇచ్చిన జి.నాగేశ్వర్ రెడ్డితో.. విష్ణు కలసి వర్క్ చేస్తున్న మూడో చిత్రమిది. గత ఏడాది వీరిద్దరి కాంబినేషన్ లో ‘ఈడో రకం ఆడో రకం’ అనే సినిమా వచ్చింది. ఇక పక్కా కమర్షియల్ ఎంటర్ టైనర్‌గా రూపొందనున్న “ఆచారి అమెరికా యాత్ర” సినిమాను ఎంఎల్ కుమార్ చౌదరి నిర్మిస్తుండగా.. ఇందులో బ్రహ్మీతో సహా పలువురు స్టార్ కమెడియన్స్ నటించబోతున్నారట. మార్చి-19న ఈ సినిమా ప్రారంభం కాబోతోంది. మరి.. మూడోసారి కలసి వర్క్ చేస్తున్న విష్ణు, నాగేశ్వర్ రెడ్డి.. మరో హిట్ ను అందుకుంటారేమో చూద్దాం..!

entertainment

02-11-2017 03:28:56

లవ్‌ జిహాద్‌ నిజమే?

చదువు పేరుతో మత మార్పిడులు.. మనసు మార్చి వివాహాలుహవాలా మార్గంలో గల్ఫ్‌ నిధులుఇండియాటుడే స్టింగ్‌ ఆపరేషన్లో అంగీకరించిన పీఎఫ్ఐ సభ్యురాలుసంస్థను నిషేధించాలన్న బీజేపీన్యూఢిల్లీ: కేరళలో పథకం ప్రకారం ‘లవ్‌ జిహాద్‌’ జరుగుతోందని ఆంగ్ల టీవీచానెల్‌ కథనం ఒకటి వెల్లడించింది. 23 ఏళ్ల హిందూ వైద్య విద్యార్థిని అఖిల అశోకన్‌ను(హదియా జహాన్‌) ఇస్లాంలోకి మార్చి వివాహం చేసుకున్న సంఘటన ఇటీవల దేశవ్యాప్తంగా సంచలనం సృష్టించింది. హదియా తన భర్త సఫిన్‌ జహాన్‌తోనే ఉంటానని పట్టుబట్టగా తన కుమార్తెను ‘లవ్‌ జిహాద్‌’ నుంచి కాపాడాలని తండ్రి అశోకన్‌ సుప్రీంకోర్టు వరకు పోరాటం చేశారు. హైకోర్టు వివాహాన్ని రద్దు చేయగా, సుప్రీంకోర్టు ఆదేశంపై జాతీయ దర్యాప్తు సంస్థ ఆధ్వర్యంలో లవ్‌ జిహాద్‌పై దర్యాప్తు జరుగుతోంది. హదియా మత మార్పిడి, ఇస్లామిక్‌ వివాహంలో కీలక పోషించినట్లు భావిస్తున్న స్వచ్ఛంద సంస్థ పాప్యులర్‌ ఫ్రంట్‌ ఆఫ్‌ ఇండియా(పీఎఫ్ ఐ) మహిళా విభాగం అధ్యక్షురాలు ఎ.ఎ్‌స.జైనబాపై ‘ఇండియాటుడే’ స్టింగ్‌ ఆపరేషన్‌ చేసింది. ఈ సందర్భంగా ఆమె అమ్మాయిలను ఇస్లాంలోకి మారుస్తున్నట్లు అంగీకరించింది. జైనబా అఖిల భారత ముస్లిం పర్సనల్‌ లా బోర్డు సభ్యురాలు కూడా. ఆంగ్ల చానెల్‌ ప్రతినిధితో ఆమె సంభాషణలు దేశవ్యాప్తంగా సంచలనం సృష్టించాయి. అయితే, తానెవరితో మాట్లాడలేదని, తాను మత మార్పిడులకు పాల్పడలేదని జైనబా బుధవారం విలేకరులకు చెప్పింది. హదియా 2013లోనే ఇస్లాంలోకి మారిందని, 2015లో ఆమె పీఎఫ్ఐ అనుబంధ సంస్థ సత్యశరణిలో చేరేందుకు వచ్చినపుడు పరిచయం అయ్యిందని, వారిద్దరి మధ్య పెద్దలు కుదిర్చిన పెళ్లే జరిగిందని చెప్పారు. మీడియా ప్రతినిధితో సంభాషణల్లో మాత్రం ఇప్పటివరకు ఐదు వేల మంది హిందూ, క్రిస్టియన్‌ యువతులను ఇస్లాంలోకి మార్చినట్లు జైనబా, ఆమె భర్త అలీ గర్వంగా వెల్లడించారు. మతం మారుతున్న వారిలో ఉన్నత విద్యావంతులు కూడా ఉన్నారని, నాలుగేళ్ల క్రితం ఎమ్మెస్సీ మాథ్స్‌, బీఈడీ చేసిన శుభ అనే అమ్మాయిని మతం మార్చామని, ఇప్పుడామె ఫాతిమాగా స్థిరపడిందని తెలిపారు. చారిటబుల్‌ ట్రస్టులు, విద్యాసంస్థల ముసుగులో ఉండబట్టే చేయగలుగుతున్నామని చెప్పారు. విద్యాసంస్థ ట్రస్ట్‌గా రిజిస్టర్‌ అయిన సత్యశరణి కూడా చేసేది మత మార్పిడులేనని, పేరు మర్పిడి సర్టిఫికెట్లు తెచ్చిపెట్టే బాధ్యత కూడా తమదేనని వెల్లడించారు. పీఎఫ్ఐ వ్యవస్థాపక సభ్యుడు అహ్మద్‌ షరీఫ్‌ ఢిల్లీలో ఆంగ్ల చానెల్‌ విలేకరితో మాట్లాడుతూ, ఇస్లామిక్‌ రాజ్య స్థాపనే తన లక్ష్యమని చెప్పారు. మొదట భారత్‌ను ఇస్లామిక్‌ రాజ్యంగా మార్చాక ప్రపంచమంతా విస్తరిస్తామని తెలిపారు. మత మార్పిడుల కోసం పెద్ద మొత్తంలో అరబ్బు దేశాల నుంచి నిధులను హవాలా మార్గంలో తెచ్చుకుంటున్నట్లు చెప్పారు.  ఐదేళ్ల క్రితం తన చేతుల మీదుగా పది లక్షల గల్ఫ్‌ మనీని కేరళకు పంపించానన్నారు. పీఎఫ్ఎఫ్ఐ సంస్థను వెంటనే నిషేధించాలని, సంస్థ బాధ్యులపై చట్టపరమైన చర్యలు తీసుకోవాలని కేంద్ర మంత్రి రవిశంకర్‌ ప్రసాద్‌ డిమాండ్‌ చేశారు. పీఎఫ్ఐ దేశంలోని చట్టాలను ఉల్లంఘిస్తే ప్రభుత్వం తప్పకుండా చర్యలు తీసుకోవాలని ముస్లిం సంఘాలు అన్నాయి. అగ్రవర్ణాల వేధింపుల వల్లే బీసీలు, దళితులు ఇస్లాం వైపు చూస్తున్నారని వ్యాఖ్యానించాయి. దేశంలో పలు రాష్ట్రాలు ప్రలోభపెట్టి చేసే మత మార్పిడులను నిషేధించాయి.

nation

13-09-2017 19:07:31

మరో ఛాన్స్ కొట్టిన పెళ్లిచూపులు డైరెక్టర్

పెళ్లిచూపులు సూపర్ హిట్టయినా, డైరెక్టర్ తరుణ్ భాస్కర్ ఇప్పటి వరకూ మరో సినిమాను మొదలు పెట్టలేదు. అయితే త్వరలో ఓ అగ్రసంస్థలో కొత్త హీరోతో సినిమా చేయబోతున్నాడట. 'పెళ్ళిచూపులు' ఘనవిజయం తర్వాత, గ్యాప్ తీసుకున్న దర్శకుడు తరుణ్ భాస్కర్ మరో సినిమా చేయబోతున్నాడు. నిజానికి 'పెళ్లిచూపులు' తర్వాత రాజ్ కందుకూరి బ్యానర్‌లోనే ఓ సినిమా చేయాల్సి ఉంది. అలాగే సురేశ్ బ్యానర్‌లోనూ నిఖిల్ హీరోగా మరో సినిమా చేయడానికీ ప్రయత్నించాడట. అయితే ప్రస్తుతం సురేశ్ బ్యానర్‌లోనే సినిమా ఫైనల్ అయిందని తాజా సమాచారం. 'వెళ్లిపోమాకే' ఫేమ్ విశ్వక్ సేన్ హీరోగా ఈ సినిమా తెరకెక్కుతోందట. సురేశ్ బ్యానర్‌లో అయినా ఈ సినిమాని మినిమమ్ బడ్జెట్‌లో తీస్తాడట తరుణ్ భాస్కర్. గతంలో తను తీసిన 'సైన్మా' అనే షార్ట్ ఫిల్మ్‌నే సినిమాగా తెరకెక్కించాలనే ఆలోచన ఉన్నాడట తరుణ్ భాస్కర్. ఆ షార్ట్ ఫిల్మ్ అప్పట్లో యూ ట్యూబ్‌లో బాగా పాపులరైంది. మరి ఆ కథనే ఇప్పుడు సురేశ్ బ్యానర్‌లో తీస్తాడా లేక మరో కథ‌తో తెరకెక్కిస్తాడా అన్నది తెలియాల్సి ఉంది. మరి షార్ట్ ఫిల్మ్‌తో గుర్తింపు తెచ్చుకుని ఆ తర్వాత బిగ్ స్క్రీన్‌పై హిట్ కొట్టిన తరుణ్ భాస్కర్ రెండో సినిమాతో ఎలాంటి గుర్తింపు తెచ్చుకుంటాడో చూడాలి.

entertainment

28-06-2017 18:54:09

ఆ చిత్రంలోని మహేశ్‌బాబు లుక్ లీక్

ఇప్పటివరకూ 'స్పైడర్'తో బిజీ అయిన మహేశ్.. తాజాగా 'భరత్ అనే నేను' సినిమా షూటింగ్‌లో జాయిన్ అయ్యాడు. కొరటాల శివ తెరకెక్కిస్తోన్న ఈ చిత్రంలో.. మహేశ్ బాబు లుక్ లీకయ్యింది. 'శ్రీమంతుడు' తర్వాత మహేశ్ బాబు - కొరటాల శివ హిట్ కాంబినేషన్‌లో రూపొందుతోన్న చిత్రం 'భరత్ అనే నేను'. ఈ చిత్రాన్ని పొలిటికల్ డ్రామాగా తెరకెక్కిస్తున్నాడు కొరటాల శివ. మహేశ్ లేకుండానే షూటింగ్ మొదలుపెట్టుకున్న ఈ సినిమాలో.. ఇటీవలే జాయిన్ అయ్యాడు ప్రిన్స్. ఇక తాజాగా.. ఈ చిత్రంలో మహేశ్ లుక్ లీకయ్యింది. ఈ లీక్డ్ పిక్స్‌లో.. 'స్పైడర్' చిత్రంలో లుక్ మాదిరే.. మహేశ్ గెటప్ ఉంది. అయితే.. ఈ చిత్రంలో పొలిటీషియన్‌గా కనిపించే మహేశ్ బాబు లుక్ మాత్రం డిఫరెంట్‌గా ఉండబోతుందట. మహేశ్ బాబుతో పాటు.. 'భరత్ అనే నేను' షూటింగ్‌లో హీరోయిన్ కైరా అద్వానీ కూడా జాయిన్ అయ్యిందట. 'ధోని' బయోపిక్‌తో బాలీవుడ్‌లో సూపర్ హిట్ అందుకున్న కైరా నటిస్తోన్న ఫస్ట్ సౌత్ మూవీ ఇది. ఇక డి.వి.వి. ఎంటర్‌టైన్‌మెంట్స్ బ్యానర్‌లో డి.వి.వి. దానయ్య నిర్మిస్తోన్న ఈ చిత్రానికి దేవిశ్రీ ప్రసాద్ సంగీతాన్ని అందిస్తున్నాడు. మహేశ్ బాబు 24వ చిత్రంగా రూపొందుతోన్న ఈ సినిమా సంక్రాంతికి ప్రేక్షకుల ముందుకు రానుందట. మొత్తంమీద మహేశ్.. 'స్పైడర్' వెను వెంటనే 'భరత్ అనే నేను' సినిమాను కూడా కంప్లీట్ చేస్తున్నాడన్నమాట.

entertainment

07-05-2017 14:46:47

'కేజ్రీవాల్‌పై ముడుపుల ఆరోపణలు అవాస్తవం'

న్యూఢిల్లీ: ముఖ్యమంత్రి అరవింద్ కేజ్రీవాల్‌ రూ.2 కోట్ల రూపాయలు ముడుపులు తీసుకున్నట్టు ఆప్ నుంచి ఉద్వాసనకు గురైన కపిల్ మిశ్రా చేసిన సంచలన ఆరోపణలను ఆ పార్టీ సీనియర్ నేత, ఉప ముఖ్యమంత్రి మనీష్ సిసోడియా ఆదివారంనాడు తోసిపుచ్చారు. ఇవి పూర్తిగా అసంబద్ధమైన, సత్యదూరమైన ఆరోపణలని అన్నారు. 'ఎంతమాత్రం వ్యాఖ్యానించడానికి అర్హం కాని ఆరోపణలివి' అని సిసోడియా మీడియాతో మాట్లాడుతూ అన్నారు. కపిల్ మిశ్రాను నీటి శాఖ మంత్రి పదవి నుంచి ఆప్ శనివారంనాడు తొలగించింది. నీటి సరఫరా, బిల్లింగ్ వ్యవహారాల్లో నిర్వహణాలోపాల కారణంగానే ఆయనను తొలగించినట్టు ఆప్ పేర్కొంది. దీనిపై ఆదివారంనాడు మీడియా ముందుకు వచ్చిన కపిల్ మిశ్రా, తాను మంత్రి పదవిని చేపట్టిననాటి నుంచి ఓ నెలలోనే నీటి ట్యాంకర్ల కుంభకోణంలో మాజీ సీఎం షీలా దీక్షిత్‌పై కేజ్రీవాల్‌కు నివేదిక ఇచ్చానని, దానికి ఏ గతి పట్టిందో అందరికీ తెలుసునని అన్నారు. సత్యేంద్ర జైన్ రూ.2 కోట్లను అరవింద్ కేజ్రీవాల్‌కు ఇవ్వడం కూడా తాను కళ్ళారా చూశానంటూ సంచలన ఆరోపణ చెప్పారు. ఆ రోజు రాత్రంతా తనకు నిద్ర పట్టలేదన్నారు. కేజ్రీవాల్ అవినీతిపై తాను సీబీఐకి కూడా ఫిర్యాదు చేస్తానని తెలిపారు. కాగా, ఈ ఆరోపణలను ఖండించిన మనీష్ సిసోడియా, నీటి పరిస్థితిపై చాలా మంది ఎమ్మెల్యేలు మనస్థాపానికి గురయ్యారని, ప్రజల ఆగ్రహాన్ని కూడా వారు చవిచూస్తున్నారని అన్నారు. ఇదే విషయాన్ని తాను మిశ్రాకు శనివారంనాడు చెప్పానని, మంత్రివర్గంలో మార్పులు చేపట్టాలని ముఖ్యమంత్రి అనుకుంటున్న కూడా వివరించానని అన్నారు. ఇంతలోనే ఆయన కేజ్రీవాల్‌పై ఈ తరహా ఆరోపణలు చేయడం చూస్తుంటే ఏమనాలో అర్ధం కావడం లేదని మిశ్రాపై సిసోడియా మండిపడ్డారు.

nation

13-07-2017 17:01:52

వైఎస్ జగన్ నిర్మాతగా బాలయ్య సినిమా..?

రాజకీయం వేరు, అభిమానం వేరు. జగన్ వేరు, నందమూరి బాలకృష్ణ వేరు. ఈ కాంబినేషన్ పక్కా విరుద్ధకోణంలో కనిపిస్తుంది. నిజానికి జగన్ ఒకప్పుడూ, ఇప్పుడు బాలకృష్ణకు వీరాభిమాని. తెలుగుదేశం పార్టీకీ, వైఎస్సార్సీపీకి ఇప్పుడు పడకపోవచ్చు. కానీ చరిత్రలోకి వెళితే వైఎస్ రాజశేఖర్ రెడ్డి, చంద్రబాబు నాయుడు కాంగ్రెస్‌లో ఉన్నప్పుడు మంచి స్నేహితులు. అది గతం. వర్తమానంలో ఇద్దరూ రాజకీయంగా బద్ధశత్రువులయ్యారు.  అయితే జగన్ విషయానికొస్తే వ్యక్తిగతంగా బాలకృష్ణకు వీరాభిమాని. ఒకానొకప్పుడు ఆయన అభిమాన సంఘానికి అధ్యక్షుడిగా సైతం వ్యవహరించిన రోజులు ఉన్నాయి. అప్పుడు కూడా వీరిని విరుద్ధ పార్టీలే. వైఎస్సార్ పార్టీలో ఉండగా ఎన్టీఆర్ తెలుగుదేశం పార్టీ స్థాపించిన తర్వాత కూడా జగన్ తన అభిమానాన్ని మాత్రం వదులుకోలేదు. ఒకానొక సమయంలో జగన్ నిర్మాతగా మారి 2003లో బాలకృష్ణతో యాక్షన్ థ్రిల్లర్ సినిమా తీయడానికి ప్లాన్ చేశారు. అప్పటికే వైఎస్సార్, చంద్రబాబు రాజకీయంగా ఉప్పు, నిప్పు మాదిరిగా మారిపోయారు.  దీంతో ఆయన ఎంత ప్రయత్నించినా..ఆ సినిమా నిర్మాణం జరగలేదు. అంతమాత్రన జగన్ తన అభిమానాన్ని చంపుకోలేదు. సందర్భం వచ్చినప్పుడల్లా చాటుకున్నారాయన. బాలకృష్ణను అసెంబ్లీలో జగన్ పొగుడుతారు. బాలకృష్ణ అసెంబ్లీలో హుందాగా ఉంటారాని..ఎవరిపైనా ఎలాంటి విమర్శ చేయారని టీడీపీ ఎమ్మెల్యే కదిరి బాబూరావుతో అన్నారట జగన్. కాలం ఎప్పుడు ఎలా మారుతుందో తెలియదు. ఇవాళకాకపోయినా, తరువాతైన జగన్ బాలకృష్ణతో సినిమా చేస్తాడని ఇద్దరి నేతల అభిమానులు భావిస్తున్నారు.

entertainment

18-10-2017 01:35:53

తేలియాడే అతి పెద్ద సోలార్‌ ప్లాంట్‌

కేరళలో బనాసురసాగర్‌పై నిర్మాణం పూర్తికోజికోడ్‌ (కేరళ), అక్టోబరు 17: నీటిపై తేలియాడే అతిపెద్ద సోలార్‌ పవర్‌ ప్లాంట్‌ విద్యుదుత్పత్తికి సిద్ధమైంది. వయనాడ్‌లోని బనాసుర సాగర్‌ రిజర్వాయర్‌ దగ్గర నెలకొల్పిన ఈ సోలార్‌ ప్లాంట్‌ నిర్మాణం పూర్తయింది. వచ్చే నెలలో సీఎం పినరయి విజయన్‌ చేతుల మీదుగా ప్రాజెక్టును ప్రారంభించి విద్యుత్‌ను ఉత్పత్తి చేస్తామని కేరళ్‌ విద్యుత్‌శాఖ అధికారులు తెలిపారు.  ఈ సోలార్‌ పవర్‌ ప్లాంట్‌ ప్రత్యేకతలుదేశంలో అతిపెద్ద తేలియాడే సోలార్‌ ప్లాంట్‌2016లో నిర్మాణ పనులు ప్రారంభం6వేల చ.మీ. నీటి ఉపరితలంపై నిర్మాణంప్రాజెక్టు వ్యయం రూ. 9.25 కోట్లుసామర్థ్యం 500 కిలోవాట్స్‌ఏటా 7.5 లక్షల యూనిట్ల విద్యుదుత్పత్తి

nation

15-01-2017 18:16:54

లేకేష్ రాహుల్ క్లీన్ బౌల్డ్..

పూణె: ఇంగ్లడ్‌తో జరుగుతున్న మొదటి వన్డే మ్యాచ్‌లో భారత జట్టు సెకండ్ వికెట్ కోల్పోయింది. భారత జట్టు స్కోర్ 24 పరుగులు వద్ద ఉండగా డేవిడ్ విల్లే బౌలింగ్‌లో లోకేష్ రాహుల్ క్లీన్ బౌల్డ్ అయ్యాడు. కరెక్ట్‌గా కాళ్ల ముందు లాండ్ అయిన బంతి ప్యాడ్స్‌ పక్కనుంచి వెళ్లి మిడిల్ స్టంప్‌ను పడేసింది. దంతో భారత స్కోర్ 5.5 ఓవర్లకు 24/2. క్రీజ్‌లో ఉన్న కోహ్లీకి జతగా యువరాజ్ సింగ్ వచ్చాడు.

sports

22-11-2017 01:17:12

శశికళకు 70 బినామీ సంస్థలు?

ఐటీ దాడులతో వెలుగులోకి రహస్య కంపెనీలు1,430 కోట్ల స్థిరాస్తులు..5 కోట్ల బంగారం స్వాధీనంకేంద్రంతో రాజీకి చిన్నమ్మ యత్నం?చెన్నై/బెంగళూరు, నవంబరు 21(ఆంధ్రజ్యోతి): ఐటీ అధికారులు సోదాలు చేసే కొద్దీ శశికళ అక్రమాస్తులు భారీగా బయటపడుతున్నాయి. సోదాల్లో 70 బినామీ సంస్థలు బయటపడినట్లు ఆదాయపు పన్నులశాఖ వర్గాలు తెలిపాయి. 15 బ్యాంక్‌ ఖాతాలను స్తంభింపజేశారు. శశికళ సన్నిహితుల ఇళ్లలో రూ.7 కోట్ల నగదు, రూ.5 కోట్ల విలువైన బంగారు నగల ను స్వాధీనం చేసుకున్నామని వివరించాయి. రాష్ట్రవ్యాప్తంగా రూ.1,430 కోట్ల మేరకు స్థిరాస్తులు ఉన్నట్లు కూడా వెల్లడయ్యాయని, వాటికి సంబంధించిన కీలక దస్తావేజులు లభించాయని వెల్లడించాయి. అక్రమార్జన కేసులో జయ, శశికళకు జైలు శిక్ష పడిన తర్వాత కూడా చిన్నమ్మ వర్గం మరింత అక్రమార్జనకు పాల్పడిందని ఆరోపణలొచ్చాయి. జైలులోనే శశికళ విచారణ!బెంగుళూరు పరప్పన అగ్రహారం జైలులో శిక్ష అనుభవిస్తు న్న శశికళను ఐదుగురు ఐటీ అధికారులు బుధవారం ప్రశ్ని స్తారని తెలిసింది. శశికళను జైలు నుంచి వెలుపలకు తీసుకొ చ్చి విచారణ జరపాలని తొలుత ఐటీ అధికారులు భావించా రు. అయితే కర్ణాటక ప్రభుత్వం అనుమతివ్వడానికి కనీసం 2 వారాలు పట్టొచ్చని తెలియడంతో ఆ ఆలోచనకు స్వస్తిపలికిన ట్లు తెలిసింది. నేరుగా జైలుకెళ్లి అక్కడే ఆమెను ప్రశ్నించను న్నట్లు సమాచారం. జైలు అధికారులు చెన్నై ఐటీ బృందానికి అనుమతి కూడా ఇచ్చినట్లు చెబుతున్నారు. ఐదుగురు ఐటీ అధికారులు శశికళను, ఇళవరసిని విచారించనున్నారని తెలిసింది. దాంతో శశికళ మంగళవారం కొంతమంది న్యాయవాదులను పిలిపించుకుని మంతనాలు జరిపారు. పీకల్లోతు కష్టాల్లో చిన్నమ్మ?శశికళ పీకల్లోతు కష్టాల్లో కూరుకుపోతోం దా? వారం, పది రోజులుగా శశికళ బంధువు లు, సన్నిహితులపై ఆదాయపన్నుశాఖ దాడు లు జరుపుతున్న నేపథ్యంలో ఈ ప్రశ్న బలం గా వినిపిస్తోంది. ఐటీ దాడుల్లో దొరికిన ఆస్తులను ఎన్‌ఫోర్స్‌మెంట్‌ డైరెక్టరేట్‌(ఈడీ) అటాచ్‌ చేసే అవకాశాలు కనిపిస్తున్నాయి. ప్రస్తుతం బెంగళూరు పరప్పన అగ్రహార జైలులో శిక్ష అనుభవిస్తున్న శశికళపై గట్టి నిఘా ఉంది. ఆమెను ఎవరు కలుస్తున్నా సీబీఐకి సమాచారం చేరుతోంది. మరోవైపు కేంద్రప్రభుత్వంతో రాజీకి శశివర్గం ప్ర యత్నిస్తున్నట్లు సమాచారం. అన్నాడీఎంకేలోని కొందరు సీనియర్‌ నేతలు శశి తరఫున ఢిల్లీలో రాయబారాలు జరుపుతున్నారని తెలుస్తోంది. శశికళ కేంద్రంతో రాజీపడి జైలు నుంచి బయటపడాలని తీవ్రంగా ప్రయత్నిస్తున్నట్లు సమాచారం.

nation

21-01-2017 08:44:19

ప్రభాస్‌ పెళ్లి ఈ ఏడాదేనట!

 ప్రభాస్‌ పెళ్లి ఈ ఏడాది కచ్చితంగా ఉంటుందని ఆయన పెదనాన్న కృష్ణంరాజు వెల్లడించారు. ‘బాహుబలి-2’ విడుదల తర్వాత ప్రభాస్‌ పెళ్లి చేసుకుంటాడని కృష్ణంరాజు అంటున్నారు. తనకు తెలిసినంతవరకు సుజిత్‌ సినిమా మొదలు పెట్టేముందే పెళ్లి ఉండొచ్చని తెలిపారు. అయితే ఆ అమ్మాయి ఎవరో, ఏ ప్రాంతానికి చెందినదో మాత్రం చెప్పడానికి నిరాకరించారు. అన్ని వివరాలూ ‘బాహుబలి-2’ విడుదల తర్వాత ప్రకటిస్తామని తెలిపారు. అయితే ఆ అమ్మాయి గోదావరి జిల్లాలకు చెందిన వ్యక్తి అని, ఆమెను ప్రభాస్‌ తల్లి సెలెక్ట్‌ చేశారని వార్తలు వస్తున్నాయి. ప్రభాస్‌ పెళ్లి గురించి పూర్తి వివరాలు తెలియాలంటే ‘బాహుబలి-2’ విడుదల వరకు ఆగాల్సిందే.

entertainment

13-02-2017 16:36:55

కెప్టెన్‌గా కోహ్లీ సరికొత్త ప్రపంచ రికార్డ్..

హైదరాబాద్: బంగ్లాదేశ్‌తో జరిగిన టెస్ట్ మ్యాచ్‌లో కోహ్లీ సేన ఘన విజయం సాధించింది. హైదరాబాద్‌లోని ఉప్పల్ స్టేడియంలో జరిగిన ఈ మ్యాచ్‌లో 208 పరుగుల భారీ విజయాన్ని అందుకుంది. అయితే కెప్టెన్‌గా కోహ్లీకి ఇది వరుసగా 19వ టెస్ట్ మ్యాచ్ విజయం. దీంతో వరుస టెస్ట్ విజయాలు నమోదు చేసిన కెప్టెన్లలో కోహ్లీ నాలుగో స్థానంలో నలిచాడు. 26 వరుస టెస్ట్ విజయాలతో వెస్టిండీస్ దిగ్గజం క్లైవ్ లాయిడ్ టాప్‌లో ఉండగా, 22 వరుస విజయాలతో పాంటింగ్ తర్వాత స్థానంలో ఉన్నాడు. అత్యధిక టెస్ట్ విజయాలు నమోదు చేసిన కెప్టెన్లు..1) క్లైవ్ లాయిడ్ - 26 వరుస విజయాలు(1982-84)2) రికీ పాంటింగ్ - 22 వరుస విజయాలు(2005-07)3) లింగ్‌వోర్త్(ఇంగ్లండ్) - 19(1969-71)4) కోహ్లీ - 19(ప్రస్తుతం)

sports

19-02-2017 09:41:15

ఆ ఒక్క సన్నివేశం కోసమే 12 కోట్ల ఖర్చట!

ఇండియా మొత్తంలో రజనీకాంత్‌కు ఎలాంటి ఫ్యాన్ ఫాలోయింగ్ ఉందో ప్రత్యేకించి చెప్పనక్కర్లేదు. అతడు ఏ సినిమా తీసినా సెన్సేషనే. అలాంటి సెన్సేషనే రోబోతో క్రియేట్ చేశాడు. ఇప్పుడు దానికి సీక్వెల్‌గా రోబో 2.0గా వస్తున్న సంగతి తెలిసిందే. రోబోలోనే ఎన్నో అద్భుతమైన గ్రాఫిక్స్ చూపించిన శంకర్.. ఇప్పుడు దానికి మించిన గ్రాఫిక్స్‌తో రోబో 2.0ను సిద్ధం చేస్తున్నాడు. ఇప్పటికే సినిమా షూటింగ్ చాలా భాగం పూర్తైపోయింది. ప్రస్తుతం ఓ కీలకమైన ఫైటింగ్‌ను షూట్ చేస్తున్నారట. మొత్తం గగన తలం నుంచి సాగే యాక్షన్ ఎపిసోడ్‌గా దానిని చిత్రీకరిస్తున్నారట. దాని కోసం 12 రోజుల షెడ్యూల్‌ను కేటాయించారట. ఆ 12 రోజుల షెడ్యూల్‌కు ఖర్చు ఎంతో తెలుసా.. అక్షరాల పన్నెండు కోట్ల రూపాయలు. ఈ యాక్షన్ ఎపిసోడ్‌కు ప్రత్యేకంగా హాలీవుడ్ టెక్నీషియన్స్‌ను పిలిపిస్తున్నారట. వారి రెమ్యునరేషన్ కాకుండానే.. కేవలం షూటింగ్ కోసమే రూ.12 కోట్ల మొత్తాన్ని వాడుతున్నారట. యాక్షన్ సన్నివేశాల కోసం భారీ గ్రాఫిక్స్‌ను వాడుతున్న నేపథ్యంలో... దానికి అవసరమయ్యే ప్రత్యేకమైన పరికరాల కోసమే రోజూ రూ.కోటి ఖర్చు పెడుతున్నారని టాక్. కంప్లీట్ గ్రాఫికల్ వర్క్‌తో వస్తున్న సినిమా కావడం వల్ల.. ఇప్పుడు దానికి బాహుబలి-2 ఎఫెక్ట్ పడుతుందేమోనన్న టెన్షన్ కూడా మొదలైందట. అందుకే ప్రతి ఫ్రేమ్ చాలా నీట్‌గా వచ్చేలా జాగ్రత్తలు తీసుకుంటున్నాడట డైరెక్టర్ శంకర్. అందుకే కేవలం సీన్ల పిక్చరైజేషన్ కోసమే ఇంత మొత్తం వెచ్చిస్తున్నారని టాక్. కాగా, గ్రాఫిక్స్, ప్రమోషన్లు అన్ని కలుపుకొని రోబో 2.0 సినిమాకు అవుతున్న ఖర్చెంతో తెలుసా? రూ.450 కోట్లట. అంతేకదా మరి.. రోబో లాంటి సైన్స్ ఫిక్షన్ సినిమాను క్వాలిటీగా తీయాలంటే ఆ మాత్రమైనా ఖర్చు పెట్టాల్సిందే.

entertainment

01-03-2017 16:34:11

గోడ నిర్మాణం త్వరలోనే ప్రారంభం : ట్రంప్

వాషింగ్టన్ : మెక్సికో గోడను అమెరికా అధ్యక్షుడు డొనాల్డ్ ట్రంప్ మర్చిపోలేదు. ఎన్నికల్లో చెప్పినట్లుగానే చురుగ్గా ఏర్పాట్లు చేస్తున్నారు. అమెరికన్ కాంగ్రెస్‌ను ఉద్దేశించి ట్రంప్ మంగళవారం మాట్లాడుతూ ‘‘మన దక్షిణ సరిహద్దు వెంబడి అద్భుతమైన గోడ నిర్మాణాన్ని త్వరలోనే ప్రారంభించబోతున్నాం. అనుకున్నదాని కన్నా ముందుగానే ఇది ప్రారంభమవుతుంది. అది పూర్తయితే, మాదక ద్రవ్యాలు, నేరాలపై అత్యంత ప్రభావవంతమైన ఆయుధమవుతుంది’’ అని చెప్పారు. అయితే ఈ గోడ నిర్మాణానికి మెక్సికో ప్రభుత్వం నుంచి సొమ్ము వసూలు చేస్తారా? లేదా? అనే అంశాన్ని ఆయన ప్రస్తావించలేదు. దీని కోసం 22 బిలియన్ డాలర్లు ఖర్చవుతుందని అంచనా వేస్తున్నారు. అంటే అమెరికాలోని ఒక్కొక్క కుటుంబానికి 175 డాలర్లు అవుతుంది.

nation

05-06-2017 00:31:29

ఉగ్రదాడి తర్వాత టీమ్‌ హోటళ్ల దిగ్బంధం

లండన్‌: ఉగ్రదాడి నేపథ్యంలో క్రికెట్‌ జట్లు బసచేసిన హోటళ్లను దిగ్బంధించినట్టు ఐసీసీ ప్రకటించింది. బెదిరింపు కాల్స్‌ పెరుగుతుండడంతో చాంపియన్స్‌ ట్రోఫీ భద్రతను సమీక్షించనున్నట్టు తెలిపింది. తాజాగా రెచ్చిపోయిన ఉగ్రమూకలు లండన్‌ బ్రిడ్జ్‌పై వ్యాన్‌ను పాదచారులపైకి వేగంగా నడిపి బీభత్సం సృష్టించడంతోపాటు మార్కెట్‌లో కత్తులతో పౌరులను భయభ్రాంతులకు గురి చేశారు. ఈ దాడిలో ఆరుగురు మరణించగా.. 48 మంది తీవ్రంగా గాయపడ్డారు. ‘ఉగ్ర దాడి తర్వాత టీమ్‌లు ఉన్న హోటళ్లలో రాకపోకలు నిలిపివేసి.. భారీ భద్రత ఏర్పాటు చేశాం. ఆటగాళ్లు, మ్యాచ్‌ అధికారులు, సిబ్బందికి తగిన ఆదేశాలు జారీ చేశామ’ని ఐసీసీ ఓ ప్రకటనలో తెలిపింది. భారత్‌-పాక్‌ మ్యాచ్‌కు కట్టుదిట్టమైన భద్రతా ఏర్పాట్లు చేసినట్టు ప్రకటించింది.

sports

19-05-2017 01:38:09

బీజేపీ ఎంపీ నివాసంలో ఐటీ సోదాలు

ఆంధ్రజ్యోతి, బెంగళూరు: కర్ణాటక రాష్ట్రంలోని దావణగెరె నియోజకవర్గ బీజేపీ పార్లమెంటరీ సభ్యుడు, కేంద్ర విమానయానశాఖ మాజీమంత్రి జి.ఎం.సిద్ధేశ్వర్‌ నివాసంపై ఐటి అధికారులు దాడులు చేశారు. గురువారం ఉదయం చిత్రదుర్గ తాలూకా బీమసముద్ర గ్రామంలోని సిద్ధేశ్వర్‌ ఇంటిపై అధికారులు మెరుపుదాడులు చేశారు. మధ్యాహ్నం వరకూ తనిఖీలు జరిపి పలు రికార్డులను స్వాధీనం చేసుకున్నారు. సిద్ధేశ్వర్‌ మోదీ కేబినెట్‌లో తొలుత విమానయాన శాఖ సహాయమంత్రిగాను, ఆ తర్వాత చిన్నతరహా పరిశ్రమలశాఖ సహాయ మంత్రిగాను వ్యవహరించారు. గతేడాది మంత్రివర్గ విస్తరణ సమయంలో పదవిని కోల్పోయారు. కర్ణాటకలో కేవలం కాంగ్రెస్‌ నేతల నివాసాలపైనే ఐటి, ఈడీ దాడులు కొనసాగుతున్నాయనే ఆరోపణల నేపథ్యంలో బీజేపీలో సీనియర్‌ నేత సిద్ధేశ్వర్‌ ఇంటిపైనా ఐటి దాడులు జరగడం చర్చనీయాంశమైంది. అయితే ఈ సోదాల్లో ఐటి అధికారులు ఏమేరకు అక్రమ ఆస్తులు గుర్తించారనేది తెలియరాలేదు.

nation

22-03-2017 00:58:12

వర్గీకరణపై కేంద్రంలో కదలిక

న్యూఢిల్లీ, మార్చి 21 (ఆంధ్రజ్యోతి): ఎస్సీ వర్గీకరణపై రాష్ర్టాలు, కేంద్ర పాలిత ప్రాంతాలు, భాగస్వామ్య పక్షాల అభిప్రాయాలు తీసుకోవాలని కేంద్రం నిర్ణయించింది. కాంగ్రెస్‌ సభ్యుడు నంది ఎల్లయ్య మంగళవారం అడిగిన ప్రశ్నకు కేంద్ర సామాజిక న్యాయ, సాధికారిత శాఖ సహాయ మంత్రి విజయ్‌ సాంప్లా ఈ మేరకు స్పష్టం చేశారు. ఉషా మెహ్రా కమిషన్‌ ఎస్సీ వర్గీకరణకు అనుకూలంగా నివేదిక ఇచ్చిందని, దానిపై కేంద్రం ఎటువంటి నిర్ణయం తీసుకుందో చెప్పాలని నంది ఎల్లయ్య ప్రశ్నించారు. వర్గీకరణ చేపట్టేందుకు వీలుగా రాజ్యాంగంలోని ఆర్టికల్‌ 341ని సవరించాలంటూ కమిషన్‌ సిఫార్సు చేసిందని, దానిపై కేంద్రం ఇంకా నిర్ణయం తీసుకోలేదని సాంప్లా తెలిపారు. ఎస్సీ వర్గీకరణపై దేశవ్యాప్తంగా ఉన్న రాష్ర్టాలు, కేంద్రపాలిత ప్రాంతాలతోపాటు భాగస్వామ్య పక్షాలతో చర్చించాలని కేంద్రం నిర్ణయించిందని, అందువల్ల ఉషా మెహ్రా కమిషన్‌ సిఫార్సులపై నిర్ణయం తీసుకోలేదని తెలిపారు. సాంప్లా వ్యాఖ్యలతో వర్గీకరణపై కేంద్రంలో కదలిక వచ్చినట్లేనని తాను భావిస్తున్నానని ఎంపీ నంది ఎల్లయ్య ఒక ప్రకటనలో పేర్కొన్నారు. కాగా, వర్గీకరణకు తాము అనుకూలంగా ఉన్నామంటూ కేంద్ర మంత్రి వెంకయ్య నాయుడు ఇటీవల హైదరాబాద్‌లో మాదిగ దండోరా నేతృత్వంలో జరిగిన బహిరంగ సభలో ప్రకటించిన విషయం తెలిసిందే. అనంతరం వర్గీకరణపై కేంద్ర సామాజిక న్యాయ, సాధికారిత మంత్రి గెహ్లాట్‌తో కూడా వెంకయ్య చర్చలు జరిపారు. గత పార్లమెంటు సమావేశాల సందర్భంగా జంతర్‌ మంతర్‌లో మంద కృష్ణ మాదిగ 15 రోజులపాటు నిరాహార దీక్ష చేసినప్పుడు కూడా వెంకయ్య ఆయనకు నిమ్మరసం ఇచ్చి దీక్షను విరమింపజేశారు. వర్గీకరణకు కేంద్రం కట్టుబడి ఉందన్న వెంకయ్య.. ఆ దిశగా పావులు కదుపుతున్నారని మాదిగ దండోరా నేతలు భావిస్తున్నారు.

nation

20-03-2017 03:38:50

మంత్రులూ.. మీ ఆస్తులెంత?

15 రోజుల్లో వివరాలివ్వండి కేబినెట్‌ సహచరులతో యోగి అభివృద్ధికే ప్రజలు ఓటేశారు మీడియాతో యూపీ నూతన సీఎం సంబరాల పేరుతో అల్లర్లు వద్దని అభిమానులకు పిలుపు లఖ్‌నవ్‌, మార్చి 19: నాటకీయ పరిణామాల మధ్య ఉత్తరప్రదేశ్‌ ముఖ్యమంత్రి పీఠాన్ని అధిరోహించిన యోగి ఆదిత్యనాథ్‌.. వచ్చిన వెంటనే తన పని ప్రారంభించారు. అవినీతిపట్ల కఠిన వైఖరి అనుసరిస్తానని చెప్పకనే చెప్పారు. తన కేబినెట్‌లోని మంత్రులందరూ వారివారి స్థిర చరాస్తుల వివరాలను వెల్లడించాలని ఆదేశించారు. దీనికి 15 రోజుల సమయమిచ్చారు. యూపీ ముఖ్యమంత్రిగా బాధ్యతలు చేపట్టిన తర్వాత మంత్రులతో ఏర్పాటు చేసిన పరిచయ సమావేశంలోనే ఈ విషయాన్ని వెల్లడించారు. యూపీ మంత్రిగా బాధ్యతలు చేపట్టిన శ్రీకాంతశర్మ దీనిపై మాట్లాడుతూ.. అవినీతిని రూపుమాపడమనేది తమ పార్టీ ప్రధాన ఎజండా అని ఈ క్రమంలోనే సీఎం ఈ నిర్ణయం తీసుకున్నారని చెప్పారు. అందరు మంత్రులూ 15 రోజుల్లోగా తమ ఆస్తుల వివరాలను ఇటు పార్టీకి.. అటు సీఎం కార్యదర్శికి పంపాలని చెప్పారన్నారు. కాగా ముఖ్యమంత్రిగా బాధ్యతలు చేపట్టిన తర్వాత యోగి ఆదిత్యనాథ్‌ తొలిసారి మీడియాతో మాట్లాడారు. ఎటువంటి వివక్ష లేకుండా రాష్ట్రాన్ని అభివృద్ధిపథంలో నడపడమే తమ లక్ష్యమని స్పష్టం చేశారు. ‘సబ్‌కా సాత సబ్‌కా వికా్‌స’(అందరితో కలిసి.. అందరి అభివృద్ధి) నినాదానికి కట్టుబడి ఉన్నామని చెప్పారు. శాంతిభద్రతలు, మహిళా రక్షణ తమ ప్రాధాన్యాంశాలని తెలిపారు. ‘‘ అభివృద్ధి నినాదం.. శాంతిభద్రతల పరిరక్షణ దృష్టిలో పెట్టుకునే యూపీ ప్రజలు బీజేపీకి ఓటేశారు. దీనికి సంబంధించి సానుకూల ఫలితాలను త్వరలో మేం చూపిస్తాం’’ అని ఆదిత్యనాథ్‌ వెల్లడించారు. మరోవైపు.. యూపీలో శాంతిభద్రతలపైనా నూతన ముఖ్యమంత్రి దృష్టిపెట్టారు. ఈ విషయంలో పోలీసులకు పూర్తి స్వేచ్ఛనిస్తున్నట్లు ప్రకటించారు. సంబరాల పేరుతో అల్లర్లు సృష్టించవద్దని తన అభిమానులకు, అనుచరులకు ఆయన పిలుపునిచ్చారు. అటువంటి అల్లర్లకు పాల్పడేవారిని ఉపేక్షించవద్దని పోలీసులకు ఆదేశాలిచ్చారు. శాంతిభద్రతలకు ఎటువంటి విఘాతం కలిగినా కఠినంగా వ్యవహరించాలని స్పష్టం చేశారు. 15 ఏళ్లుగా యూపీ అభివృద్ధిలో వెనుకబడిపోయిందని.. దీనికి గత ప్రభుత్వాలదే బాధ్యత అని ఆయన విమర్శించారు. రాష్ట్రంలోని నిరుద్యోగ యువతకు ఉపాధిని కల్పించడమే తమ లక్ష్యమని ప్రకటించారు.

nation

13-11-2017 17:38:40

ఆ హీరోతో క్లాష్‌కు సిద్ధమైన ఐశ్వర్య రాయ్..

ఈద్ ఫెస్టివల్ సల్మాన్ ఖాన్‌కు సమ్‌థింగ్ స్పెషల్. ఈద్ సీజన్‌లో సల్లూభాయ్‌తో పోటీకి దిగాలంటే స్టార్ హీరోలే భయపడతారు. అలాంటిది సల్మాన్‌తో కావాలనే క్లాష్‌కు సిద్ధమవుతోందట అతని మాజీ ప్రియురాలు. ప్రతీ ఏడాది ఈద్ కానుకగా ఒక సినిమాను విడుదలకు ముస్తాబు చేస్తుంటాడు బాలీవుడ్ కండల వీరుడు సల్మాన్ ఖాన్. ఆ కోవలోనే 'వాంటెడ్', 'దబంగ్', 'బాడీగార్డ్', 'ఏక్ థా టైగర్', 'కిక్', 'బజరంగీ భాయ్ జాన్', 'సుల్తాన్' వంటి సినిమాలు ఆడియెన్స్ ముందుకొచ్చి భారీ విజయాలను సాధించాయి. ఇక వచ్చే ఏడాది కూడా ఈద్ కానుకగా 'రేస్-3'ని లైన్లో పెట్టాడు సల్లూభాయ్. అయితే సల్మాన్ సినిమాకి పోటీగా తన 'ఫన్నేఖాన్' చిత్రాన్ని రంగంలోకి దించబోతుందట మాజీ అందాల సుందరి ఐశ్వర్యరాయ్.  ఈద్ సీజన్ లో సల్మాన్‌కు పోటీగా సినిమాను విడుదల చెయ్యాలంటే స్టార్ హీరోలు సైతం వెనుకంజ వేస్తుంటారు. గతేడాది ఈద్ కానుకగానే రావాల్సిన షారుఖ్ 'రాయిస్' సల్మాన్ 'సుల్తాన్' కారణంగా వెనక్కి వెళ్లిపోయింది. అలాంటిది ఇప్పుడు సల్మాన్ సినిమాకి ఎట్టి పరిస్థితిలోనూ పోటీగా తన సినిమాను విడుదల చేయాలని 'ఫన్నేఖాన్' మేకర్స్ కు ఐశ్వర్య కండిషన్ పెట్టిందట. దీంతో ఈ సినిమాను 2018 ఈద్ కానుకగా రిలీజ్ చేయబోతున్నారట.  సల్మాన్-ఐశ్వర్యరాయ్ కలిసి 'హమ్ దిల్ దే చుకే సనమ్' సినిమాలో నటించారు. ఆ తర్వాత ఐశ్ నటించిన 'దయి అక్షర్ ప్రేమ్ కి' సినిమాలో సల్మాన్ గెస్ట్ రోల్ ప్లే చేయగా సల్మాన్ 'హమ్ తుమ్హారే హై సనమ్' సినిమాలో ఐశ్ అతిథి పాత్రలో మెరిసింది. ఇక ఆన్ స్క్రీన్‌లో కంటే ఆఫ్ స్క్రీన్ లోనే వీరిద్దరి మధ్య ప్రేమాయణం సాగింది. అయితే ఆ తర్వాత విడిపోయి ఒకరిపై ఒకరు భారీగానే విమర్శలు కూడా గుప్పించుకున్నారు. ఐశ్ పెళ్లి తర్వాత వీరిద్దరూ ఎవరి పనుల్లో వాళ్లు బిజీ అయిపోయారు. అలాంటిది హఠాత్తుగా ఇప్పుడు సల్మాన్ సినిమాపై తన చిత్రాన్ని దింపుతుండడంతో ఐశ్ పాత విషయాలు అస్సలు మర్చిపోలేదనే గుసగుసలు బాలీవుడ్‌లో వినిపిస్తున్నాయి. మొత్తంమీద ఈ మాజీ ప్రేమికుల్లో ఎవరి చిత్రం వచ్చే యేడాది ఈద్‌కు విన్నర్‌గా నిలుస్తుందో చూడాలి.

entertainment

03-11-2017 23:21:56

కొత్తతరం ప్రేమకథ

గత ఏడాది ‘జెంటిల్‌మెన్‌’ వంటి హిట్‌ చిత్రాన్ని అందించిన దర్శకనిర్మాతలు ఇంద్రగంటి మోహనకృష్ణ, శివలెంక కృష్ణ ప్రసాద్‌ మరో కొత్త చిత్రానికి శ్రీకారం చుట్టారు. ఇందులో సుధీర్‌బాబు కథానాయకుడిగా నటిస్తారు. అదితీరావ్‌ హైదరీ కథానాయిక. శ్రీదేవి మూవీస్‌ పతాకంపై 10వ చిత్రంగా రూపొందుతున్న ఈ సినిమా గురించి దర్శకుడు మాట్లాడుతూ ‘‘అనూహ్యమైన కథాంశంతో ఆద్యంతం వినోదాత్మకంగా నడిచే కొత్తతరం ప్రేమకథ ఇది’’ అని అన్నారు. ‘‘జెంటిల్‌మెన్‌’ తర్వాత మోహనకృష్ణతో మరో సినిమా చెయ్యడం ఆనందంగా ఉంది. డిసెంబర్‌లో షూటింగ్‌ ప్రారంభిస్తాం. ఏప్రిల్‌లో సినిమాను విడుదలచెయ్యాలనుకుంటున్నాం’’ అని నిర్మాత చెప్పారు.

entertainment

15-01-2017 17:17:51

ఈరోజు భారత బౌలింగ్‌ చూస్తుంటే కష్టపడాల్సిందే అనిపిస్తోంది..

పూణె: ఇంగ్లండ్‌తో జరుగుతున్న మొదటి వన్డే మ్యాచ్‌లో టాస్ గెలిచిన కోహ్లీ ఫీల్డింగ్ ఎంచుకున్నాడు. దీంతో 50 ఓవర్లకు ఇంగ్లండ్ జట్టు 7 వికెట్లు నష్టపోయి 350 పరుగల భారీ స్కోర్ చేసింది. అయితే ఈ క్రమంలో భారత బౌలర్లు ఆకట్టుకోలేకపోయారు. స్పిన్ ద్వయం అశ్విన్, జడేజా టెస్టుల్లో తీసినట్టు వికెట్లను పడగొట్టలేకపోయారు. ఒక వైపు వికెట్లు తీయకపోగా భారత బౌలర్లంతా ఎక్కువ పరుగులు సమర్పించుకున్నారు. దీంతో మరికొన్ని రోజుల్లోనే ఇంగ్లీష్ పిచ్‌లపై మొదలుకానున్న ఛాంపియన్స్ ట్రోఫీలో భారత జట్టు రాణించడానికి కష్టపడాల్సిందేనని కామెంటేటర్ వ్యాఖ్యానించారు. బౌలర్ల ప్రదర్శన.. బూమ్రా : 10 ఓవర్లు, 2 వికెట్లు, 79 పరుగులుజడేజా : 10 ఓవర్లు, 1 వికెట్, 50 పరుగులుహర్ధిక్ పాండ్యా : 9 ఓవర్లు, 2 వికెట్లు, 46 పరుగులిచ్చాడు. అశ్విన్ : 8 ఓవర్లు, 0 వికెట్లు, 63 పరుగులుఉమేశ్ యాదవ్ : 7 ఓవర్లు, 1 వికెట్, 63 పరుగులుకేదార్ జాదవ్ : 4 ఓవర్లు, 0 వికెట్లు, 23 పరుగులుయువరాజ్ సింగ్ : 2 ఓవర్లు, 0 వికెట్లు, 14 పరుగులుబూమ్రా : 10 ఓవర్లు, 2 వికెట్లు, 79 పరుగులుజడేజా : 10 ఓవర్లు, 1 వికెట్, 50 పరుగులుహర్ధిక్ పాండ్యా : 9 ఓవర్లు, 2 వికెట్లు, 46 పరుగులిచ్చాడు. అశ్విన్ : 8 ఓవర్లు, 0 వికెట్లు, 63 పరుగులుఉమేశ్ యాదవ్ : 7 ఓవర్లు, 1 వికెట్, 63 పరుగులుకేదార్ జాదవ్ : 4 ఓవర్లు, 0 వికెట్లు, 23 పరుగులుయువరాజ్ సింగ్ : 2 ఓవర్లు, 0 వికెట్లు, 14 పరుగులు

sports

14-07-2017 00:49:28

టెక్‌ వ్యూ : ఇంట్రాడే నిరోధం 9920

నిఫ్టీ పాజిటివ్‌గా ప్రారంభమై రోజంతా కన్సాలిడేట్‌ అయిన అనంతరం 9890 వద్ద డే గరిష్ఠ స్థా‌యిలో క్లోజయింది. ఇది ట్రెండ్‌లో సానుకూలతను సూచిస్తోంది. మానసిక అవధి 9900 చేరువలో టెక్నికల్‌గా అప్‌ట్రెండ్‌లో ఉంది. కేవలం కొద్ది ట్రేడింగ్‌ సెషన్లలోనే 450 పాయింట్ల మేరకు పెరిగి 9900కి చేరువయింది. శుక్రవారం స్థాయిలివే...నిరోధం: 9920 మద్దతు: 9860మరింత అప్‌ట్రెండ్‌ కోసం ఇంట్రాడే నిరోధం 9920 కన్నా పైన నిలదొక్కుకోవాలి. ప్రధాన నిరోధం, టార్గెట్‌ 10000. ఇక్కడ స్వల్పకాలిక కన్సాలిడేషన్‌ ఉండవచ్చు.మైనర్‌ మద్దతు స్థాయి 9860కన్నా దిగజారితే మైనర్‌ ఇంట్రాడే కరెక్షన్‌లో పడుతుంది. ప్రధాన మద్దతు స్థాయి 9800.బ్యాంక్‌ నిఫ్టీ ప్రధాన జీవితకాల గరిష్ఠ స్థాయి 23,900 సమీపంలో ఉంది.సూచన: మార్కెట్‌ ఓవర్‌బాట్‌ స్థితిలోకి ప్రవేశిస్తున్నందు వల్ల స్వల్పకాలిక ట్రేడర్లు గరిష్ఠ స్థాయి ల్లో అప్రమత్తంగా ఉండాలి.- వి.సుందర్‌ రాజా

business

14-03-2017 23:46:40

అప్పుల కుప్పల కంపెనీలను ఆదుకోక తప్పదు

కోచి : ఎన్ని విమర్శలున్నా పీకల్లోతు అప్పుల్లో కూరుకుపోయిన కంపెనీలను ఆదుకోవడం ప్రభుత్వ బాధ్యతని ప్రధాన ఆర్థిక సలహాదారు (సిఈ) అరవింద్‌ సుబ్రమణియన్‌ స్పష్టం చేశారు. ఫెడరల్‌ బ్యాంక్‌ నిర్వహించిన ఒక సదస్సులో సుబ్రమణియన్‌ ఈ విషయం చెప్పారు. ‘ప్రజలు పొరపాట్లు చేస్తుంటారు. అందులో కొన్ని పొరపాట్లను క్షమించి వదిలేయాలి. పెట్టుబడిదారీ వ్యవస్థ అప్పుల మీదే నడుస్తుంది. కాబట్టి ఇలాంటి అప్పులను మనం మాఫీ చేయగలగాలి’ అన్నారు.  ప్రభు త్వ నిర్వహణలోని బ్యాంకుల (పిఎ్‌సబి) మొండి బకాయిలు (ఎన్‌పిఎ) రూ.7 లక్షల కోట్లు దాటి పోయాయని విమర్శలు వస్తున్న తరుణంలో, సిఈ ఈ వ్యాఖ్యలు చేయడం విశేషం. అవినీతి, ఆశ్రిత పెట్టుబడిదారీ విధానమని విమర్శలు వచ్చినా పీకల్లోతు అప్పుల్లో మునిగిన కంపెనీలను ఆదుకోక తప్పదని సుబ్రమణియన్‌ స్పష్టం చేశారు.కంపెనీల నుంచి బ్యాంకులకు రావలసిన మొండి బకాయిలు, ఒత్తిడిలో ఉన్న అప్పుల నిర్వహణ కోసం ‘జాతీయ బాడ్‌ బ్యాంక్‌’ ఏర్పాటు చేయాలన్న ప్రతిపాదనకూ సిఈ సుబ్రమణియన్‌ మద్దతు పలికారు. దీనివల్ల బ్యాంకుల బ్యాలెన్స్‌ షీట్లపై ఒత్తిడి తగ్గి పరపతి వితరణ ఊపందుకుంటుందన్నారు. ఈ బ్యాంకు ద్వారా ప్రమోటర్లు, మేనేజ్‌మెంట్‌ మార్పు ద్వారా కొన్ని కంపెనీలను పునరుద్ధరించే అవకాశం ఉంటుందన్నారు. ఆ అవకాశమూ లేని కంపెనీలను మూసివేసి వాటి అప్పులను రద్దు చేయడం ఒక్కటే మార్గమన్నారు.

business

18-01-2017 03:37:41

మహిళా మంత్రి టెన్త్ మార్కులు చెక్ చేసుకోవచ్చు!

విద్యార్థి సమాచారం వ్యక్తిగతం కాదు: మాడభూషి స్మృతి స్కూలు మార్కుల తనిఖీకి అనుమతి న్యూఢిల్లీ, జనవరి 17: కేంద్ర సమాచార కమిషనర్‌ మాడభూషి శ్రీధర్‌.. కేంద్ర మంత్రి స్మృతి ఇరానీ చదువు విషయమై కీలక ఉత్తర్వులు ఇచ్చారు. సమాచార హక్కు చట్టం(ఆర్టీఐ) కింద ఒక వ్యక్తి అడిగిన ప్రశ్నకు మాడభూషి శ్రీధర్‌ ఉత్తర్వులిస్తూ.. స్మృతి గతంలో చదివిన 10, 12 తరగతులకు సంబంధించి సీబీఎస్‌ఈ పాఠశాలల్లో రికార్డులను తనిఖీ చేసుకోవచ్చని స్పష్టం చేశారు. వాటిలో స్మృతికి చెందిన వ్యక్తిగత సమాచారం ఉన్నందున వాటిని బయటపెట్టజాలమని సీబీఎస్‌ఈ చేసిన వాదనను ఆయన తోసిపుచ్చారు. ఢిల్లీలోని హోలీ చైల్డ్‌ ఆక్సిలియం స్కూలులో తాను టెన్త్‌, 12వ తరగతి చదివి పాసైనట్లుగా ఆమె చెబుతున్నందున ఆ రెండు తరగతుల్లో రోల్‌ నెంబర్లు లేదా రిఫరెన్స్‌ నెంబర్లు మంత్రి కార్యాలయం లేదా ఆ పాఠశాల సిబ్బంది అజ్మీర్‌లోని సీబీఎస్‌ఈకి పంపిస్తే వాటి వివరాలు పిటిషనర్‌ తెలుసుకోవచ్చని కమిషనర్‌ పేర్కొన్నారు.

nation

23-03-2017 08:57:48

నయనతార సినిమాకు ‘ఏ’ సర్టిఫికెట్‌ ఇవ్వడానికి కారణం ఇదే..!

నయనతార నటిస్తున్న హీరోయిన్ ఓరియెంటెడ్‌ హర్రర్‌ నేపథ్య చిత్రం ‘డోరా’కు సెన్సార్‌ షాకిచ్చింది. ‘ఏ’ సర్టిఫికెట్‌ మంజూరు చేయడంతో చిత్ర యూనిట్‌ దిగ్ర్భాంతికి గురైంది. హితేష్‌ జబక్‌, దర్శకుడు సర్గుణం సంయుక్త నిర్మాణంలో యువ దర్శకుడు దాస్‌ రామస్వామి తెరకెక్కించిన ఈ చిత్రంపై మొదటి నుంచి ప్రేక్షకుల్లో ఆసక్తి నెలకొంది. ఫస్ట్‌లుక్‌, టీజర్‌, ట్రైలర్ల తరువాత అంచనాలు భారీ స్థాయికి చేరుకున్నాయి. నయనతార డీగ్లామర్‌ రోల్‌లో నటించినా ఈ సినిమా కోసం యూత్ కూడా ఎంతో ఉత్సుకతతో ఎదురుచూస్తోంది. హీరోయిన్ ఓరియెంటెడ్‌ చిత్రమని మొదటి నుంచి ప్రచారం జరుగుతుండడంతో ఫ్యామిలీ ఆడియెన్స్ కూడా కనెక్ట్‌ అయ్యారు. అన్ని కార్యక్రమాలు పూర్తి చేసుకొని వచ్చే 31వ తేదీన విడుదలకు సిద్ధమవుతున్న ‘డోరా’కి సెన్సార్‌ బోర్డు ఏ సర్టిఫికెట్‌ ఇవ్వడంతో అంతా తారుమారైంది.   సినిమాలో హర్రర్‌ కంటెంట్‌ అధికంగా ఉన్నందువల్లే ఏ సర్టిఫికెట్‌ ఇచ్చినట్లు తెలుస్తోంది. ఫ్యామిలీతో ఈ సినిమా చూడాలంటే కొంతమేరకు ఇబ్బంది ఉండటం వల్లే సెన్సార్ బోర్డు ఈ నిర్ణయం తీసుకుందని వారు తెలిపారు. కాగా, యు/ఏ సర్టిఫికెట్‌ కోసం ‘డోరా’ చిత్ర బృందం రివైజింగ్‌ కమిటీకి వెళ్లాలని నిర్ణయించినట్లు సమాచారం.

entertainment

24-05-2017 01:04:39

తొలిరౌండ్‌లోనే సానియా అవుట్‌

నర్న్‌బెర్గ్‌ (జర్మనీ): టాప్‌సీడ్‌ సాని యా మీర్జా-యరొస్లావా ష్వెదోవా జోడీ నర్న్‌బెర్గ్‌ టోర్నీ తొలి రౌండ్‌లోనే కంగుతింది. మంగళవారం జరిగిన మ్యాచ్‌లో సానియా జోడీ 5-7, 2-6 స్కోరుతో చియా జుంగ్‌ చువాంగ్‌ (తైపీ)-మిసాకీ డోయి (జపాన్‌)చేతిలో పరాజయం పాలైంది.

sports

25-07-2017 11:20:20

'బిగ్ బాస్'షోతో ఆమెకు భారీ ఆఫర్లు..!

విశ్వనటుడు కమల్‌హాసన్‌ ఏ ముహూర్తాన ‘బిగ్‌ బాస్‌’లో అడుగుపెట్టారో అప్పటి నుంచి కోలీవుడ్‌లో సంచలనాత్మక విషయాలు చోటుచేసుకుంటున్నాయి. ప్రభుత్వాన్ని విమర్శిస్తూ కమల్‌ రాజకీయ వేడి పుట్టిస్తుంటే... ‘బిగ్‌బాస్‌’ షోలో పాల్గొంటున్న తారల వ్యాఖ్యలు వివాదాస్పదంగా మారుతున్నాయి. అయితే బిగ్‌బాస్‌ ఇంటిలో ఒకరు మాత్రం ప్రేక్షకుల ఆదరణ పొందుతూ వార్తల్లో నిలుస్తున్నారు. ఆ ఒక్కరు ఎవరంటే.. యువనటి ఓవియా. కొన్ని రోజులుగా సోషల్‌ మీడియాలో ఓవియాకు మద్ధతు వెల్లువెత్తుతోంది.                  ‘కలవాణి’తో తమిళ తెరపై అడుగుపెట్టిన ఈ మలయాళ తారకు సినిమాలతో వచ్చిన క్రేజ్‌ కంటే ఇప్పుడు బిగ్‌బాస్‌తో రెండింతలు పాపులారిటీ దక్కింది. దీంతో ఆమెకు సినిమాల్లో కూడా ఆఫర్లు వస్తున్నాయి. తెలుగులో తరుణ్‌కు జోడీగా నటిం చిన లవ్‌ స్టోరీ విడుదలకు సిద్ధమవుతుండగా, తమిళంలో విలక్షణ హీరో విజయ్‌ సేతుపతికి జోడీగా నటించే అవకాశం వచ్చింది. ఇప్పటికే ‘మెట్రో’ హీరో శిరీష్‌ కొత్త చిత్రంలో ఓవియా హీరోయిన్‌గా ఎంపికైంది. అలాగే ‘యామిరుక్క భయమే’ సీక్వెల్‌లోను ఓవియాను నటింప జేయాలని దర్శకుడు ప్రయత్నిస్తున్నారు. ఇలా వరుస ఆఫర్లు వెల్లువెత్తుతున్నప్పటికీ ‘బిగ్‌బాస్‌’ ఇంటి నుంచి బయటపడిన తరువాతే ఓవియా ఆ చిత్రాల్లో నటించగలదు. ఈ ముద్దుగుమ్మల స్వస్థలాలు ఎక్కడో తెలుసా?  నటి గౌతమి గురించి మీకేం తెలుసు?

entertainment

26-11-2017 22:07:06

ఆ మెగా హీరోలు ఒక్కొక్కరిలో ఒక్కో ప్రత్యేకత : సాయిధరమ్ తేజ్

మెగా ఫ్యామిలీ హీరోల్లో ఒకరైన సాయిధరమ్ తేజ్ తాజాగా ఓ ఇంటర్వ్యూలో పాల్గొని పలు ఆసక్తికర విషయాలను వెల్లడించారు. ఇంటర్వ్యూలో భాగంగా ఆయనకు.. 'మెగా ఫ్యామిలీ యువ హీరోలైన రామ్‌చరణ్, వరుణ్‌తేజ్, అల్లు అర్జున్ నుండి మీరు గ్రహించిన మంచి లక్షణాలు ఏంటి ?' అనే ప్రశ్న ఎదురైంది. దీనిపై సాయిధరమ్ తేజ్ స్పందిస్తూ.. 'రామ్‌చరణ్.. తండ్రి చిరంజీవికి ఉన్న క్రేజ్‌ని దృష్టిలో పెట్టుకొని చాలా జాగ్రత్తగా సినిమాలు చేస్తుంటారు. తనకంటూ ఓ ప్రత్యేకమైన గుర్తిపు ఉండాలని తీవ్రంగా శ్రమిస్తాడు' అని, వరుణ్ తేజ్ విషయానికొస్తే..' సున్నితమైన కథలను ఎంచుకుంటూ ముందుకు వెళ్తుంటాడు. ఆయన చేసిన 'ఫిదా' సినిమా అదే కోవలోకి వస్తుంది' అని చెప్పారు. అదే అల్లు అర్జున్ అయితే మాత్రం చాలా హార్డ్ వర్కర్. తన సినిమాల కోసం ఎంతో కష్టపడుతూ.. ప్రతీ సినిమా విషయంలోనూ ప్రత్యేక శ్రద్ధ తీసుకుంటాడు' అని తెలిపారు. ఇలా మెగా హీరోల్లోని ప్రత్యేకతలు చెప్పడం మెగా అభిమానులను ఆనందానికి గురి చేస్తోంది. సాయిధరమ్ తేజ్ నటించిన తాజాసినిమా 'జవాన్'. బివీఎస్ రవి దర్శకత్వంలో తెరకెక్కిన ఈ సినిమాకు దిల్‌రాజు నిర్మాణ బాధ్యతలు చేపట్టారు. ఈ సినిమా డిసెంబర్ 1న విడుదలకానుంది.

entertainment

25-01-2017 23:50:20

ముగింపు పటిష్ఠం

టెక్‌ వ్యూ నిఫ్టీ మరింత అప్‌ట్రెండ్‌ను కొనసాగిస్తూ పురోగమించి చివరికి మానసిక అవధి 8600 కన్నా స్వల్పంగా పైన డే గరిష్ఠ స్థాయిలో పటిష్ఠంగా ముగిసింది. టెక్నికల్‌గా అప్‌ట్రెండ్‌ను కొనసాగించినా ఓవర్‌బాట్‌ స్థితిలో ప్రవేశించింది. 8500 వద్ద ప్రధాన బ్రేకౌట్‌ సాధించినందు వల్ల పుల్‌బ్యాక్‌ రియాక్షన్‌కు కూడా ఆస్కారం ఉంది. బుధవారం ఎలా...? నిరోధం : 8600 మద్దతు : 8500  8600 కన్నా పైన నిలదొక్కుకుంటే మరింత అప్‌ట్రెండ్‌లో ప్రధాన నిరోధం 8730 దిశగా అడుగేస్తుంది. గత అక్టోబరులో ఏర్పడిన గరిష్ఠ స్థాయి ఇదే. మరింత అప్‌ట్రెండ్‌ కోసం ఈ స్థాయి కన్నా పైన కనీసం రెండురోజుల పాటు నిలదొక్కుకోవాలి. 8600 కన్నా పైన నిలదొక్కుకోలేకపోతే మైనర్‌ అప్రమత్తతను సూచిస్తుంది. మైనర్‌ ఇంట్రాడే మద్దతు స్థాయి 8550, ప్రధాన మద్దతు స్థాయి 8500. బ్యాంక్‌ నిఫ్టీకి ప్రధాన నిరోధం 19500. సూచన : గరిష్ఠ స్థాయిల్లో ప్రవేశించే విషయంలో స్వల్పకాలిక ఇన్వెస్టర్లు/ట్రేడర్లు అప్రమత్తంగా ఉండాలి.

business

24-11-2017 01:22:35

ఇక యూరియా బస్తా 45 కిలోలే

న్యూఢిల్లీ, నవంబరు 23: యూరియా బస్తా సైజు తగ్గుతోంది. 50కిలోల బస్తాను 45కిలోలకు తగ్గించాలని ప్రభుత్వం నిర్ణయించింది. 50 కిలోల బస్తా ధరను రూ.268తోపాటు అదనంగా పన్నులు వేసి అమ్మేవారు. ఇక 45 కిలోల బస్తా రూ.245కు పన్నులు జతచేసి విక్రయిస్తారు. వచ్చే ఏడాది నుంచి ఇది అమల్లోకి వస్తుందని ఎరువుల మంత్రిత్వశాఖ అధికారి ఒకరు చెప్పారు.

nation

12-06-2017 02:32:12

విశ్వగురువుగా భారత్

భారత్ విశ్వగురువుగా అవతరించే దిశలో అడుగులు ముందుకు వేస్తోంది. ప్రధాని నరేంద్రమోదీ నేతృత్వంలో మన దేశం అన్నిరంగాల్లో పురోగమిస్తోంది. పేదలను సంపన్నులను చేసేందుకు మా ప్రభుత్వం కట్టుబడి ఉంది. ‘సబ్‌కా సాథ్‌.. సబ్‌కా వికాస్‌’ నినాదంతో ప్రపంచంలోనే అత్యుత్తమ దేశంగా భారతను తీర్చిదిద్దాలని బీజేపీ సంకల్పించింది. ప్రపంచానికే మార్గదర్శిగా భారత్ ను నిలిపేందుకు మేం శక్తివంచన లేకుండా కృషి చేస్తున్నాం.- హర్షవర్ధన్‌, కేంద్ర మంత్రి

nation

26-02-2017 02:36:04

ట్రంప్‌కు, కాన్సస్‌ కాల్పులకు లింకు లేదు

వాషింగ్టన్‌, ఫిబ్రవరి 25: వలసవాదులపై అమెరికా అధ్యక్షుడు ట్రంప్‌ చేస్తున్న వ్యాఖ్యలకు కాన్స్‌స్‌లో తెలుగు యువకులపై కాల్పుల ఘటనకు లింకు పెట్టడం అనుచితమని శ్వేత సౌధం పేర్కొంది. ట్రంప్‌ అమెరికా అధ్యక్షుడైన తర్వాత వలసవాదులపై ఆయన ఆంక్షలు విధించారు. దీంతో అక్కడ వివక్షాపూరిత దాడులు పెరిగాయని విమర్శలు వచ్చాయి. ఇదిలా ఉండగానే.. కాన్సస్‌ కాల్పుల ఘటన జరగడంతో మీడియా, సామాజిక మాధ్యమాల్లో ట్రంప్‌ సర్కారు తీరుపై ఆగ్రహజ్వాలలు వెల్లువెత్తడం మొదలైంది. దీంతో వైట్‌హౌస్‌ స్పందించింది. ‘‘ఎవరు చనిపోయినా.. అది శోచనీయం. అయితే కాన్సస్‌ ఘటనను ట్రంప్‌కు లింక్‌ పెట్టడం అసంబద్ధం.’’ అని శ్వేత సౌధం ప్రెస్‌ సెక్రటరీ సీన్‌ స్పైసర్‌ పేర్కొన్నారు.              మరోవైపు అమెరికాలోని భారత రాయబార కార్యాలయం.. ఈ కాల్పుల ఘటనపై దర్యాప్తును వేగవంతంగా జరపాలని అమెరికాను కోరింది. ఈ దర్యాప్తునకు సంబంధించిన సమాచారాన్ని తమకు ఎప్పటికప్పుడు తెలుపుతూ ఉండాలని పేర్కొంది. ‘‘తెలుగు యువకులపై దాడిని ఖండించిన అమెరికా ప్రభుత్వం.. సమగ్ర దర్యాప్తు జరుపుతున్నామని పేర్కొంది..’’ అని భారత రాయబార కార్యాలయ అధికార ప్రతినిధి ప్రతిక్‌ మాథ్యూర్‌ పేర్కొన్నారు. హూస్టన్‌లోని భారత కాన్సులేట్‌ కూడా శ్రీనివాస్‌ కూచిబొట్ల కుటుంబంతో మాట్లాడుతోంది. ‘ఈ శోక సమయంలో.. వారికి అన్ని విధాలా సాయం అందిస్తున్నాం. శ్రీనివాస్‌ మృతదేహాన్ని భారత్‌కు పంపే ఏర్పాట్లు కూడా చేస్తున్నాం..’ అని ప్రతీక్‌ వివరించారు. ఇక్కడి అధికారులు అలోక్‌ మాడసానిని కలిసి ఆయన వెంటనే కోలుకొనేందుకు తగిన ఏర్పాట్లు చేస్తున్నారని వివరించారు.

nation

07-01-2017 02:23:45

కిడ్నీ రోగాల సమస్యను పరిష్కరించాలి!

ఉద్దానం కిడ్నీ రోగుల సమస్య దీర్ఘకాలికమైనది. ఉద్దానం కిడ్నీ రోగుల సమస్య పరిష్కారం పట్ల ప్రభుత్వం వెంటనే స్పందించాలి. కిడ్నీ బాధితుల సమస్యలపై ప్రభుత్వం స్పందించకుంటే ప్రజా ఉద్యమాన్ని లేవదీస్తామని జనసేన అధినేత పవన్‌ కల్యాణ్‌ తన హెచ్చరికతో పరిమితం కాకుండా తక్షణమే ప్రజా ఉద్యమం చేపట్టాలి. ‘కిడ్నీ రోగుల కోసం డయాలసిస్‌ సెంటర్లు ఏర్పాటుచేశాం’ అంటూ ఆరోగ్యశాఖ మంత్రి కామినేని శ్రీనివాసరావు గతంలో చేసిన ప్రకటన ఇంతవరకు అమలులోకి రాలేదు. రాష్ట్ర ప్రభుత్వం ఆ ప్రాంతంలో మెడికల్‌ ఎమర్జెన్సీ ప్రకటించి, చర్యలు చేపట్టాలి.డి. చక్రధర్‌, ఉద్ధానం, శ్రీకాకుళం జిల్లా

editorial

08-07-2017 01:08:30

ఢిల్లీ- వాషింగ్టన్‌ డీసీ డైరెక్ట్‌ విమానం

వాషింగ్టన్‌, జూలై 7: భారత్‌ నుంచి అమెరికాకు మరో డైరెక్ట్‌ విమానం వెళ్తోంది. మన దేశ రాజధాని ఢిల్లీ నుంచి అమెరికా రాజధాని వాషింగ్టన్‌ డీసీకి డైరెక్ట్‌ విమాన సర్వీసును ఎయిరిండియా ప్రారంభించింది. తొలి విమానం శుక్రవారం అక్కడి డల్లెస్‌ అంతర్జాతీయ విమానాశ్రయంలో ల్యాండయింది. దీంతో ప్రపంచంలోని రెండు అతిపెద్ద ప్రజాస్వామ్య దేశాల మధ్య ప్రయాణం మరింత సులువైంది. ఇలా వచ్చిన తొలి విమానం ఏఐ 103కి వాటర్‌ క్యానన్లతో సెల్యూట్‌ చేశారు. అమెరికాలో భారత రాయబారి నవతేజ్‌ సర్నా, ఎయిరిండియా సీఎండీ అశ్వనీ లొహానీ, కమర్షియల్‌ డైరెక్టర్‌ పంకజ్‌ శ్రీవాత్సవ తదితరులు కూడా ఈ విమానంలో అమెరికా వెళ్లారు. ఈ సర్వీసు కోసం ఎయిరిండియా తన బోయింగ్‌ 777-200ఎల్‌ఆర్‌ విమానాన్ని కేటాయించింది. ఇందులో 238 మంది ప్రయాణికులకు అవకాశం ఉంటుంది. వీటిలో 8 ఫస్ట్‌క్లాస్‌, 35 బిజినెస్‌ క్లాస్‌, 195 ఎకానమీ క్లాస్‌లో ఉంటాయి. ఈనెల 9, 17 తేదీలలో 321 సీట్లుండే మరో పెద్ద విమానాన్ని నడిపిస్తారు.

nation

05-09-2017 20:50:07

తమిళ జాలర్లపై పెట్రేగిపోయిన లంక నేవీ

చెన్నై: తమిళనాడు జాలర్లపై శ్రీలంక నేవీ విరుచుకుపడింది. తమ సముద్ర జలాల్లోకి ప్రవేశించారంటూ వారి బోట్లపై విరుచుకుపడి విధ్వంసం సృష్టించింది. కచ్చతీవు దీవి సమీపంలో చేపల వేటకు వెళ్లిన జాలర్లను వెంటాడి తరిమింది. మరోమారు ఇటువైపు వస్తే తీవ్ర పరిణామాలు ఉంటాయని హెచ్చరిస్తూ దాదాపు 20 బోట్లను ధ్వంసం చేసింది. లంక నేవీ అధికారుల దాడిలో పదిమంది మత్యకారులకు గాయాలయ్యాయి. సోమవారం రాత్రి సముద్రంలోకి వెళ్లిన 2500 మంది మత్స్యకారులను లంక నేవీ అధికారులు వెనక్కి పంపేయగా, బందీలుగా పట్టుకున్న 80 మందిని మంగళవారం విడుదల చేశారు.

nation

23-05-2017 13:15:28

ఎమ్మెల్యే హత్య కేసులో మాజీ ఎంపీకి జీవిత ఖైదు..

పాట్నా: ఆర్జేడీ మాజీ ఎంపీ ప్రభునాథ్ సింగ్‌కు యావజ్జీవ కారాగార శిక్ష విధిస్తూ హజారీబాగ్ కోర్టు సంచలన తీర్పు వెలువరించింది. 1995 ఎమ్మెల్యే అశోక్ సింగ్ హత్యకేసులో ఇటీవల ఆయనను దోషిగా నిర్ధారించిన కోర్టు.. మంగళవారం ఈ నిర్ణయం తీసుకుంది. ఈ కేసును విచారించిన జిల్లా అదనపు న్యాయమూర్తి సురేంద్ర శర్మ... ప్రభునాథ్ సింగ్‌తో పాటు ఆయన సోదరుడు దీననాథ్ సింగ్, మాజీ సర్పంచ్ రితేశ్ సింగ్‌లకు కూడా జీవితఖైదు విధిస్తూ తీర్పు చెప్పారు. 1995లో అప్పటి మార్సఖ్ నియోజకవర్గ ఎమ్మెల్యే అశోక్ సింగ్ హత్య జరిగింది. పట్టపగలు ఆయన నివాసంవద్దే దుండగులు అశోక్‌సింగ్‌ను కాల్చిచంపారు. 1997లో పాట్నా హైకోర్టు ఈ కేసును పాట్నా నుంచి హజారీబాగ్‌కు బదిలీ చేసింది. నిందితుడు ప్రభునాథ్ సింగ్ ఎంపీగా, ఎమ్మెల్యేగా మహారాజ్‌గంజ్, మార్సాఖ్ నియోజకవర్గాలకు ప్రాతినిథ్యం వహించారు. కాగా దిగువకోర్టు ఇచ్చిన తీర్పును హైకోర్టులో సవాలు చేస్తామని ప్రభునాథ్ సోదరుడు పేర్కొన్నారు. ప్రస్తుతం హజారీబాగ్ కేంద్ర కర్మాగారంలో కస్టడీలో ఉన్న ప్రభునాథ్ సహా ఇతరులను వారం రోజుల క్రితమే కోర్టు నిందితులుగా నిర్ధారించింది.

nation

16-05-2017 03:45:36

ప్రజల సమాచార గోప్యతకు మీ చర్యలేంటి?

 కేంద్ర ప్రభుత్వాన్ని ప్రశ్నించిన సుప్రీం రాజ్యాంగ ధర్మాసనంవాట్సప్‌ ప్రైవసీ పాలసీపై విచారణ షురూన్యూఢిల్లీ, మే 15: వినియోగదారుల డేటాను ఫేస్‌బుక్‌తో పంచుకునేలా వాట్సప్‌ తెచ్చిన ప్రైవసీ పాలసీ 2016పై సుప్రీంకోర్టు రాజ్యాంగ ధర్మాసనం సోమవారం విచారణ ప్రారంభించింది. ఈ పాలసీ వల్ల ప్రజల హక్కులకు భంగం కలుగుతుందన్న ఆందోళనను విచారణ సందర్భంగా ధర్మాసనం వ్యక్తం చేసింది. దీనికి సంబంధించి మార్గదర్శకాలు రూపొందించేలోగా.. వినియోగదారుల (ప్రజల) సమాచార భద్రతకు కేంద్రం తీసుకోబోయే చర్యలేంటో తెలపాలని ప్రశ్నించింది. జస్టిస్‌ దీపక్‌ మిశ్రా, జస్టిస్‌ ఏకే సిక్రీ, జస్టిస్‌ అమితావ రాయ్‌, జస్టిస్‌ ఏఎం ఖన్విల్కర్‌లతో కూడిన రాజ్యాంగ ధర్మాసనం ఈ విచారణ చేపట్టింది. వాట్స్‌పకు రోజురోజుకూ ఆదరణ పెరుగుతున్న నేపథ్యంలోనే ఈ కేసు వేశారని ధర్మాసనం ముందు వాట్సప్‌ వాదించింది. ఆ సంస్థ తరఫున వాదనలు వినిపించిన కేంద్ర మాజీ మంత్రి, సీనియర్‌ న్యాయవాది కపిల్‌ సిబల్‌.. ‘‘ఈ దేశంలో వినియోగదారుల గోప్యతను రక్షిస్తున్నది ఎవరైనా ఉంటే అది వాట్సప్పే. అది ప్రభుత్వం విడుదల చేసిన ‘భీమ్‌’ యాప్‌ కన్నా సురక్షితం’’ అని పేర్కొన్నారు. దీనికి ధర్మాసనం.. ‘‘వినియోగదారుల సమాచారాన్ని 2012లో మీరు ఎవరితో పంచుకోలేదు. మరి 2016లో మాత్రం ఎందుకు పంచుకోవాలనుకుంటున్నారు? యూజర్ల పేర్లను ఎవరితోనూ షేర్‌ చేసుకోబోమంటున్నారుగానీ.. వారి ఐడెంటిటీకి సంబంధించిన వివరాలను మాత్రం వేరేవాళ్లతో షేర్‌ చేసుకోవాల్సిన అవసరమేంటి? మీరు ఏమేం షేర్‌ చేస్తారోనని వినియోగదారులు భయపడుతున్నారు’’ అని నిలదీసింది. అలాగే ఈ అంశానికి సంబంధించి నిబంధనలను రూపొందిస్తున్నామన్న కేంద్రాన్ని ఉద్దేశించి.. ‘‘సామాన్య పౌరులుగా అడుగుతున్నాం.. అప్పటిదాకా మా భద్రత సంగతేంటి’’ అని ధర్మాసనం ప్రశ్నించింది.

nation

17-10-2017 19:31:51

స్టార్ డైరెక్టర్ ట్రాఫిక్ హెచ్చరిక

హైదరాబాద్ వాతావరణం రోజురోజుకీ ఎలా మారుతుందో చెప్పడం వాతావరణ శాఖ వల్ల కూడా కావడం లేదు. అలాగే పెరుగుతున్న ట్రాఫిక్‌ని కంట్రోల్ చేయడం హైదరాబాద్ పోలీసు వ్యవస్థ వల్ల కూడా కావడం లేదు. ఇదంతా గమనించే చేస్తున్నారో లేక నిజంగానే ట్రాఫిక్‌లో ఇరుక్కుపోయి చేస్తున్నారో తెలియదు కానీ టాలీవుడ్‌కి చెందిన సెలబ్రిటీలు ట్రాఫిక్ అప్‌డేట్‌ని ఎప్పటికప్పుడు సోషల్ మీడియాలో షేర్ చేస్తున్నారు. రీసెంట్‌గా మంచు లక్ష్మి ప్రసన్న అయితే ఈ విషయంలో ఓ అడుగు ముందుకేసి రాజకీయ నాయకులకు క్లాస్ ఇచ్చినంత పనిచేశారు. ఆ తర్వాత డైరెక్టర్ కొరటాల శివ కూడా ట్రాఫిక్ జామ్ గురించి ఓ ట్విట్ చేసి సెన్సేషన్ క్రియేట్ చేశారు. ఇక డైరెక్టర్ హరీష్ శంకర్ అయితే తరుచుగా హైదరాబాద్ ట్రాఫిక్ గురించి హెచ్చరికలు జారీ చేస్తూనే ఉన్నారు. తాజాగా హరీష్ శంకర్ తన ట్విట్టర్ పేజీలో ట్రాఫిక్ హెచ్చరికను జారీ చేశారు. 'సాధ్యమైతే రోడ్ నెంబర్ 2 బంజారాహిల్స్ వైపు వెళ్లేవారు మరో దారి చూసుకుంటే బెటర్. ఎందుకంటే బంజారాహిల్స్ చెక్‌పోస్ట్ నుండి కేబిఆర్ పార్క్ వరకు ఫుల్ ట్రాఫిక్ జామ్' అంటూ హరీష్ తన ట్విట్టర్‌లో పోస్ట్ చేశారు. ఇలా పోలీస్ వ్యవస్థ కంటే ఎక్కువగా మన సెలబ్రిటీలు ఇస్తోన్న ట్రాఫిక్ అప్‌డేట్‌కి వారి అభిమానులు.. 'మీరు గ్రేట్ సార్' అంటూ ధన్యవాదాలు తెలుపుతున్నారు.

entertainment

15-04-2017 02:14:23

జాదవ్‌ను రక్షిస్తాం: ఎంజే అక్బర్‌

పాక్‌లో ఉరిశిక్షకు గురైన కుల్‌భూషణ్‌ జాదవ్‌ను రక్షించేందుకు అన్ని ప్రయత్నాలు చేస్తున్నామని విదేశీ వ్యవహారాల సహాయ మంత్రి ఎంజే అక్బర్‌ తెలిపారు. కాగా, జాదవ్‌ కేసుకు సంబంధించి సర్టిఫైడ్‌ తీర్పు ప్రతులను అందజేయాల్సిందిగా భారత డిమాండ్‌ చేసింది. ఇస్లామాబాద్‌లో భారత దౌత్యవేత్త గౌతమ్‌ బంబావాలా పాక్‌ విదేశీ వ్యవహారాల శాఖ కార్యదర్శి తెహమినా జన్‌జువాతో భేటీ అయ్యారు. ఈ సందర్భంగా తీర్పు ప్రతులు ఇవ్వాలని కోరారు.

nation

05-04-2017 02:41:43

‘వయోలిన్‌ మారథాన్‌’తో గిన్నిస్‌ బద్దలు

లండన్‌, ఏప్రిల్‌4: సంగీత వాయిద్య పరికరం వయోలిన్‌లా ఉండే దుస్తులు ధరించి హాఫ్‌ మారథాన్‌ను తక్కువ సమయంలో పూర్తిచేసి భారతీయుని గిన్నిస్‌ రికార్డు బద్దలు కొట్డాడో బ్రిటన్‌ కుర్రాడు. బర్మింగ్‌హామ్‌ యూనివర్సిటీలోని కన్జర్వేటెయిర్‌లో విద్యనభ్యసిస్తున్న అలిస్టర్‌ రూథర్‌ఫోర్డ్‌ ఆదివారం వయోలిన్‌ దుస్తులతో కేవలం 7.25 నిమిషాల్లో పరుగు పూర్తిచేశాడు. 2015 డిసెంబర్‌లో కర్ణాటకకు చెందిన రక్షిత శెట్టి గిటార్‌ దుస్తులు ధరించి 19.32నిమిషాల్లో లక్ష్యాన్ని చేరుకున్నాడు. స్వచ్ఛంద సంస్థలకు విరాళాలు సేకరించేందుకు, యూకే-సౌతాఫ్రికా సహకార ప్రాజెక్టుకు మద్దతుగా మారథాన్‌లో పాల్గొన్న అలిస్టర్‌.. రికార్డు బద్దలు కొట్టినందుకు ఆనందంగానే ఉన్నా, అంతకంటే ముఖ్యం గా 12లక్షల విరాళాలు సేకరించానని సంతోషాన్ని వ్యక్తం చేశాడు.

nation

26-01-2017 16:39:58

దొంగ నోట్లు రవాణా చేసే ముఠా నేత అరెస్ట్

కోల్‌కతా: దొంగ నోట్లు రవాణా చేసే ముఠా నేతను జాతీయ దర్యాప్తు సంస్థ గురువారం అరెస్ట్ చేసింది. పశ్చిమ బెంగాల్‌కు చెందిన మహమ్మద్ అష్రాఫుల్ దొంగ నోట్లను వలస కూలీలతో అక్రమంగా తరలించేవాడు. కేరళ పోలీసులు వీరిని పట్టుకుని రూ.67,000 దొంగ నోట్లను స్వాధీనం చేసుకోవడంతో ఇది వెలుగు చూసింది.  ఈ కేసులో ఆరుగురిని అరెస్ట్ చేయగా అష్రాఫుల్‌తోపాటు మరో ఇద్దరు తప్పించుకుని పారిపోయారు. వారి కోసం గాలిస్తున్న ఎన్ఐఏ బృందం గురువారం అతడ్ని పశ్చిమ బెంగాల్‌లోని మాల్దా ప్రాంతంలో అరెస్ట్ చేసింది. ఈ కేసు విచారణ నిమిత్తం ఎన్ఐఏ కోల్‌కతా ప్రత్యేక కోర్టు అనుమతితో మహమ్మద్ అష్రాఫుల్‌ను కేరళ కోర్టుకు తరలించింది.

nation

25-01-2017 00:38:24

ధోనీ, గోపి, సింధుకు ‘పద్మ’ అవార్డులు

న్యూఢిల్లీ: టీమిండియా మాజీ కెప్టెన్‌ మహేంద్ర సింగ్‌ ధోనీ, ఒలింపిక్‌ మెడలిస్ట్‌ పీవీ సింధు, బ్యాడ్మింటన్‌ కోచ్‌ గోపీచంద్‌లను ప్రతిష్ఠాత్మక పద్మ అవార్డులు వరించనున్నాయి. ఈనెల 26న గణతంత్ర దినోత్సవం సందర్భంగా అంతకుముందు రోజు పద్మ పురస్కారాలను అధికారికంగా ప్రకటించనున్నారు. 2009లో పద్మశ్రీ అవార్డుకు ఎంపికైన క్రికెటర్‌ ధోనీకి ఈసారి పద్మ భూషణ్‌ దక్కే అవకాశాలు ఉన్నాయి. పరిమిత ఓవర్ల కెప్టెన్సీని వదులుకున్న ధోనీ ఆటగాడిగా జట్టులో కొనసాగుతున్న సంగతి తెలిసిందే.  కాగా.. గతేడాది ఒలింపిక్స్‌లో రజత పతకం సాధించిన తొలి భారత మహిళా క్రీడాకారిణిగా రికార్డు నెలకొల్పిన సింధును 2015లో పద్మశ్రీ అవార్డు వరించింది. ఈసారి ఆమెకు పద్మ భూషణ్‌ దక్కవచ్చు. కోచ్‌ గోపీచంద్‌ పేరును కూడా పద్మ అవార్డు కోసం ఎంపిక చేసినట్టు కేంద్ర హోం శాఖ తెలిపింది. అయితే ఇప్పటికే అర్జున, ద్రోణాచార్య, పద్మ భూషణ్‌ అందుకున్న గోపీకి ఈసారి పద్మ విభూషణ్‌ దక్కించుకునే అవకాశాలున్నాయి. కాగా.. క్రీడారంగం నుంచి ఒలింపిక్‌ మెడలిస్ట్‌, స్టార్‌ రెజ్లర్‌ సాక్షి మాలిక్‌ పేరును కూడా ఎంపిక చేసినట్టు సమాచారం.

sports

28-01-2017 01:45:13

పశువధ చట్టంపై ‘పిల్‌’ విచారణకు సుప్రీం తిరస్కృతి

పశువధను పూర్తిగా నిషేధించాలని, పశువుల అక్రమ తరలింపు నిరోధానికి దేశవ్యాప్తంగా ఒకేవిధమైన చట్టాన్ని చేసేలా మేము రాష్ట్రాలకు ఆదేశాలివ్వలేము. పశువుల అక్రమ రవాణాను నిరోధించేందుకు సుప్రీంకోర్టు గతంలో పలు ఆదేశాలిచ్చింది. అందుకే ఈ వ్యాజ్యాన్ని విచారణకు స్వీకరించడం లేదు. - సుప్రీంకోర్టు సీజే ఖేహర్‌ నేతృత్వంలో ధర్మాసనం

nation

30-09-2017 00:18:37

పాత నిల్వల విక్రయానికి డిసెంబరు 31 వరకు గడువు

న్యూఢిల్లీ: జిఎస్టి అమల్లోకి రావడానికి ముందున్న సరుకుల నిల్వల విక్రయానికి గడువును డిసెంబరు 31 వరకు ప్రభుత్వం పొడిగించింది. వినియోగదారుల వ్యవహారాల శాఖ మంత్రి రామ్‌ విలాస్‌ పాశ్వాన్‌ ఈ విషయం తెలిపారు. జిఎస్టి జూలై ఒకటినుంచి అమల్లోకి వచ్చిన విషయం తెలిసిందే.  జిఎస్టి అమల్లోకి రావడానికి ముందే తయారై విక్రేతల వద్దకు చేరిన సరుకును విక్రయించేందుకు ప్రభుత్వం మొదటి సెప్టెంబరు 30 వరకు గడువు ఇచ్చింది. అయితే పాత రేట్లతోపాటు జిఎస్టి కారణంగా మారిన రేట్లను కూడా వినియోగదారులకు వెల్లడించాలని ఆదేశించింది. ఇందుకు అనుగుణంగా పాత కొత్త రేట్లతో లేబుల్స్‌ను ప్యాకేజీలపై అంటించాలని సూచించింది. జిఎస్టి వల్ల దాదాపు అన్ని సరుకుల ధరవరల్లో మార్పు వచ్చింది. కొన్ని తగ్గాయి. మరికొన్ని పెరిగాయి. అయితే పాత సరుకుల నిల్వలు, ముఖ్యంగా ఆహారేతర వస్తువుల నిల్వలు ఇప్పటికీ అలాగే ఉండటంతో వర్తకులు ఆందోళనతో వీటి విక్రయాలకు గడువు పెంచాల్సిందిగా ప్రభుత్వాన్ని పలుమార్లు కోరారు. ఆహార ఉత్పత్తులకు సంబంధించి ఎక్స్‌పైరి డేట్‌ ఉంటుంది. అందువల్ల ఈ విభాగంలో నిల్వల సమస్య పెద్దగా లేదు. ఆహారేతర ఉత్పత్తులకు సంబంధించే దాదాపు 6 లక్షల కోట్ల రూపాయల విలువైన సరుకులు మార్కెట్లో ఉన్నట్టు అంచనా. సెప్టెంబరు 30 గడువును పెంచని పక్షంలో వ్యాపారులు తీవ్రంగా నష్టపోతారని ట్రేడర్ల సంఘాలు ప్రభుత్వానికి తమ ఆందోళన వ్యక్తం చేశాయి. ఈ నేపథ్యంలో గడువును డిసెంబర్‌ 31 వరకు పెంచారు.

business

07-03-2017 01:58:13

రుతుస్రావ అంశాల్లో మౌనం వద్దు

పరిష్కారానికి నడుంబిగించిన ఇద్దరు విద్యార్థినులు ‘‘ప్రాజెక్ట్‌ సశక్త్‌’’ పేరుతో శానిటరీ నాప్‌కిన్ల పంపిణీ న్యూఢిల్లీ, మార్చి 5: రుతుస్రావానికి సంబంధించి అవగాహన లోపంతో ప్రభుత్వ పాఠశాలల నుంచి చదువుమానేస్తున్న విద్యార్థినుల సంఖ్య పెరిగిపోతోంది. ఈ సమస్య పరిష్కారానికి ఇద్దరు విద్యార్థులు నడుంబిగించారు. ఇందుకోసం మౌల్‌సరిలోని శ్రీరామ్‌ స్కూల్‌కు చెందిన శరణ్యాదాస్‌ శర్మ, ఆమియా విశ్వనాథన్‌ ‘‘ప్రాజెక్ట్‌ సశక్త్‌’’ను ప్రారంభించారు. దీనిలో భాగంగా ఢిల్లీ వ్యాప్తంగా బడుగు, బలహీనవర్గాలకు చెందిన బాలికలకు సేంద్రీయ వ్యర్థాలతో రూపొందించిన శానిటరీ నాప్‌కిన్లను అందజేస్తారు. తద్వారా ఆయా వర్గాల్లో పెరిగిపోతున్న రుతుస్రావ సంబంధిత సమస్యను పరిష్కరించనున్నారు. ‘‘చాలా మంది కనీస అవసరాల కోసం ఖర్చుపెట్టే సామర్థ్యంలేక పాఠశాలల్లో అలాంటి వసతులు లేకపోవడంతో ఆ సమయంలో చదువు మానేస్తున్నారు’’ అని శరణ్య చెప్పారు. గత ఏడాది సెప్టెంబరులో ఈ ప్రాజెక్టు ప్రారంభించారు. శరణ్య, ఆమియా ఇప్పటికే పలు స్వచ్ఛందసేవా సంస్థలతో కలిసి ఎర్త్‌ సేవియర్‌ ్స గురుకుల్‌, నిర్మల్‌ సేవా స్కూల్‌లో శానిటరీ ప్యాడ్స్‌ అందిస్తున్నారు.

nation

03-11-2017 13:10:46

మహేశ్ సినిమా పొలిటికల్ డ్రామా కాదట!

కొరటాల శివ డైరెక్షన్‌లో ప్రిన్స్ మహేశ్ బాబు హీరోగా భరత్ అనే నేను సినిమా తెరకెక్కుతున్న విషయం విదితమే. ఈ సినిమాలో మహేశ్ సీఎంగా నటిస్తున్నారు. దీనిని బట్టి సినిమా పొలిటికల్ డ్రామాగా భావించారు ప్రేక్షకులు.. కానీ ఇది పొలిటికల్ డ్రామా కాదని.. యాక్షన్.. రొమాంటిక్ మూవీ అని సమాచారం. డి.వి.వి దానయ్య నిర్మాణ సారధ్యంలో తెరకెక్కుతున్న ఈ సినిమాలో మహేశ్ సరసన కైరా అద్వాణి నటస్తోంది. ప్రస్తుతం ఈ సినిమా షూటింగ్ హైదరాబాద్‌లోని ఓ ప్రైవేటు స్టూడియోలో జరుగుతోందని సమాచారం. ప్రస్తుతం అసెంబ్లీ సన్నివేశాలను తెరకెక్కిస్తున్నట్టు తెలుస్తోంది. ఈ సినిమాలో పోసాని కృష్ణ మురళి ప్రతిపక్ష నేతగా వ్యవహరిస్తున్నారు. దీంతో అసెంబ్లీ సమావేశాల సీన్స్ చాలా హిలేరియస్‌గా ఉండనున్నాయని సమాచారం.

entertainment

06-02-2017 22:40:19

30 సెకండ్లపాటు కంపించిన ఉత్తర భారతం

ఢిల్లీ: ఉత్తర భారతదేశంలో రాత్రి 10 గంటలా 35 నిమిషాలకు భారీ భూకంపం సంభవించింది. 30 సెకండ్ల పాటు భూమి కంపించింది. జనం ఇళ్లు, కార్యాలయాలనుంచి పరుగులు తీశారు. రిక్టర్ స్కేలుపై తీవ్రత 5.8గా నమోదైంది. ఢిల్లీ, ఉత్తరప్రదేశ్, హర్యానా, పంజాబ్, హిమాచల్ ప్రదేశ్, ఉత్తరాఖండ్‌లో ప్రకంపనలు సంభవించాయి. ఉత్తరాఖండ్‌లోని పితోర్‌ఘఢ్‌లో భూమికి 21 కిలోమీటర్ల లోతులో భూకంప కేంద్రం ఉందని గుర్తించారు. ఘజియాబాద్, చండీఘర్, ముజఫర్ నగర్, మొరాదాబాద్, షహరాన్‌పూర్, రుద్రప్రయాగ్ తదితర ప్రాంతాల్లో భూమి కంపించింది. ఎలాంటి ఆస్తి, ప్రాణ నష్టం సంభవించలేదని సమాచారం.

nation

05-05-2017 02:46:57

ప్రతీకారం తప్పదు!

న్యూఢిల్లీ/ఇస్లామాబాద్‌, మే 4: ‘‘ఏం చేస్తామో.. ఎప్పుడు చేస్తామో ముందే చెప్పం. మా వ్యూహాన్ని అమలు చేసేవరకు బయటపెట్టం’’ అని భారత ఆర్మీ చీఫ్‌ జనరల్‌ బిపిన్‌ రావత్‌ స్పష్టం చేశారు. ఇద్దరు భారత జవాన్ల హత్య ఘటనకు పాకిస్థాన్‌పై ప్రతీకారం తప్పదని చెప్పకనే చెప్పారు. జమ్మూకశ్మీర్‌ సరిహద్దులో ఇద్దరు భారత జవాన్లను అమానవీయంగా పాకిస్థాన్‌ చంపివేయడంపై సర్వత్రా విమర్శలు వెల్లువెత్తిన సంగతి తెలిసిందే. ఈ నేపథ్యంలో ఆర్మీ చీఫ్‌ వ్యాఖ్యలు ప్రాధాన్యం సంతరించుకున్నాయి.  పలువురు మీడియా ప్రతినిధులు అడిగిన ప్రశ్నలకు ఆయన గురువారం సమాధానమిచ్చారు. ‘‘భవిష్యత్తు వ్యూహాల గురించి మేం చెప్పం. వాటిని అమలు చేసిన తర్వాతే వివరాలను వెల్లడిస్తాం’’ అని రావత్‌ పేర్కొన్నారు. ఇటువంటి అమానవీయ ఘటనలు చోటు చేసుకున్నప్పుడు తమ వైపు నుంచి కూడా ప్రతీకార చర్యలుంటాయన్నారు. సరిహద్దు ఆవల ఉగ్రవాదుల కదలికలు ఎక్కువయ్యాయని...సమయం చూసుకుని భారత్‌లోకి చొరబడేందుకు యత్నిస్తున్నారని రావత్‌ చెప్పారు. ఇటువంటి చొరబాటుదారులను అడ్డుకునేందుకు పెద్ద ఎత్తున చర్యలు చేపట్టామన్నారు. రెచ్చగొడితే మూల్యం చెల్లించక తప్పదు: పాక్‌మరోవైపు.. ఎన్ని దెబ్బలు తిన్నా పాకిస్థాన్‌ బుద్ధి మాత్రం మారడంలేదు. భారత్‌ ప్రభుత్వం చేస్తున్న రెచ్చగొట్టే ప్రకటనల వల్ల ఉపఖండంలో శాంతియుత వాతావరణానికి విఘాతం కలిగే పరిస్థితులు ఏర్పడుతున్నాయని పేర్కొంది. దీనికి తగిన మూల్యం చెల్లించుకోక తప్పదని హెచ్చరించింది. ఈ మేరకు పాక్‌ విదేశాంగ శాఖ ప్రతినిధి నఫీస్‌ జకరియా ఓ ప్రకటన విడుదల చేశారు. ఇద్దరు భారతీయ సైనికుల శిరచ్ఛేదానికి తమకు ఎటువంటి సంబంధం లేదని స్పష్టం చేశారు. భారత ప్రభుత్వం చేస్తున్నవి నిరాధార ఆరోపణలని కొట్టిపడేశారు. భారత్‌లో జరిగే అంతర్గత వ్యవహారాలను పక్కదారి పట్టించడానికి పాకిస్థాన్‌ను బూచిగా చూపిస్తున్నారని విమర్శించారు. కాగా భారత పర్యటనలో ఉన్న 50 మంది పాకిస్థానీ విద్యార్థులను వెనక్కి పంపడంపై జకారియా అసంతృప్తి వ్యక్తం చేశారు. హిందూ అతివాద సంస్థల ప్రోద్బలం వల్లే ఈ చర్య తీసుకున్నారని విమర్శించారు.

nation

17-10-2017 19:10:08

జనరేటర్లపై నిషేధం... కార్లపై ఆంక్షలకు ప్రయత్నం...

న్యూఢిల్లీ : ఢిల్లీ వాతావరణంలో గాలి నాణ్యత ప్రమాదకరంగా మారింది. రెడ్ జోన్‌లోకి ప్రవేశించిన గాలి భయపెడుతోంది. గ్రేడెడ్ రెస్పాన్స్ యాక్షన్ ప్లాన్ ప్రకారం వాయు కాలుష్య తీవ్రత ఆధారంగా మంగళవారం నుంచి కొన్ని చర్యలను అమలు చేస్తున్నారు. బడర్‌పూర్ థర్మల్ పవర్ ప్లాంట్‌ను మూసివేశారు, డీజిల్ జనరేటర్లపై నిషేధం విధించారు. పర్యావరణ కాలుష్య నియంత్రణ సంస్థ చైర్మన్ భూరేలాల్, సభ్యురాలు సునీత నారాయణ్ నిర్వహించిన సమీక్షా సమావేశం అనంతరం ఈ నిర్ణయాలను ప్రకటించారు. కాలుష్య తీవ్రత ఎలా ఉందనే అంశం ఆధారంగా మరికొన్ని చర్యలను ప్రకటిస్తామని సునీత చెప్పారు. ‘చాలా దయనీయం’, ‘చాలా తీవ్రం’ అనే విభాగాలుగా కాలుష్యాన్ని అంచనా వేస్తున్నామని, దీని ప్రకారం ఎటువంటి చర్యలను అమలు చేయాలో నిర్ణయిస్తామని వివరించారు. పార్కింగ్ పాలసీని ఇంకా నిర్ణయించవలసి ఉన్నప్పటికీ, పార్కింగ్ ఫీజులను పెంచే విషయాన్ని కూడా పరిశీలిస్తున్నామని చెప్పారు. కాలుష్య తీవ్రత మరీ ఎక్కువైతే కార్ల వాడకంపై కూడా ఆంక్షలు విధిస్తామని తెలిపారు.

nation

17-09-2017 01:19:38

ఆసియా కప్‌కు సర్దార్‌

న్యూఢిల్లీ: ప్రతిష్ఠాత్మక ఆసియా కప్‌లో భారత హాకీ జట్టులో వెటరన్‌ ప్లేయర్‌ సర్దార్‌ సింగ్‌ చోటు దక్కించుకున్నాడు. యూరప్‌ టూర్‌లో వేటుపడిన ఖేల్‌రత్న అవార్డీ సర్దార్‌ రీఎంట్రీ ఇచ్చాడు. ఢాకాలో వచ్చే నెల 11 నుంచి 22 వరకు జరిగే ఈ టోర్నీకి మిడ్‌ ఫీల్డర్‌ మన్‌ప్రీత్‌ సింగ్‌ నేతృత్వంలో 18 మం ది సభ్యులతో కూడిన భారత బృందాన్ని శని వారం ప్రకటించారు. ఎస్‌వీ సునీల్‌, ఆకాశ్‌ దీప్‌ సింగ్‌తో పాటు యూరప్‌ టూర్‌కు విశ్రాంతి తీసుకున్న హర్మన్‌ప్రీత్‌ సింగ్‌, సురేందర్‌ కుమార్‌ తిరిగి జట్టులోకి వచ్చారు.

sports

22-11-2017 02:22:53

తమిళనాడులో గవర్నర్‌ పాలన?

డిసెంబరులో ప్రభుత్వం రద్దు!పీఎంవో నుంచి గవర్నర్‌కు ఇద్దరు కార్యదర్శులుఅధికారపార్టీ నేతల్లో గుబులుతొలిసారి జయా టీవీలో డీఎంకే నేత ఇంటర్వ్యూచెన్నై, నవంబరు 21 (ఆంధ్రజ్యోతి): తమిళనాట మరోమారు గవర్నర్‌ పాలనకు రంగం సిద్ధమవుతోందా? తీవ్ర సంక్షోభంలో వున్న ఈపీఎస్‌ ప్రభుత్వాన్ని రద్దు చేసేందుకే కేంద్రం మొగ్గు చూపుతోందా? అవుననే అంటున్నాయి విశ్వసనీయ వర్గాలు. వచ్చే డిసెంబరులో ఈపీఎస్‌ ప్రభుత్వాన్ని రద్దు చేయడం ఖాయమంటున్నాయి. ఇందుకు పలు సంఘటనలను ఉదహరిస్తున్నాయి. గవర్నర్‌ భన్వరీలాల్‌ పురోహిత్‌కు కొత్త కార్యదర్శులుగా ప్రధానమంత్రి కార్యాలయంలో పని చేస్తున్న ఇద్దరు ఐఏఎస్‌ అధికారులు రాజగోపాల్‌, సోమనాఽథన్‌లను నియమించినట్లు తెలుస్తోంది. పీఎంవోలో పని చేసే కార్యదర్శులను హఠాత్తుగా ఎందుకు పంపుతున్నారన్నదానిపై వాడివేడి చర్చ జరుగుతోంది. 1976లో కరుణానిధి ప్రభుత్వాన్ని రద్దు చేసినప్పుడు అప్పటి గవర్నర్‌ కాళీదా్‌సషాకు ఇద్దరు పీఎంవో అధికారులను ఇలాగే కార్యదర్శులుగా పంపించారు. ఆ తరువాతే డీఎంకే ప్రభుత్వాన్ని కేంద్రం బర్తరఫ్‌ చేసింది.  ఎంజీఆర్‌ మరణానంతరం 1988లో గవర్నర్‌ పాలన విధించినప్పుడు కూడా ప్రధానమంత్రి కార్యాలయం నుంచి ఇద్దరు ఐఏఎ్‌సలు రాజ్‌భవన్‌కు కార్యదర్శులుగా వచ్చారు. ఇప్పుడు కూడా అదే జరుగబోతోందని, అందుకే పీఎంవో నుంచి ఇద్దరు అధికారులను పంపిస్తున్నారని రాజకీయ వర్గాలు వ్యాఖ్యానిస్తున్నాయి. అయితే ఈ పరిణామాలు అధికార అన్నాడీఎంకేలో గుబులు రేకెత్తిస్తున్నాయి. కేంద్రం నుంచి ఏ క్షణంలో ఎలాంటి వార్త వినాల్సి వస్తుందోనని నేతలు తీవ్ర ఆందోళనలో వున్నారు. గతంలో అన్నాడీఎంకే అధికార పత్రికగా వున్న ‘నమదు ఎంజీఆర్‌’ అయితే ఈ నెల 25-26 తేదీల్లో ఎడప్పాడి పళనిస్వామి ప్రభుత్వం రద్దు తథ్యమని కథనం ప్రచురించింది. జయా టీవీలో డీఎంకే నేత ఇంటర్వ్యూజయా టీవీ చరిత్రలో తొలిసారిగా ఆమె తీవ్రంగా వ్యతిరేకించే డీఎంకే పార్టీకి చెందిన నేత ఇంటర్వ్యూ ప్రసారమైంది. 1999లో జయా టీవీ ప్రారంభమైన తరువాత ఎన్నడూ డీఎంకే నేతల గురించి సానుకూలంగా వార్తలు ప్రసారమైన దాఖలాలు లేవు. తొలిసారిగా డీఎంకే శాసనసభాపక్ష ఉపనేత డి.దురైమురుగన్‌ ఇంటర్వ్యూను జయా టీవీ ప్రసారం చేసింది. 1980వ దశకంలో జయ పట్ల అసెంబ్లీలో అనుచితంగా వ్యవహరించింది దురైమురుగనేనన్న ఆరోపణలు వున్నాయి. ప్రస్తుతం జయా టీవీ అన్నాడీఎంకే అసమ్మతినేత దినకరన్‌ కుటుంబీకుల ఆధ్వర్యంలో నడుస్తోంది. ఇటీవల జరిగిన అన్నాడీఎంకే కార్యవర్గ సమావేశాన్ని కూడా ఈ ఛానల్లో చూపించలేదు. ఇప్పుడు డీఎంకే నేత ఇంటర్వ్యూ ప్రసారం చేయడంతో పార్టీల మధ్య సమీకరణాలు మారుతున్నట్లు రాజకీయవర్గాలు అనుమానిస్తున్నాయి. గవర్నర్‌పై స్టాలిన్‌ ఫైర్‌రాజ్యాంగ విధులకు లోబడే ప్రభుత్వ అధికారులతో గవర్నర్‌ సమావేశమైనట్లు రాజభవన్‌ ప్రకటన విడుదల చేయడంపై డీఎంకే నేత స్టాలిన్‌ మండిపడ్డారు. రాజ్యాంగం ప్రకారం విధులు నిర్వహించే వారైతే...మైనార్టీలో ఉన్న పళనీస్వామి ప్రభుత్వాన్ని బలనిరూపణ చేసుకోమని అసెంబ్లీని సమావేశపర్చగలరా అని గవర్నర్‌ భన్వరీలాల్‌ పురోహిత్‌ను ప్రశ్నించారు. ఈ నెల 14న అధికారులతో గవర్నర్‌ సమావేశం కావడాన్ని తప్పుపట్టిన డీఎంకే...ప్రజలు ఎన్నుకున్న ప్రభుత్వ విధుల్లో జోక్యం చేసుకోవడమేనని, రాజ్యాంగాన్ని ఉల్లంఘించారని ఆరోపించిన సంగతి తెలిసిందే.

nation

19-07-2017 01:26:39

‘అమేజ్‌’ లిమిటెడ్‌ ఎడిషన్‌

ధర రూ.6.48 లక్షలున్యూఢిల్లీ: హోండా కార్స్‌ ఇండియా లిమిటెడ్‌ (హెచ్‌సిఐఎల్‌) తన అమేజ్‌ మోడల్‌లో లిమిటెడ్‌ ఎడిషన్‌ను విడుదల చేసింది. ఈ వెర్షన్‌లో పెట్రోల్‌ వేరియంట్‌ ధర 6.48 లక్షల రూపాయలు (ఎక్స్‌షోరూమ్‌, ఢిల్లీ) ఉండగా.. డీజిల్‌ వెర్షన్‌ ధర 7.73 లక్షల రూపాయల వరకు ఉంది. ఈ కొత్త వెర్షన్‌లో అడ్వాన్స్‌డ్‌ ఇన్ఫోటెయిన్‌మెంట్‌ సిస్టమ్‌ ఉందని, లోపల పలు మార్పులు చేశామని, భద్రతా సదుపాయాలను మరింతగా మెరుగు పరిచామని కంపెనీ సీనియర్‌ వైస్‌ ప్రెసిడెంట్‌ (మార్కెటింగ్‌, సేల్స్‌) జ్ఞానేశ్వర్‌ సేన్‌ తెలిపారు. డ్యూయల్‌ ఎయిర్‌ బ్యాగ్స్‌, ఎబిఎస్‌ (డీజిల్‌ వేరియంట్‌), పవర్‌ అడ్జెస్టేబుల్‌ ఒఆర్‌విఎం, స్టీరింగ్‌ మౌంటెడ్‌ కంట్రోల్స్‌ వంటివి కొత్త ఫీచర్లలో ఉన్నట్టు ఆయన చెప్పారు.

business

15-08-2017 05:47:06

మోదీకి ట్రంప్‌ ఫోన్‌

స్వాతంత్య్ర దినోత్సవ శుభాకాంక్షలున్యూఢిల్లీ, ఆగస్టు 14: భారత 71వ స్వాతంత్య్ర దినోత్సవం సందర్భంగా అమెరికా అధ్యక్షుడు డోనాల్డ్‌ ట్రంప్‌.. సోమవారం సాయంత్రం ప్రధాని నరేంద్ర మోదీకి ఫోన్‌ చేశారు. స్వాతంత్య్ర దినోత్సవ శుభాకాంక్షలు తెలిపారు. ఈ విషయాన్ని ప్రధాని మోదీ ట్విటర్‌లో పేర్కొన్నారు. స్వాతంత్య్ర దినోత్సవ శుభాకాంక్షలున్యూఢిల్లీ, ఆగస్టు 14: భారత 71వ స్వాతంత్య్ర దినోత్సవం సందర్భంగా అమెరికా అధ్యక్షుడు డోనాల్డ్‌ ట్రంప్‌.. సోమవారం సాయంత్రం ప్రధాని నరేంద్ర మోదీకి ఫోన్‌ చేశారు. స్వాతంత్య్ర దినోత్సవ శుభాకాంక్షలు తెలిపారు. ఈ విషయాన్ని ప్రధాని మోదీ ట్విటర్‌లో పేర్కొన్నారు.

nation

16-11-2017 01:34:34

ముగాబే... జింబాబ్వే యోధా

ఒక కార్పెంటర్‌ కొడుకు.. విదేశీ పాలనను కూకటివేళ్ళతో పెకలించి, తన దేశాన్ని శ్వేత జాతీయుల కబంధహస్తాల నుంచి విముక్తి చేసి- చీకటి ఖండమైన ఆఫ్రికాలో కొత్త చరిత్రను లిఖించిన సన్నివేశం యావత్ప్రపంచాన్నీ అబ్బురపరిచింది. ఇది జరిగినది 1980లో.. ఆ కార్పెంటర్‌ కొడుకు పేరు రాబర్ట్‌ ముగాబే.. జింబాబ్వే అంటే ముగాబే అనే విధంగా తన ముద్ర వేశాడు. ఆయన ఓ విప్లవయోధుడు.. 37 సంవత్సరాల పాటు జింబాబ్వేను పాలించిన ఎదురులేని నేత..వర్థమాన దేశాల్లో విశేష అభిమానాన్ని చూరగొన్నా పాశ్చాత్య దేశాలకు మాత్రం ఓ నియంతలా, కరడుగట్టిన నేరస్తుడిలా, మానవహక్కులను కాలరాసిన వ్యక్తిగా, అవినీతిపరుడిగా, ఆర్థిక రంగాన్ని సర్వనాశనం చేసిన నేతగా మిగిలిపోయాడు. హరారే, నవంబర్‌ 15: ముగాబే పుట్టింది 1924 ఫిబ్రవరి 21.. తండ్రి కార్పెంటరైతే తల్లి క్రైస్తవ ప్రచారకురాలు. ఆరుగురు సంతానం.. పేదరికంలో పుట్టి పెరిగిన ముగాబే చదువుల్లో మేటి. ఎప్పుడూ ఏకాంతాన్ని కోరుకునే ఆయనను అంతా పిరికివాడని, అమ్మ కూచి అని హేళన చేసేవారు. అయినా పట్టించుకునే వాడు కాదు. తండ్రి గాబ్రియల్‌ వేరే మహిళతో సంబంధం పెట్టుకొని తన తల్లిని వదిలేసినపుడు కుటుంబం బాధ్యతను ముగాబేనే తలకెత్తుకున్నాడు. 1945 నుంచి 1960 దాకా టీచర్‌గా ఉద్యోగం చేశాడు. అప్పట్లో జింబాబ్వేను దక్షిణ రొడీషియా అనేవారు. బ్రిటిష్‌ పాలనలో ఉండేది. సామ్రాజ్యవాద, వలసవాద విధానాలను ముగాబే తీవ్రంగా నిరసించేవాడు.  సామ్రాజ్యవాదం పట్ల వ్యతిరేకతే ఆయనను మార్క్సిజం వైపు నడిపింది. ఉన్నత చదువు కోసం దక్షిణాఫ్రికాలోని కేప్‌టౌన్‌ వెళ్ళినపుడే ముగాబే ఆఫ్రికన్‌ నేషనల్‌ కాంగ్రెస్ లో చేరాడు. బ్రిటిష్‌ పాలనను ఎదుర్కొనే మెళకువలు నేర్చుకుని 1952లో రొడీషియా తిరిగొచ్చిన ఆయన ఉపాధ్యాయ వృత్తిని కొనసాగిస్తూనే రాజకీయ కార్యకలాపాల్లో చురుగ్గా పాల్గొనేవారు. ఆయన తొలుత ఉత్తర రొడీషియాలోని లుసాకాలో, తర్వాత ఘనాలోని తాకొరాడిలోనూ టీచర్‌ ట్రైనింగ్‌ కాలేజీల్లో పనిచేశాడు.  నిజానికి ఆఫ్రికా దేశాల్లో బ్రిటిష్‌ వ్యతిరేక ఉద్యమాల తీరును చూడడానికే ఆయన వెళ్ళాడు. ఘనాలోని కాలేజీలో పనిచేస్తున్నపుడే శాలీ హేఫ్రాన్‌ అనే తోటి లెక్చరర్‌తో పరిచయం పెరిగి పెళ్లి చేసుకున్నాడు ముగాబే. బ్రిటిష్‌ వ్యతిరేక ప్రదర్శనలు జరపడంతో ఆయనను బ్రిటిష్‌ పాలకులు 1963 నుంచి 1975 దాకా జైల్లో పెట్టారు. జైల్లో అనేక పుస్తకాలు, గ్రంథాలు చదివాడు. ఆ టైమ్‌లోనే లండన్‌ విశ్వవిద్యాలయం నుంచి మూడు డిగ్రీలు, ఆర్థిక శాస్త్రంలో మాస్టర్స్‌ డిగ్రీ, న్యాయశాస్త్రంలో రెండు డిగ్రీలు, అడ్మినిస్ట్రేషన్‌లో మరో డిగ్రీ సాధించాడు. జైల్లో ఉన్నపుడే తన మూడేళ్ళ కొడుకు మెదడువాపు వ్యాధితో చనిపోయాడన్న వార్త విని కుంగిపోయాడు.  ఒకసారి అనుమతి ఇస్తే భార్యను చూసి వస్తానని జైలు అధికారులకు విన్నవించుకున్నా కనికరించలేదు. జింబాబ్వే నేషనల్‌ ఆఫ్రికన్‌ యూనియన్‌ (జాను)ను ఆయన స్థాపించినా అప్పటి బ్రిటిష్‌ పాలకులు నిషేధించారు. 1975 నుంచి 1979 దాకా బ్రిటిష్‌ పాలనపై ముగాబే నేతృత్వంలోని జాను కార్యకర్తలు, ఘనా, మొజాంబిక్‌, కాంగో, దక్షిణాఫ్రికాల్లోని మరికొన్ని గ్రూపులు కలిసి గెరిల్లా యుద్ధం సాగించాయి. ముగాబే కూడా రేడియో ప్రసంగాలు, చిన్న సమావేశాల ద్వారా జాతీయవాదాన్ని రెచ్చగొట్టాడు. దీంతో బ్రిటిష్‌ పాలకులు జాతీయవాదులతో లాంకెస్టర్‌ అనే ఒప్పందం కుదుర్చుకున్నారు. కొంతమంది జింబాబ్వే నేతలు, పార్టీలతో స్వపరిపాలనకు బ్రిటన్‌ ఒప్పుకుంది. 1980లో ఉద్యమ పార్టీని ‘‘జాను-పిఎఫ్‌’’ (జాను పేట్రియాటిక్‌ ఫ్రంట్‌) గా మార్చి ఎన్నికల్లో పోటీచేశాడు. ఎన్నికల ప్రచార సమయంలోనే రెండుసార్లు ఆయనపై హత్యాయత్నం జరిగింది. నల్ల జాతీయులకు కేటాయించిన 80 సీట్లలో 57 స్థానాలను కైవసం చేసుకుని ముగాబే పార్టీ విజయఢంకా మోగించింది. దక్షిణ రొడీషియా అనే పేరును జింబాబ్వే అని మార్చి 1980 ఏప్రిల్‌ 17న ముగాబే దేశ తొలి ప్రధానిగా ప్రమాణ స్వీకారం చేశాడు.  1987లో రాజ్యాంగాన్ని మార్చి దేశాధ్యక్షుడయ్యారు. 1980లోనే జింబాబ్వే ఆఫ్రికన్‌ పీపుల్స్‌ యూనియన్‌ (జాపు) తో ముగాబే పార్టీ అధికారం పంచుకుంది. కానీ ఆ పార్టీతో తీవ్ర విభేదాలతో ముగాబే ఫిఫ్త్‌బ్రిగేడ్‌ పేరిట ఓ ప్రత్యేక సైనిక దళాన్ని ఏర్పరిచి, ఆ సైనికులకు ఉత్తరకొరియాలో శిక్షణ ఇప్పించి జాపు తిరుగుబాటుదారులపైకి ప్రయోగించాడు. ముగాబే అలీనోద్యమానికి, ఆఫ్రికన్‌ నేషనల్‌ యూనిటీకి, ఏఎన్‌సీకి నేతృత్వం వహించారు.ఒక కార్పెంటర్‌ కొడుకు.. విదేశీ పాలనను కూకటివేళ్ళతో పెకలించి, తన దేశాన్ని శ్వేత జాతీయుల కబంధహస్తాల నుంచి విముక్తి చేసి- చీకటి ఖండమైన ఆఫ్రికాలో కొత్త చరిత్రను లిఖించిన సన్నివేశం యావత్ప్రపంచాన్నీ అబ్బురపరిచింది. ఇది జరిగినది 1980లో.. ఆ కార్పెంటర్‌ కొడుకు పేరు రాబర్ట్‌ ముగాబే.. జింబాబ్వే అంటే ముగాబే అనే విధంగా తన ముద్ర వేశాడు. ఆయన ఓ విప్లవయోధుడు.. 37 సంవత్సరాల పాటు జింబాబ్వేను పాలించిన ఎదురులేని నేత..వర్థమాన దేశాల్లో విశేష అభిమానాన్ని చూరగొన్నా పాశ్చాత్య దేశాలకు మాత్రం ఓ నియంతలా, కరడుగట్టిన నేరస్తుడిలా, మానవహక్కులను కాలరాసిన వ్యక్తిగా, అవినీతిపరుడిగా, ఆర్థిక రంగాన్ని సర్వనాశనం చేసిన నేతగా మిగిలిపోయాడు. హరారే, నవంబర్‌ 15: ముగాబే పుట్టింది 1924 ఫిబ్రవరి 21.. తండ్రి కార్పెంటరైతే తల్లి క్రైస్తవ ప్రచారకురాలు. ఆరుగురు సంతానం.. పేదరికంలో పుట్టి పెరిగిన ముగాబే చదువుల్లో మేటి. ఎప్పుడూ ఏకాంతాన్ని కోరుకునే ఆయనను అంతా పిరికివాడని, అమ్మ కూచి అని హేళన చేసేవారు. అయినా పట్టించుకునే వాడు కాదు. తండ్రి గాబ్రియల్‌ వేరే మహిళతో సంబంధం పెట్టుకొని తన తల్లిని వదిలేసినపుడు కుటుంబం బాధ్యతను ముగాబేనే తలకెత్తుకున్నాడు. 1945 నుంచి 1960 దాకా టీచర్‌గా ఉద్యోగం చేశాడు. అప్పట్లో జింబాబ్వేను దక్షిణ రొడీషియా అనేవారు. బ్రిటిష్‌ పాలనలో ఉండేది. సామ్రాజ్యవాద, వలసవాద విధానాలను ముగాబే తీవ్రంగా నిరసించేవాడు.  సామ్రాజ్యవాదం పట్ల వ్యతిరేకతే ఆయనను మార్క్సిజం వైపు నడిపింది. ఉన్నత చదువు కోసం దక్షిణాఫ్రికాలోని కేప్‌టౌన్‌ వెళ్ళినపుడే ముగాబే ఆఫ్రికన్‌ నేషనల్‌ కాంగ్రెస్ లో చేరాడు. బ్రిటిష్‌ పాలనను ఎదుర్కొనే మెళకువలు నేర్చుకుని 1952లో రొడీషియా తిరిగొచ్చిన ఆయన ఉపాధ్యాయ వృత్తిని కొనసాగిస్తూనే రాజకీయ కార్యకలాపాల్లో చురుగ్గా పాల్గొనేవారు. ఆయన తొలుత ఉత్తర రొడీషియాలోని లుసాకాలో, తర్వాత ఘనాలోని తాకొరాడిలోనూ టీచర్‌ ట్రైనింగ్‌ కాలేజీల్లో పనిచేశాడు.  నిజానికి ఆఫ్రికా దేశాల్లో బ్రిటిష్‌ వ్యతిరేక ఉద్యమాల తీరును చూడడానికే ఆయన వెళ్ళాడు. ఘనాలోని కాలేజీలో పనిచేస్తున్నపుడే శాలీ హేఫ్రాన్‌ అనే తోటి లెక్చరర్‌తో పరిచయం పెరిగి పెళ్లి చేసుకున్నాడు ముగాబే. బ్రిటిష్‌ వ్యతిరేక ప్రదర్శనలు జరపడంతో ఆయనను బ్రిటిష్‌ పాలకులు 1963 నుంచి 1975 దాకా జైల్లో పెట్టారు. జైల్లో అనేక పుస్తకాలు, గ్రంథాలు చదివాడు. ఆ టైమ్‌లోనే లండన్‌ విశ్వవిద్యాలయం నుంచి మూడు డిగ్రీలు, ఆర్థిక శాస్త్రంలో మాస్టర్స్‌ డిగ్రీ, న్యాయశాస్త్రంలో రెండు డిగ్రీలు, అడ్మినిస్ట్రేషన్‌లో మరో డిగ్రీ సాధించాడు. జైల్లో ఉన్నపుడే తన మూడేళ్ళ కొడుకు మెదడువాపు వ్యాధితో చనిపోయాడన్న వార్త విని కుంగిపోయాడు.  ఒకసారి అనుమతి ఇస్తే భార్యను చూసి వస్తానని జైలు అధికారులకు విన్నవించుకున్నా కనికరించలేదు. జింబాబ్వే నేషనల్‌ ఆఫ్రికన్‌ యూనియన్‌ (జాను)ను ఆయన స్థాపించినా అప్పటి బ్రిటిష్‌ పాలకులు నిషేధించారు. 1975 నుంచి 1979 దాకా బ్రిటిష్‌ పాలనపై ముగాబే నేతృత్వంలోని జాను కార్యకర్తలు, ఘనా, మొజాంబిక్‌, కాంగో, దక్షిణాఫ్రికాల్లోని మరికొన్ని గ్రూపులు కలిసి గెరిల్లా యుద్ధం సాగించాయి. ముగాబే కూడా రేడియో ప్రసంగాలు, చిన్న సమావేశాల ద్వారా జాతీయవాదాన్ని రెచ్చగొట్టాడు. దీంతో బ్రిటిష్‌ పాలకులు జాతీయవాదులతో లాంకెస్టర్‌ అనే ఒప్పందం కుదుర్చుకున్నారు. కొంతమంది జింబాబ్వే నేతలు, పార్టీలతో స్వపరిపాలనకు బ్రిటన్‌ ఒప్పుకుంది. 1980లో ఉద్యమ పార్టీని ‘‘జాను-పిఎఫ్‌’’ (జాను పేట్రియాటిక్‌ ఫ్రంట్‌) గా మార్చి ఎన్నికల్లో పోటీచేశాడు. ఎన్నికల ప్రచార సమయంలోనే రెండుసార్లు ఆయనపై హత్యాయత్నం జరిగింది. నల్ల జాతీయులకు కేటాయించిన 80 సీట్లలో 57 స్థానాలను కైవసం చేసుకుని ముగాబే పార్టీ విజయఢంకా మోగించింది. దక్షిణ రొడీషియా అనే పేరును జింబాబ్వే అని మార్చి 1980 ఏప్రిల్‌ 17న ముగాబే దేశ తొలి ప్రధానిగా ప్రమాణ స్వీకారం చేశాడు.  1987లో రాజ్యాంగాన్ని మార్చి దేశాధ్యక్షుడయ్యారు. 1980లోనే జింబాబ్వే ఆఫ్రికన్‌ పీపుల్స్‌ యూనియన్‌ (జాపు) తో ముగాబే పార్టీ అధికారం పంచుకుంది. కానీ ఆ పార్టీతో తీవ్ర విభేదాలతో ముగాబే ఫిఫ్త్‌బ్రిగేడ్‌ పేరిట ఓ ప్రత్యేక సైనిక దళాన్ని ఏర్పరిచి, ఆ సైనికులకు ఉత్తరకొరియాలో శిక్షణ ఇప్పించి జాపు తిరుగుబాటుదారులపైకి ప్రయోగించాడు. ముగాబే అలీనోద్యమానికి, ఆఫ్రికన్‌ నేషనల్‌ యూనిటీకి, ఏఎన్‌సీకి నేతృత్వం వహించారు.

nation

25-07-2017 03:05:26

అపార జ్ఞానం, నిరాడంబరత ప్రణబ్‌ సొంతం

మోదీ ప్రశంసలున్యూఢిల్లీ, జూలై 24: రాష్ట్రపతి ప్రణబ్‌ ముఖర్జీ అపార జ్ఞానం కలిగిన నిరాడంబర నేత అని ప్రధాని మోదీ ప్రశంసించారు. పదవీకాలం పూర్తిచేసుకున్న ప్రణబ్‌ నుంచి తాను నేర్చుకున్నది భవిష్యత్తులో ఎంతో ఉపయోగపడుతుందన్నారు. ప్రణబ్‌ ప్రసంగాల్లో కొన్నింటిని ఎంపిక చేసి ప్రచురించిన నాలుగో సంపుటిని మోదీ ఆవిష్కరించారు. ప్రణబ్‌తో అధికారిక సంబంధ విషయాలను చర్చించినప్పుడల్లా ఆయనిచ్చే నిర్మాణాత్మకమైన సలహాలను స్వీకరించేవాడినని ప్రధాని చెప్పారు. రాష్ట్రపతిగా ప్రణబ్‌ ఐదేళ్ల పదవీకాలం సోమవారం ముగిసింది. కాగా, పెద్ద నోట్ల రద్దు, జీఎస్టీ వంటి కీలక నిర్ణయాలపై ప్రజల నుంచి అనూ హ్య మద్దతు లభించిందని ప్రధాని మోదీ అన్నారు.

nation

25-11-2017 09:54:24

కల్యాణ్‌రామ్‌తో జోడీ కడుతున్న తమన్నా

ఓ రొమాంటిక్ ఎంటర్‌టైనర్ మూవీలో కల్యాణ్‌రామ్‌ సరసన తమన్నా నటిస్తోంది. ఈ సినిమాకు ఇంకా టైటిల్ ఖరారు కాలేదు. జయేంద్ర డైరెక్షన్‌లో తెరకెక్కుతున్న ఈ సినిమాలో కల్యాణ్‌రామ్, తమన్నాలతో ఓ రొమాంటిక్ సాంగ్‌ను తాజాగా షూట్ చేశారు. ఈ సాంగ్‌కు బృంద కొరియోగ్రాఫర్‌గా వ్యవహరించారు. ఈ సినిమాకు సంబంధించి ఓ ఫోటో బయటకు వచ్చింది. సినిమాకు సంబంధించిన ఓ మంచి యాక్షన్ సన్నివేశాన్ని కూడా షూట్ చేశారని తెలుస్తోంది. అక్టోబర్‌లోనే జయేంద్ర సినిమాకు సంబంధించిన పోస్ట్ ప్రొడక్షన్ వర్క్‌ని లాస్ ఏంజిల్స్, చికాగోలో ప్రారంభించారని తెలుస్తోంది. జనవరి చివరికల్లా సినిమా షూటింగ్‌ను కంప్లీట్ చేయాలని జయేంద్ర భావిస్తున్నారు.

entertainment

04-09-2017 22:29:50

ఇప్పుడందరూ ‘జై బాలయ్య’ మూడ్‌లో ఉన్నారు!

డ్రగ్స్‌ వ్యవహారంలో తనను అబ్కారీ శాఖ విచారణ నిమిత్తం పిలిచినప్పుడు తన కుటుంబానికి అండగా నిలిచింది బాలకృష్ణేనని చెప్పారు పూరి జగన్నాథ్‌. బాలకృష్ణ కథానాయకుడిగా ఆయన రూపొందించిన ‘పైసా వసూల్‌’ చిత్రం ఈ నెల 1న విడుదలై విజయవంతంగా థియేటర్లలో నడుస్తోంది. ఈ సందర్భంగా సోమవారం పత్రికలవారితో చెప్పిన విషయాలు పూరి మాటల్లోనే... బాలయ్యను దగ్గరగా చూస్తే ఎవరైనా లవ్‌లో పడిపోతారు. అంత జెన్యూన్‌ పర్సన్‌ని నేనింత వరకూ చూడలేదు. నేనే కాదు, మా యూనిట్‌లో అందరూ ఆయనతో లవ్‌లో పడిపోయారు. ‘‘బాలకృష్ణగారూ’’ అంటే ఆయన ఒప్పుకోరు. ‘‘నో.. ‘బాలా’ అని పిలువ్‌’’ అంటా రు. ఆయనది మామూలు డిసిప్లిన్‌ కాదు. పంక్చువాలిటీని ఆయన నుంచే నేర్చుకోవాలి. నేనెంత ‘ఫ్రీ స్పిరిటెడ్‌’ పర్సన్‌ని అయినా, పని విషయంలో డిసిప్లిన్డ్‌గా ఉంటా. అందువల్ల ఆయనతో బాగా సింక్‌ అయింది. సెట్స్‌పైకి రాగానే అందర్నీ విష్‌ చేస్తారు. ప్యాకప్‌ చెప్పాక మళ్లీ అందరికీ బై చెప్పి వెళ్తారు. ఈ మంచి విషయాలు ఎవరూ చెప్పరు. ఆయన ఎవర్నో కొట్టారనేది మాత్రం వ్యాపించిపోతుంది. తేడాసింగ్‌ కేరక్టర్‌ను ఆయనను దృష్టిలో పెట్టుకొనే డిజైన్‌ చేశా. ఈ సినిమాలో తేడాసింగ్‌ ఎలా ఉంటాడో, బయట బాలయ్య అలాగే ఉంటారు. ఆయన కేరక్టర్‌నే తెరపై మలచాను. ఆయన యాక్షన్‌ సీన్లు చేసేప్పుడు మాత్రం భయపడేవాడ్ని. వెనుకా ముందూ చూసుకోకుండా దూకేస్తుంటారు. అలాంటప్పుడు ఆయనకు ఏమైనా అవుతుందేమోనని భయం వేసేది.  ఆయన ఫ్యాన్‌ ఫాలోయింగ్‌ తెలిసిందిమొదట సెప్టెంబర్‌ 29 రిలీజ్‌ అనుకున్నాక, ఒక నెల ముందు రావచ్చా అని నిర్మాత అడిగారు. 22న ఎన్టీఆర్‌ సినిమా, 27న మహేశ్‌ సినిమా వస్తున్నాయి. 29న వస్తే బయ్యర్లకు, థియేటర్లకు ఇబ్బంది. ముందుగా వస్తే.. ఎవరికీ ప్రాబ్లెమ్‌ ఉండదు, అందరూ హ్యాపీగా ఉంటారనే ఉద్దేశంతో సినిమాను ముందుగా పూర్తి చేసి, సెప్టెంబర్‌ 1న వచ్చాం. మొదటి మూడు రోజులూ కమర్షియల్‌గా సినిమా బాగుంది. బ్యాంకాక్‌లోనూ రిలీజయింది. నిన్ననే ఫోన్‌ చేసి, వీడియో కాల్‌ మాట్లాడా. అక్కడి వాళ్లు సినిమాని ఎంజాయ్‌ చేస్తున్నారు. యు.ఎ్‌స.లోని 24 రాష్ట్రాల్లో సినిమా రిలీజైంది. మాస్‌ ప్రేక్షకుల తరహాలో థియేటర్‌లో పేపర్లు ఎగరేస్తూ ఎంజాయ్‌ చేస్తున్నారు. బాలయ్యకు ఫ్యాన్‌ ఫాలోయింగ్‌ ఎలాంటిదో తెలిసింది. ఇప్పుడందరూ ‘జై బాలయ్య’ మూడ్‌లో ఉన్నారు. బాలయ్య 103 నాదే!బాలకృష్ణగారితో వెంటనే ఇంకో సినిమా ప్లాన్‌ చేస్తున్నా. ఆయన 103వ సినిమాకు నేనే డైరెక్టర్‌ని. ‘పైసా వసూల్‌’ అయిన వెంటనే ‘‘ఇంకో సినిమాకు వెళ్దాం’’ అని ఆయనన్నారు. ‘‘ముందు సినిమా రిలీజవనియ్యండి సార్‌’’ అన్నాను. ‘‘సినిమా రిజల్ట్‌తో సంబంధం లేదు. మనం వెంటనే ఇంకో సినిమా చేస్తున్నాం, జనవరిలో షూటింగ్‌కు వెళ్తున్నాం’’ అని చెప్పేశారు. ఈ లోగా మా అబ్బాయి ఆకాశ్‌తో ఒక సినిమా చేస్తున్నా. అది వెరీ ఇన్‌టెన్స్‌ లవ్‌ స్టోరీ. వాడి కోసం మూడు పూర్తి స్థాయి బౌండ్‌ స్ర్కిప్టులు రెడీగా ఉన్నాయి. ఏ హీరో అయినా ఫోన్‌ చేస్తారా?డ్రగ్స్‌ ఇష్యూ అనేది నాకు ఒక రోజు వ్యవహారమే. ఆ రోజు ఎంక్వైరీకి పిలిచిన తర్వాత మళ్లీ ఇంతవరకూ నాకే కబురూ లేదు. అది కేసు కాదు. కేవలం ఎంక్వైరీ కోసం పిలిచారు. అంతటితో అది అయిపోయింది. ఆ టైమ్‌లో నాకు సపోర్ట్‌గా నిలిచింది బాలకృష్ణగారే. నేను ఎంక్వైరీలో ఉండగా, నా భార్యతో, పిల్లలతో ఫోన్‌లో మాట్లాడి ధైర్యం చెప్పారు. అలా ఏ హీరో ఫోన్‌ చేస్తాడో చెప్పండి! ఒకసారి కాదు.. పది సార్లు! ఆ విషయంలో ఆయనను ఎంత పొగిడినా తక్కువే. అయితే మీడియాలో నా గురించి రాసిన వాటిని చదివి చాలా బాధపడ్డాను. ఉన్నట్టుండి ఒక్కసారిగా నామీద ఇన్ని స్టోరీలు రాసేసరికి డెఫినెట్‌గా బాధపడ్డా. టార్గెట్‌ చేసి, అనవసరంగా లేనిపోనివి రాయడం బాధకలిగిస్తుంది కదండీ. ఈ వ్యవహారం వల్ల నాకు మంచి ప్లాట్‌ దొరికి ఉంటుందని డైరెక్టర్‌ సుకుమార్‌ చెప్పింది కరెక్టే. ఇప్పటికే అతని స్ర్కిప్టు అయిపోయింది. పవన్, మహేశ్, త్రవిక్రమ్ కలయికలో సినిమానా? అర్జున్ రెడ్డికి హనుమంతుకి అక్కడే చెడింది..!

entertainment

21-09-2017 10:07:00

వరుస కాల్పులతో పాకిస్తాన్ రేంజర్ల కవ్వింపులు...

న్యూఢిల్లీ: ఓ సైనికుడిని పొట్టనబెట్టుకున్న కొద్ది గంటలకే  పాకిస్తాన్ ముష్కర సేనలు మళ్లీ కాల్పుల విరమణ ఒప్పందాన్ని ఉల్లఘించాయి. అర్థరాత్రి మొదలుకొని గురువారం ఉదయం వరకు జమ్మూ కశ్మీర్ సరిహద్దుల వెంబడి కాల్పులకు తెగబడుతూ భారత సైన్యాన్ని కవ్వించాయి. ఆర్ఎస్ పురా సెక్టార్లోని ఆర్నియా ప్రాంతంలో తేలికపాటి ఆయుధాలు, మోర్టార్లను ప్రయోగించాయి. దీంతో బీఎస్ఎఫ్ సైనికులు భీకర కాల్పులతో విరుచుకుపడుతూ పాక్ రేంజర్లను తిప్పికొట్టారు.  బుధవారం బనిహాల్ ప్రాంతంలో సశస్త్ర సీమ బల్ (ఎస్ఎస్‌బీ) దళాలపై ఉగ్రవాదులు కాల్పులు జరపడంతో ఓ హెడ్‌కానిస్టేబుల్ ప్రాణాలు కోల్పోయిన సంగతి తెలిసిందే. బనిహాల్ టన్నెల్ భద్రత కోసం పనిచేసే ఎస్ఎస్‌బీ బృందం... విధులు ముగించుకుని తిరిగి వస్తుండగా ఈ దాడి జరిగింది. కాగా కరేన్ సెక్టార్లో పాక్ సైనిక మూకలు కాల్పులకు తెగబడడంతో అక్కడ గస్తీ కాస్తున్న ఓ ఆర్మీ జవాను ప్రాణాలు కోల్పోయాడు.

nation

18-08-2017 13:06:05

వాతావరణ మార్పుల దుష్ప్రభావం... పాలు సైతం విదేశాల నుంచే!

న్యూఢిల్లీ : వాతావరణ మార్పుల ప్రభావం చాలా తీవ్రంగా ఉంటోంది. 2020 నుంచి ఈ దుష్ప్రభావం మరింత వికృత రూపం దాల్చబోతోంది. వ్యవసాయోత్పత్తులను దారుణంగా దెబ్బతీయబోతోంది. మన దేశం ప్రస్తుతం ఏటా సుమారు రూ.64,122 కోట్ల మేరకు నష్టపోతోందని అంచనా. కేంద్ర వ్యవసాయ మంత్రిత్వ శాఖ ఇటీవల పార్లమెంటరీ కమిటీకి సమర్పించిన నివేదికలో ఆందోళనకరమైన విషయాలను వెల్లడించింది. ప్రధాన పంటల ఉత్పాదకత రాబోయే కొద్ది సంవత్సరాల్లో ఓ మోస్తరుగా ఉంటుందని వ్యవసాయ మంత్రిత్వ శాఖ తెలిపింది. వాతావరణ మార్పులకు అనుగుణంగా సాగు పద్ధతులు మారితే తప్ప2100నాటికి 10 నుంచి 40 శాతం వరకు నష్టం జరగవచ్చునని పేర్కొంది. గోధుమలు, వరి, నూనె గింజలు, పప్పు ధాన్యాలు, పండ్లు, కూరగాయల ఉత్పత్తి బాగా తగ్గుతుందని తెలిపింది. దీనివల్ల రైతులు వాతావరణ మార్పులకు అనుగుణంగా మారవలసి ఉంటుందని, లేదంటే, మరింత పేదరికాన్ని ఎదుర్కొనవలసి వస్తుందని వివరించింది. సాగు పద్ధతులను మార్చుకోవలసిన అవసరం ఏర్పడుతుందని, పంటల దిగుబడిలో తేడాలను సర్దుబాటు చేసుకునేందుకు తగిన విధానాలను అవలంబించవలసి ఉంటుందని పేర్కొంది. వాతావరణ మార్పుల ఫలితంగా వ్యవసాయోత్పత్తులు తగ్గితే నూనె గింజలు, పప్పు ధాన్యాలు, పాలు వంటివాటిని విదేశాల నుంచి దిగుమతి చేసుకోవడం తప్పనిసరి అవుతుందని వ్యవసాయ మంత్రిత్వ శాఖ నివేదిక తెలిపింది.

nation

03-08-2017 17:37:42

మరోసారి చైతూని పొగడ్తలతో ముంచెత్తిన సమంత

ట్విట్టర్ సాక్షిగా మరోసారి సమంత తన ప్రియుడిపై ప్రశంసల వర్షం కురిపించింది. అయితే ఈసారి చైతన్య లేటెస్ట్ మూవీ గురించి సామ్ ట్వీట్ సాగడం విశేషం. సోషల్ మీడియాలో వీలుచిక్కినప్పుడల్లా నాగచైతన్యను పొగడ్తలతో ముంచెత్తుతూ ఉంటోంది సమంత. అయితే ఈసారి చైతన్య సినిమాకి సంబంధించి ఓ ఆసక్తికర ట్వీట్ చేసింది సామ్. ఇటీవల నాగచైతన్య 'యుద్ధం శరణం' టీజర్ రిలీజైంది. ఈ సందర్భంగా చైతూ ఆ సినిమా కంటెంట్‌ను ఉద్దేశించి ‘శత్రువులు ద్రోహం చేసినా, ఆశలు ఆవిరైనా, నా గూడు చెదిరినా, నేను ధైర్యంగా జీవించగలను’ అని ట్వీట్ చేశాడు. దీనికి సమంత క్యూట్‌గా రిప్లై ఇచ్చింది. ‘మై హీరో గ్రేటెస్ట్’ అంటూ ట్విట్టర్ సాక్షిగా చైతూపై ప్రేమ కురిపించింది. ఈ లవ్ బర్డ్స్ ట్వీట్స్‌ను నెటిజన్లు బాగా ఎంజాయ్ చేస్తున్నారు. ఇక ఈ అక్టోబర్‌లోనే ఈ ప్రేమపక్షులు పెళ్లితో ఒక్కటికాబోతున్నారు. మరోవైపు నాగచైతన్య 'యుద్ధం శరణం' టీజర్‌కు మంచి రెస్పాన్స్ వస్తోంది. యూట్యూబ్‌లో ఇప్పటికే 1.5 మిలియన్ వ్యూస్ క్రాస్ చేసి 2 మిలియన్ వ్యూస్‌కు చేరువలో ఉంది ఈ టీజర్ ప్రస్తుతం పోస్ట్ ప్రొడక్షన్ స్టేజ్‌లో ఉన్న ఈ చిత్రం త్వరలో ప్రేక్షకుల ముందుకు రాబోతోంది. వారాహి చలనచిత్రం బ్యానర్‌లో రూపొందుతున్న ఈ సినిమాకి కృష్ణ ఆర్వి మరిముత్తు దర్శకత్వం వహించాడు. ఈ సినిమాలో లావణ్య త్రిపాఠి కథానాయిక. మరి టీజర్‌తో ఆకట్టుకుంటున్న 'యుద్ధం శరణం' చైతూకి ఎలాంటి సక్సెస్‌ను అందిస్తుందో చూద్దాం.

entertainment

07-04-2017 18:20:53

ఉగ్రవాదంపై భారత్‌తో చర్చకు సిద్ధమన్న పాక్

ఇస్లామాబాద్: పాక్ ప్రేరేపిత ఉగ్రవాదమే ఆ దేశంతో చర్చలకు ప్రధాని అడ్డంకిగా మారినట్టు పదేపదే భారత్ చెబుతున్నా...ఉగ్రవాదంపై పాక్ సన్నాయినొక్కులు నొక్కుతూనే ఉంది. ఉగ్రవాదంపై భారత్‌తో చర్చలకు సిద్ధమేనని పాక్ మరోసారి ఆసక్తి వ్యక్తం చేసింది. ఉగ్రవాదంపై భారత్‌తో చర్చల పునఃప్రారంభానికి సిద్ధంగా ఉన్నట్టు ప్రకటించింది. 'ఉగ్రవాదంపై ఇండియా మాట్లాడాలనుకుంటోంది. మేము కూడా దానిపై మాట్లాడేందుకు పట్టుబడుతున్నాం. సమగ్ర చర్చల ప్రక్రియలో ఉగ్రవాదం కూడా ఓ అంశం' అని పాక్ విదేశాంగ కార్యాలయ ప్రతినిధి నఫీస్ జకరియా అన్నారు. కుల్‌భూషణ్ యాదవ్, మరికొందరు ఇచ్చిన సమాచారం బట్టి పాక్‌లో ఇండియా ప్రమేయంపై తిరుగులేని ఆధారాలున్నాయని అన్నారు. కశ్మీర్ అంశంపై అమెరికా జోక్యంపై యూఎన్‌లో అమెరికా రాయబారి నిక్కీ హేలీ ఇచ్చిన సంకేతాలపై జకరియా మాట్లాడుతూ, ఎవరు మధ్యవర్తిత్వం చేసినా పాక్ స్వాగతిస్తుందన్నారు. ఇరుదేశాల మధ్య అపరిష్కృతంగా ఉన్న కశ్మీర్ అంశాన్ని పరిష్కరించాలని పాక్ వివిధ దేశాలను కోరుతూనే ఉందని చెప్పారు. కాగా, నిక్కీ హేలీ చేసిన అమెరికా మధ్యవర్తిత్వ ప్రతిపాదనను భారత్ ఇప్పటికే నిర్ద్వంద్వంగా తోసిపుచ్చింది. మూడో దేశం మధ్యవర్తిత్వాన్ని ఇండియా ఎప్పటికీ ఆమోదించేది లేదని భారత విదేశీ వ్యవహారాల శాఖ స్పష్టం చేసింది. ఇరుదేశాలకు సంబంధించిన ఏ సమస్యలపైనా దైపాక్షికంగానే పరిష్కరించుకోవాల్సి ఉంటుందని, చర్చలు జరపాలంటే ఉగ్రవాదం, హింసకు తావులేని వాతావరణంలో మాత్రమే సాధ్యమంటూ పాక్‌ వైఖరిని ఎండగట్టింది.

nation

09-11-2017 16:50:33

ఇంట్లో చోరి చేసిన దొంగపై చిరు రియాక్షన్

మెగాస్టార్ చిరంజీవి ఇంట్లో 2 లక్షల రూపాయల చోరీ జరిగిందని, ఆయన మేనేజర్ గంగాధర్ పోలీసులకు కంప్లయింట్ చేసిన విషయం తెలిసిందే. చిరంజీవి ఇంట్లో పనిచేసే చెన్నయ్యే ఈ పని చేశాడని తెలుసుకున్న హైదరాబాద్ పోలీసులు వెంటనే అతనని అదుపులోకి తీసుకుని విచారణ చేపట్టారు. అతని వద్ద నుండి 1.50 లక్షలను స్వాధీనం చేసుకున్న పోలీసులు, మరో 50 వేలు అతను జల్సాలకు ఖర్చు పెట్టాడని తెలిపారు. ఇక ఈ విషయంపై తాజాగా చిరంజీవి స్పందించినట్లుగా వార్తలు వస్తున్నాయి. చెన్నయ్య ఇలా చేశాడని తెలిసిన తర్వాత నమ్మకం మీదే నమ్మకం పోయిందని ఆయన స్పందించినట్లుగా టాక్. ఇంట్లో ఎంతో నమ్మకంగా ఉండేవాడని, కుటుంబ సభ్యుల్లో ఒకడిగా కలిపిపోయిన చెన్నయ్య ఇలా చేశాడంటే నమ్మలేకపోయానని, సొంత మనిషిలా చూసుకున్నామని చిరంజీవి అన్నట్లుగా చెబుతున్నారు. చెన్నయ్య చేసిన ఈ పనితో అందరినీ అనుమానించాల్సిన పరిస్థితి ఏర్పడిందని, అంతలా అతనని నమ్మితే, ఇలా చేస్తాడని అస్సలు ఊహించలేదని చిరు తెలిపినట్లుగా వార్తలు వస్తున్నాయి.

entertainment

15-09-2017 03:48:29

మన బ్యాక్టీరియా స్పెషల్‌!

ఇతర రాష్ట్రాలతో పోలిస్తే భిన్నంగా తెలుగు రాష్ట్రాల్లో తెలంగాణలో ఎక్కువగా ఉన్న స్ట్రిప్టోబాసిలిస్‌ తొమ్మిది కొత్త బ్యాక్టీరియాల్లో 3 మన వాళ్లలోనే సీడీఎఫ్ డీ తాజా అధ్యయనంలో వెల్లడిఏకత్వంలో భిన్నత్వం భారతదేశ ఆత్మ. మన దేశ ప్రజల్లో ఉండే బ్యాక్టీరియాల్లోనూ ఇదే కనిపిస్తోంది. సాధారణంగా మనిషి శరీరంలో 1000 రకాల బ్యాక్టీరియాలు ఉంటాయని అంచనా. వీటిలో 99 శాతం బ్యాక్టీరియాలు అందరిలోనూ కామన్‌గా ఉంటాయి. కానీ, 1 శాతం ప్రత్యేకంగా ఉంటాయి. ఇవి ఒక్కో రాష్ట్ర ప్రజల్లోనూ ఒక్కో రకంగా ఉన్నాయి. తెలుగు భాష మాట్లాడే ఆంధ్రప్రదేశ్‌, తెలంగాణ ప్రాంతాల్లో ప్రజల నోటిలో ఉన్న బ్యాక్టీరియా మిగిలిన వారికన్నా భిన్నంగా ఉంది. ఇక్కడి ప్రజల్లో సోలో బ్యాక్టీరియమ్‌, ఏలోప్రివోటిల్లా, లచ్‌నోనాఎరోబాకులమ్‌ అనే మూడు బ్యాక్టీరియాలు ప్రత్యేకంగా ఉన్నట్లు కనుగొన్నారు. ఇక, తెలంగాణలో అయితే స్ట్రిప్టోబాసిలిస్‌ అనే బ్యాక్టీరియా ఎక్కువగా ఉంది. ఈ విషయం సెంటర్‌ ఫర్‌ డీఎన్‌ఏ ఫింగర్‌ ప్రింటింగ్‌ అండ్‌ డయాగ్నాస్టిక్స్‌ (సీడీఎ్‌ఫడీ)కి చెందిన డాక్టర్‌ మధుసూదన్‌ రెడ్డి, మాక్స్‌ ప్లాంక్‌ ఇన్‌స్టిట్యూట్‌ ఫర్‌ ఇవల్యూషనరీ ఆంత్రపాలజీకి చెందిన ప్రొఫెసర్‌ మార్‌ స్టోర్‌కింగ్‌ల తాజా అధ్యయనంలో తేలింది. దీనిని అంతర్జాతీయ పత్రిక పబ్లిక్‌ లైబ్రరీ ఆఫ్‌ సైన్స్‌ వన్‌ తాజా సంచికలో ప్రచురించారు. నిజానికి, నోరు మనిషి ఆరోగ్యానికి ముఖద్వారం. మన నోటిలో ఉన్న బ్యాక్టీరియాలను గుర్తించి.. వాటి మంచి చెడులను విశ్లేషించగలిగితే అనేక ప్రయోజనాలుంటాయి. అందుకే, దేశంలోనే తొలిసారిగా వివిధ రాష్ట్రాల ప్రజల నోటిలో ఉండే బ్యాక్టీరియాను హైదరాబాద్‌కు చెందిన సీడీఎ్‌ఫడీ శాస్త్రవేత్తలు విశ్లేషించారు. జర్మనీలోని మాక్స్‌ ప్లాంక్‌ ఇన్‌స్టిట్యూట్‌ ఫర్‌ ఇవల్యూషనరీ ఆంత్రపాలజీకి చెందిన శాస్త్రవేత్తలతో కలిసి చేసిన అధ్యయనంలో అనేక ఆసక్తికరమైన విషయాలు వెల్లడయ్యాయి. వివిధ రాష్ట్రాల్లో ఎంపిక చేసిన ప్రదేశాలతోపాటు ఆంధ్రప్రదేశ్‌లోని విశాఖపట్నం, తెలంగాణలోని మహబూబ్‌నగర్‌కి చెందిన వలంటీర్ల నుంచి సేకరించిన ఉమ్మిలోని బ్యాక్టీరియాను అత్యాధునిక డీప్‌ డీఎన్‌ఏ సీక్వెన్సింగ్‌ ద్వారా విశ్లేషించారు. ‘‘వాతావరణ పరిస్థితులు, ఆహారపు అలవాట్లు, వ్యాధులు- ఈ మూడింటి ఆధారంగా బ్యాక్టీరియా అభివృద్ధి చెందుతుంది. ఈ అధ్యయనంలో ఆరోగ్యవంతుల నోటిలో ఉన్న బ్యాక్టీరియాను విశ్లేషించాం. ప్రతి ప్రాంతానికి ఒక్కో ప్రత్యేకత ఉందని వెల్లడైంది. ఇప్పటి వరకూ మనకు తెలియని తొమ్మిది బ్యాక్టీరియా రకాలు బయటపడ్డాయి’’ అని ఈ పరిశోధనలో కీలక పాత్ర పోషించిన సీడీఎ్‌ఫడీ శాస్త్రవేత్త ఒకరు వెల్లడించారు. వీటిలో ఏవి మంచివి, ఏవి చెడ్డవి అని నిర్ధారించాల్సి ఉందన్నారు. ప్రపంచంలోని ఇతర ప్రాంతాల్లో ఈ తరహా పరిశోధనలు జరిగినా- మన దేశంలో మాత్రం ఇలాంటి అధ్యయనం ఇదే తొలిసారి. ‘‘బ్యాక్టీరియా వందలు, వేల సంఖ్యలో ఉండదు. కోట్లలో ఉంటుంది. కొన్ని రకాల బ్యాక్టీరియాలను వెతికి పట్టుకోవడం కూడా కష్టమే. బ్యాక్టీరియాను వేరు చేసిన తర్వాత- అత్యాధునిక సాంకేతిక పరిజ్ఞానాన్ని ఉపయోగించి డీఎన్‌ఏ సీక్వెన్సింగ్‌ చేస్తారు’’ అని మరో శాస్త్రవేత్త చెప్పారు. కొన్ని ప్రాంతాల్లో మాత్రమే వచ్చే జబ్బులకు.. ఈ బ్యాక్టీరియాకు సంబంధం ఉందా అనే విషయంపై పరిశోధనలు జరగాల్సిన అవసరం ఉంది’’ అని సీడీఎ్‌ఫడీకి చెందిన శాస్త్రవేత్త పేర్కొన్నారు.  పరిశోధన ఫలితాలివి..దేశవ్యాప్తంగా 92 మంది వలంటీర్లను ఎంపిక చేసుకొని వారి నుంచి నమూనాలను సేకరించారు. వీటినుంచి 165 రకాల బ్యాక్టీరియాలను వేరు చేయగలిగారు. వీటిలో మనకు తెలియని తొమ్మిది రకాల కొత్త బ్యాక్టీరియా ఉంది. వీటిలో సోలో బ్యాక్టీరియమ్‌, ఏలోప్రివోటిల్లా, లచ్‌నోనాఎరోబాకులమ్‌లు తెలుగు రాష్ట్రాల ప్రజల్లో ఉన్నాయి. బ్యాక్టీరియా ఎందుకు?ప్రతి మనిషి శరీరంలో మంచి, చెడు బ్యాక్టీరియా ఉంటుంది. చెడు బ్యాక్టీరియాతో వ్యాధులు వస్తాయి. కాబట్టి దానిని తొలగించుకోవాలి. మంచి బ్యాక్టీరియాను అభివృద్ధి చేసుకుంటే జబ్బులు తగ్గుతాయి. మంచి బ్యాక్టీరియాను ఎలా పెంచుకోవాలి? అనే విషయాన్ని తెలియజేసే శాస్త్రాన్ని ప్రో బయాటిక్స్‌ అంటారు. పరిశోధన ఫలితాలివి..దేశవ్యాప్తంగా 92 మంది వలంటీర్లను ఎంపిక చేసుకొని వారి నుంచి నమూనాలను సేకరించారు. వీటినుంచి 165 రకాల బ్యాక్టీరియాలను వేరు చేయగలిగారు. వీటిలో మనకు తెలియని తొమ్మిది రకాల కొత్త బ్యాక్టీరియా ఉంది. వీటిలో సోలో బ్యాక్టీరియమ్‌, ఏలోప్రివోటిల్లా, లచ్‌నోనాఎరోబాకులమ్‌లు తెలుగు రాష్ట్రాల ప్రజల్లో ఉన్నాయి. బ్యాక్టీరియా ఎందుకు?ప్రతి మనిషి శరీరంలో మంచి, చెడు బ్యాక్టీరియా ఉంటుంది. చెడు బ్యాక్టీరియాతో వ్యాధులు వస్తాయి. కాబట్టి దానిని తొలగించుకోవాలి. మంచి బ్యాక్టీరియాను అభివృద్ధి చేసుకుంటే జబ్బులు తగ్గుతాయి. మంచి బ్యాక్టీరియాను ఎలా పెంచుకోవాలి? అనే విషయాన్ని తెలియజేసే శాస్త్రాన్ని ప్రో బయాటిక్స్‌ అంటారు. స్పెషల్‌ డెస్క్‌

nation

08-04-2017 23:40:14

దివీస్‌ లాబ్‌కు ఎఫ్‌డిఎ ఊరట

కొన్ని ఔషధాలపై ఆంక్షల ఎత్తివేత హైదరాబాద్‌ (ఆంధ్రజ్యోతి బిజినెస్‌): అమెరికా ఔషధ, ఔషధ నియంత్రణ సంస్థ ఎఫ్‌డిఎ నుంచి హైదరాబాద్‌కు చెందిన దివీస్‌ లాబొరేటరీస్‌కు పెద్ద ఊరట లభించింది. విశాఖపట్నంలోని ఈ కంపెనీకి చెందిన యూనిట్‌లో ఉత్పత్తి అయ్యే కొన్ని ఔషధ దిగుమతులపై అప్రమత్తంగా ఉండాలని గతంలో చేసిన హెచ్చరిక నుంచి కొన్ని ఔషధాలను తొలగిస్తున్నట్టు ప్రకటించింది. దివీస్‌ శనివారం ఈ విషయాన్ని స్టాక్‌ ఎక్స్ఛేంజ్‌లకు తెలిపింది. ఏదైనా ఔషధ కంపెనీ ఉత్పత్తి విధానాల్లో లోపాలున్నా లేదా ఆ యూనిట్ల తనిఖీకి కంపెనీలు అంగీకరించకపోతే ఎఫ్‌డిఎ తమ చట్టంలోని 66-40, 99-32 నిబంధనల కింద ఈ హెచ్చరిక చేసింది. ఇలాంటి హెచ్చరికలు విధించిన కంపెనీల ఔషధాల దిగుమతిని భౌతికంగా పరిశీలించకుండానే అడ్డుకుంటారు. దివీస్‌ ఈ విషయాన్ని గత నెల 22న దివీస్‌ ల్యాబ్స్‌ పేర్కొంది. ఆ తర్వాత దివీస్‌ ఇచ్చిన వివరణతో లెవిటెరాసిటామ్‌, గబాపెంటిం, లమోట్రైజిన్‌, క్యాప్‌సిటాబైన్‌ వంటి 10 దివీస్‌ ఔషధాలను నిషేధం నుంచి తొలగించింది. ఇపుడు మరికొన్ని ఔషధాలను నిషేధం నుంచి తొలిగించినట్టు స్టాక్‌ ఎక్స్ఛేంజ్‌లకు తెలిపింది.

business

06-06-2017 13:02:33

సోనియా నివాసంలో కీలక సమావేశం

న్యూఢిల్లీ : కాంగ్రెస్ వర్కింగ్ కమిటీ (సీడబ్ల్యూసీ) సమావేశం ఆ పార్టీ అధ్యక్షురాలు సోనియా గాంధీ నివాసంలో జరిగింది. ప్రస్తుత రాజకీయ పరిస్థితులు, త్వరలో జరిగే రాష్ట్రపతి ఎన్నికల గురించి చర్చించినట్లు సమాచారం. సోనియా అధ్యక్షతన జరిగిన ఈ సమావేశంలో ఆ పార్టీ ఉపాధ్యక్షుడు రాహుల్‌ గాంధీ, మాజీ ప్రధాన మంత్రి మన్మోహన్ సింగ్, సీనియర్ నేతలు గులాం నబీ ఆజాద్, పి. చిదంబరం, అంబికా సోనీ, జనార్దన్ ద్వివేది తదితరులు పాల్గొన్నారు. రాష్ట్రపతి ఎన్నికల్లో ప్రతిపక్షాలతో కలిసి విస్తృత కూటమిని ఏర్పాటుచేసే అంశంపై చర్చించినట్లు సమాచారం.

nation

25-04-2017 03:27:43

ఆడ్వాణీకి ద్రోహం చేయొద్దు!

బీజేపీ వ్యవస్థాపకులలో ప్రధాన వ్యక్తి, పార్టీని రెండు ఎంపీ సీట్ల నుంచి అధికారంలోకి తీసుకువచ్చిన ఆడ్వాణీ ఆ రోజుల్లో వాజపేయి గారిపై గౌరవంతో వారిని ప్రధానిని చేసేందుకు త్యాగం చేశారు. అలాగే నరేంద్ర మోదీ ఈ రోజు ప్రధాని పదవిలో ఉండటానికి కారకుడు, ఆయనను గుజరాత్ ముఖ్యమంత్రిని చేసినవారు ఆడ్వాణీ. మోదీని ముఖ్యమంత్రి పదవి నుంచి తొలగించాలని పార్టీ నాయకులంతా తీర్మానించినా ఆడ్వాణీ ఆ నిర్ణయాన్ని వ్యతిరేకించి ఈ రోజు ఈ స్థితికి రావడానికి కారకులయ్యారు. 2014లో మోదీ అధికారంలోకి వచ్చినప్పటి నుంచి ఆడ్వాణీ అవమానాలకు గురవుతున్నారు. ఆడ్వాణీని రాష్ట్రపతిగా చేసి వారి పట్ల, వారు దేశానికి చేసిన సేవ పట్ల కృతజ్ఞత తెలుపుకోవలసిన బాధ్యత మోదీపై ఉంది. కానీ నరేంద్ర మోదీ ఆడ్వాణీని రాష్ట్రపతి కాకుండా నిరోధించేందుకే సీబీఐని వాడుకుంటున్నారని దేశమంతా అనుకుంటోంది. ఇది నరేంద్ర మోదీకి గానీ బీజేపీకి గానీ శ్రేయస్కరం, గౌరవప్రదం కాదు. మోదీ బీజేపీకి దేశంలో పూర్తి ప్రజామోదం లేదు. 2014లో వారికి వచ్చిన ఓట్లు దాదాపు 31శాతం మాత్రమే. యూపీ ఎన్నికల్లో కూడా బీజేపీకి 39 శాతం ఓట్లు మాత్రమే వచ్చాయి. ఇంకా 69శాతం వ్యతిరేకతే ఉంది. ఇక ఆడ్వాణీకి జరుగుతున్న అవమానాలు, అన్యాయాలు ప్రజలు గమనిస్తున్నారు. మోదీ తన నిర్ణయాన్ని మార్చుకొని ఆడ్వాణీని రాష్ట్రపతిని చేసి కృతజ్ఞత చూపాలి. అలాగే బీజేపీ నాయకులందరూ ఆడ్వాణీకి జరుగుతున్న అన్యాయాన్ని మోదీ వద్ద ప్రస్తావించి, ఆయన రాష్ట్రపతి అయ్యేట్టు కృషి చేయాలి. లేకుంటే చరిత్ర హీనులుగా మిగిలిపోతారు.టి. పార్థసారథి, హనుమకొండ

editorial

30-12-2017 12:30:52

రాజకీయాల్లోకి కత్తి మహేశ్?

సినీ విశ్లేషకుడు కత్తి మహేశ్ రాజకీయాల్లోకి వచ్చే అవకాశమున్నట్లు తెలుస్తోంది.శనివారం ఉదయం ఫేస్‌బుక్ లైవ్‌లోకొచ్చిన కత్తి మహేశ్‌ను ఓ నెటిజన్ చట్టసభల్లో మీలాంటి వారుండాలని కోరాడు. ఇందుకు స్పందించిన కత్తి మహేశ్ తన లాంటి వారు చట్టసభల్లో ఉండాలనుకోవడం తప్పు లేదని, సేవ చేయగలనన్న నమ్మకం తనకుందని చెప్పారు. అయితే తన లాంటి వారు రాజకీయాల్లోకి వస్తే ఎలా చేస్తాం.. ఎలా ముందుకెళతామనే దానికి జిగ్నేష్ మేవాని ఉదాహరణ అని తెలిపారు.  జిగ్నేష్‌ను ఆదర్శంగా తీసుకుని దళితుల్లో కొంతమందైనా ఏపీ, తెలంగాణ రాజకీయాల్లో పాలుపంచుకోవాల్సిన అవసరం ఉందని కత్తి మహేశ్ అభిప్రాయపడ్డారు. అయితే రాజకీయాల్లోకి రావాలంటే ఒక దీర్ఘకాలిక ప్రణాళిక కావాలని, అయితే ఆ ప్రణాళికను ఓ సైద్ధాంతిక ప్రాతిపదికన ఏర్పరచుకోకుండా గుడ్డెద్దు చేలో పడ్డట్టు వెళ్లకూడదని ఆయన చెప్పారు. అందుకే ఆలోచించి నిర్ణయం తీసుకుంటానని కత్తి మహేశ్ చెప్పారు. జనసేన అధినేత పవన్ కల్యాణ్ విద్యార్హతేంటో తెలుసా?  తెలంగాణ ప్రముఖ రాజకీయ నేతల గురించి ఈ విషయం తెలుసా?

entertainment

06-09-2017 02:21:19

టెక్‌ వ్యూ : తదుపరి నిరోధం 10000

నిఫ్టీ 9940 వద్ద పాజిటివ్‌గా ప్రారంభమై రియాక్షన్‌ సాధించినా 9900 వద్ద రికవరీ సాధించి చివరికి ఈ కీలక స్థాయి కన్నా పైన 9950 సమీపంలో క్లోజయింది. ఇది ట్రెండ్‌లో సానుకూలతను సూచిస్తోంది. వరుసగా మూడు రోజులుగా 9900 వద్ద నిలదొక్కుకుంటూ వస్తోంది. ప్రధాన మానసిక అవధి 10000కి సమీపంలోకి చేరింది. మరోసారి ఈ స్థాయిలో పరీక్ష ఎదుర్కొనవచ్చు. బుధవారం స్థాయిలివే..నిరోధం: 10000 మద్దతు: 9900మరింత అప్‌ట్రెండ్‌లో పురోగమించాలంటే 10000 కన్నా పైన బలంగా క్లోజ్‌ కావాలి. విఫలమైతే కన్సాలిడేషన్‌కు ఆస్కారం ఉంటుంది.ప్రధాన మద్దతు స్థాయి 9900. అంతకన్నా దిగువన క్లోజయితే స్వల్పకాలిక కరెక్షన్‌లో పడుతుంది.బ్యాంక్‌ నిఫ్టీ కూడా కీలక నిరోధం 24500 సమీపంలో ఉంది. స్వల్పకాలిక అప్‌ట్రెండ్‌లో ప్రవేశించాలంటే ఈ స్థాయి కన్నా పైన బలంగా క్లోజ్‌ కావాలి.సూచన: స్వల్పకాలిక ఇన్వెస్టర్లు అప్రమత్తంగా ఉండాలి.-వి.సుందర్‌ రాజా

business

06-08-2017 01:58:02

ఔరా.. ఫరా!

బ్రిటిష్‌ దిగ్గజ అథ్లెట్‌కు 10వేల మీటర్ల స్వర్ణంకెరీర్‌లో పదో వరల్డ్‌ టైటిల్‌వరుసగా మూడోసారి అగ్రస్థానంప్రపంచ అథ్లెటిక్స్‌ చాంపియన్‌షిప్స్‌లండన్‌: బ్రిటిష్‌ దిగ్గజ అథ్లెట్‌ మో ఫరా వరుసగా పదో ప్రపంచ టైటిల్‌ గెలిచాడు. ఇక్కడ శుక్రవారం ప్రారంభమైన వరల్డ్‌ అథ్లెటిక్స్‌ చాంపియన్‌షిప్స్‌లో పురుషుల 10వేల మీటర్ల స్వర్ణం సాధించాడు. 26 నిమిషాల 49.51 సెకన్లతో అతడు అగ్రస్థానంలో నిలిచాడు. ఉగాండాకు చెందిన జోషువా చెప్టెగి (26ని.49.94సె) రజతం, కెన్యాకు చెందిన పాల్‌ కిప్న్‌గెటిచ్‌ తనూయ్‌ (26ని 50.60సె) కాంస్య పతకం కైవసం చేసుకున్నారు. ఇదే లండన్‌ స్టేడియంలో అయిదేళ్ల కిందట.. 2012 ఒలింపిక్స్‌లో కూడా ఫరా పసిడి పతకం చేజిక్కించుకోవడం విశేషం. గత రెండు ప్రపంచ అథ్లెటిక్స్‌ చాంపియన్‌షిప్స్‌ (2013 మాస్కో, 2015 బీజింగ్‌)లో డబుల్‌ (10వేలు, 5 వేల మీటర్ల) సాధించిన ఫరా.. ఈసారీ ఆ ఫీట్‌పై కన్నేశాడు. బుధవారం జరిగే 5వేల మీటర్లలోనూ తలపడనున్నాడు. ప్రపంచ చాంపియన్‌షిప్స్‌ చరిత్రలో ఫరా నేటి టైమింగ్‌ రెండో అత్యుత్తమం కావడం గమనార్హం. ఇక ఏకంగా ఏడుగురు అథ్లెట్లు 27 నిమిషాల సమయంలోపే పరుగును పూర్తి చేయడం ఇది తొలిసారి కావడం మరో విశేషం. 34 ఏళ్ల బ్రిటిష్‌ రన్నర్‌ ఫరాకు ఈసారి తీవ్ర పోటీ ఎదురైంది. పలుమార్లు అథ్లెట్ల మధ్య ఆధిక్యం మారుతూ వచ్చింది. ‘ఇది నిజంగా క్లిష్టమైన రేస్‌’ అని పోటీ అనంతరం ఫరా అంగీకరించాడు.

sports

06-10-2017 14:49:49

అణ్వాయుధ వ్యతిరేక సంస్థకు నోబెల్ శాంతి పురస్కారం

న్యూఢిల్లీ : అణ్వాయుధాలకు వ్యతిరేకంగా పోరాడుతున్న సంస్థకు ఈ ఏడాది నోబెల్ బహుమతి లభించింది. ఇంటర్నేషనల్ కాంపెయిన్ టు అబాలిష్ న్యూక్లియర్ వెపన్స్ అనే సంస్థకు ఈ బహుమతి లభించింది. ఈ సంస్థ చేస్తున్న కృషికి గుర్తింపుగా నోబెల్ బహుమతికి ఎంపిక చేసినట్లు నార్వేకు చెందిన నోబెల్ కమిటీ చీఫ్ బెరిట్ రెయిస్ ఆండర్సన్ తెలిపారు. అణ్వాయుధాలను ఉపయోగించడం వల్ల మానవాళికి జరిగే నష్టాన్ని ఈ సంస్థ విస్తృతంగా ప్రచారం చేసినట్లు తెలిపారు. ఇటువంటి ఆయుధాల నిషేధానికి ఒప్పందం కోసం సాహసోపేతమైన కృషి చేస్తోందన్నారు.  నోబెల్ శాంతి బహుమతి పొందిన ఇంటర్నేషనల్ కాంపెయిన్ టు అబాలిష్ న్యూక్లియర్ వెపన్స్ 101 దేశాల్లో అణ్వాయుదాలకు వ్యతిరేకంగా ప్రచారం చేస్తోంది. ఈ సంస్థకు 468 భాగస్వామ్య సంస్థలు ఉన్నాయి.

nation

07-04-2017 01:19:00

చెరుకుతో బయోడీజిల్‌ ఉత్పత్తి

వాషింగ్టన్‌, ఏప్రిల్‌ 6: చెరుకు పంటలో మార్పులుచేసి బయోడీజిల్‌ను ఉత్పత్తిచేసే సరికొత్త విధానాన్ని కనుగొన్నట్లు యూనివర్సిటీ ఆఫ్‌ ఇల్లినాయి్‌సకు చెందిన శాస్త్రవేత్తల బృందం పేర్కొంది. జన్యుపరమైన మార్పులతో ఇది సాధ్యమేనని వివరించింది. చెరుకు గడల నుంచి తీసిన రసాన్ని పులియబెట్టి ఈథనాల్‌ను, దానికి పలు ద్రావణాలను కలిపి ఆయిల్‌ను సేకరిస్తామని.. ఈ బృందంలోని భారత సంతతి శాస్త్రవేత్త విజయ్‌ సింగ్‌ తెలిపారు.

nation

05-08-2017 16:10:42

‘ఫిదా’లో ఆ పాత్ర ఇచ్చుంటే నేనూ న్యాయం చేసేదాన్ని: ఈషారెబ్బా

భారతీయ సినిమాగా గుర్తింపు పొందుతున్న తెలుగు సినిమాలో తెలుగమ్మాయిలు కనిపించడం చాలా అరుదు. తెలుగు డైరెక్టర్లు మనమ్మాయిలను హీరోయిన్లుగా తీసుకోవడానికి వెనకడుగు వేస్తారు. అందుకే పక్క రాష్ట్రాల నుంచి వచ్చిన అమ్మాయిలు తెలుగులో మంచి అవకాశాలను అందిపుచ్చుకుంటారు. తెలుగులో సక్సెస్ అవుతున్న తెలుగమ్మాయిల జాబితాలో ప్రస్తుతం ఈషా రెబ్బా పేరు ప్రముఖంగా వినిపిస్తోంది. హైదరాబాద్‌లో పుట్టి పెరిగిన ఈ లోకల్ పిల్ల... తెలుగు సినిమాల్లో వరుస అవకాశాలను అందిపుచ్చుకుంటోంది. మోడల్‌గా కెరీర్ ప్రారంభించిన ఈషా ‘అంతకు ముందు ఆ తర్వాత’ చిత్రంతో సినీ జీవితాన్ని ప్రారంభించి.. బందిపోటు, అమీతుమీ తర్వాత తాజాగా సుకుమార్ నిర్మించిన ‘దర్శకుడు’ సినిమాతో ప్రేక్షకుల ముందుకు వచ్చింది. సుకుమార్ నిర్మించిన ఈ చిత్రంతో ఈషా మంచి మార్కులే అందుకుంది. తెలుగు డైరెక్టర్లు తెలుగమ్మాయిలకు అవకాశాలు ఇస్తే తామేంటో నిరూపించుకుంటామని చెబుతోంది ఈషా. ‘ఫిదా’ సినిమాలో సాయి పల్లవి అద్భుతంగా నటించిందని, ఆమె చేసిన ‘భానుమతి’ పాత్ర తనకు ఇచ్చుంటే తనూ తప్పకుండా న్యాయం చేసేదాన్నని ఈషా అంటోంది. అలాంటి మంచి పాత్రలు వస్తే సంతోషంగా చేస్తానంటోంది ఈ తెలుగు సుందరి. తెలుగమ్మాయిలకు అవకాశాలిచ్చి ప్రోత్సహించాలని డైరెక్టర్లను కోరుతోంది. ఈషా ప్రస్తుతం ‘వస్తా నీవెనుక’ సినిమాలో నటిస్తోంది.

entertainment

09-03-2017 23:43:08

మే నెలలో అంతర్జాతీయ ఆక్వా సదస్సు

విజయవాడ (ఆంధ్రజ్యోతి) అక్వా ఉత్పత్తులను మరింతగా ప్రోత్సహించడం కోసం కర్ణాటకలోని మంగళూరులో మే నెల రెండో వారంలో మూడు రోజుల అంతర్జాతీయ అక్వా ఆక్వేరియం సదస్సును నిర్వహిస్తున్నట్లు సముద్ర ఉత్పత్తుల ఎగుమతుల అభివృద్ది సంస్థ (ఎంపెడా)సంయుక్త సంచాలకుడు సిజె సంపత్ కుమార్‌ చెప్పారు. ఈ సదస్సులో టైగర్‌ ష్రింప్‌, ఎల్‌వనామీ, మడ్‌గ్రాబ్‌, స్కాంపి, మేరిన్/బ్రాకిష్‌ వాటర్‌ పిన్‌ఫిష్‌లను ఉత్పత్తి చేసే రైతులు, సొసైటీలకు అవార్డులను ఇవ్వనున్నట్లు చెప్పారు.

business

28-02-2017 13:24:38

బాలయ్య సినిమాలో కొత్త వారికి పిలుపు!

      వందో సినిమా తర్వాత బాలకృష్ణ ఏ మాత్రం ఆలస్యం చేయకుండా తదుపరి చిత్రాన్ని ప్రకటించేశాడు. డైనమిక్ డైరెక్టర్ పూరీ జగన్నాథ్‌తో సినిమాకు రెడీ అయిపోయాడు. ఈ విషయాన్ని పూరీ స్వయంగా ప్రకటించాడు కూడా. మరి, బాలయ్య లాంటి అగ్రహీరోతో సినిమా చేసేటప్పుడు ఎంత జాగ్రత్తగా ఉండాలి? అయితే.. పూరీ ఇక్కడ ఓ బోల్డ్ స్టెప్ వేశాడేమో అనిపిస్తోంది. ఎందుకంటే.. అంతటి సీనియర్ నటుడితో సినిమా తీసేటప్పుడు నటీనటుల విషయంలో ఎక్కడా రాజీ పడరు. వీలైనంత వరకు ఇండస్ట్రీలో మంచి పేరున్న వారినే ఎంపిక చేసుకుంటారు. కానీ, ఈ సారి పూరీ చాలా మంది కొత్త వారిని బాలకృష్ణ సినిమాతో పరిచయం చేయాలనుకుంటున్నాడేమో.. అందుకే హీరోయిన్లు, విలన్, ఇతర పాత్రల కోసం కాస్టింగ్ ప్రకటన ఇచ్చేశాడు. చార్మితో కలిసి ఏర్పాటు చేసిన పూరీ కనెక్ట్స్ ద్వారా ఆ ప్రకటనను జారీ చేశాడు. వారికి కావాల్సిన అర్హతలను అందులో పొందుపరిచాడు పూరీ. ఈ సినిమా కోసం ఇద్దరు హీరోయిన్లను ఎంపిక చేస్తున్నారు. ఇద్దరి వయసు 23 నుంచి 30 ఏళ్ల మధ్య వయసుండాలట. ఇక, విలన్‌గా ఆరడుగుల ఆజానుబాహుడు, 45 నుంచి 50 ఏళ్ల మధ్య వయస్కుడు కావాలని నిబంధన పెట్టాడు పూరీ. ఇక, రాజకీయ నాయకుడిగానూ ఓ వ్యక్తి కావాలంటూ ప్రకటన ఇచ్చాడు. బాలయ్య లాంటి హీరో సినిమా కోసం ఇలా కాస్టింగ్ కాల్ ఇవ్వడమేంటని ఫిల్మ్‌నగర్‌లో ప్రస్తుతం చర్చించుకుంటున్నారు. దీనిపై బాలయ్య స్పందన ఎలా ఉంటుందో మరి!!!

entertainment

15-04-2017 03:12:38

సీఎం,దినకరన్‌ మధ్య విభేదాలు ?

చెన్నై, ఏప్రిల్‌ 14 (ఆంధ్రజ్యోతి): తమిళనాడు ఆరోగ్యశాఖమంత్రి విజయభాస్కర్‌ ఇంట్లో ఐటీ దాడులు సీఎం పళనిస్వామి, అన్నాడీఎంకే డిప్యూటీ ప్రధానకార్యదర్శి దినకరన్‌ మధ్య విభేదాలకు దారితీశాయా? అన్నాడీఎంకేలో శుక్రవారం చోటుచేసుకున్న ఓ పరిణామం దానిని సూచిస్తోంది ! విజయభాస్కర్‌ నివాసాలపై ఇటీవలి ఐటీ దాడులు పార్టీని, ప్రభుత్వాన్ని ఇరుకున పెట్టాయి. ఈ నేపథ్యంలో మంత్రికి మరోమారు ఐటీ శాఖ సమన్లు జారీ చేయడం, ఆయన్ని ఆ పదవి నుంచి తొలగించాలని డిమాండ్లు పెరుగుతుండడంతో విజయభాస్కర్‌పై సీఎం తీవ్రం అసంతృప్తితో ఉన్నట్టు తెలుస్తోంది.  అంతేకాదు ఆయన్ని మంత్రివర్గం నుంచి తొలగించాలని సీఎం భావిస్తున్నట్టు సమాచారం. అయితే దినకరన్ మాత్రం ఆయన్ని కొనసాగించాల్సిందేనని సీఎంను ఆదేశిస్తున్నట్టు సమాచారం. దీంతో దినకరన్, సీఎం మధ్య విభేదాలు ఏర్పడినట్టు అన్నాడీఎంకే వర్గాలు చెబుతున్నాయి. ఈ వ్యవహారంపై చర్చించేందుకు లోక్‌సభ డిప్యూటీ స్పీకర్‌ తంబిదురై నేతృత్వంలో సీనియర్‌ మంత్రులు శుక్రవారం మధ్యాహ్నం స్థానిక బీసెంట్‌నగర్‌లోని దినకరన నివాసంలో సమావేశమయ్యారు. ఐటీ శాఖ మున్ముందు తీసుకునేందుకు అవకాశమున్న చర్యల గురించి, తదనంతరం తాము స్పందించాల్సిన విధానం, సీఎం వైఖరి గురించి చర్చించినట్టు అన్నాడీఎంకే వర్గాలు తెలిపాయి. అయితే దినకరన్ మాత్రం మంత్రులు కేవలం మర్యాదపూర్వకంగానే తనను కలిశారని, దీనికి ఏమాత్రం ప్రాధాన్యం లేదని వివరించారు.

nation

07-03-2017 23:19:56

మళ్లీ తెరపైకి బిఎస్‌ఎన్‌ఎల్‌-ఎంటిఎన్‌ఎల్‌ విలీనం

న్యూఢిల్లీ : ప్రభుత్వ రంగంలోని బిఎస్‌ఎన్‌ఎల్‌-ఎంటిఎన్‌ఎల్‌ విలీన ప్రతిపాదన మళ్లీ తెరపైకి వస్తోంది. కొద్ది రోజుల క్రితం టెలికాం శాఖ (డాట్‌ ) ఉన్నతాధికారులు దీనిపై కీలక చర్చలు జరిపినట్టు సమాచారం. ప్రైవేట్‌ టెలికాం ఆపరేటర్ల నుంచి ఎదురవుతున్న పోటీని తట్టుకునేందుకు డాట్‌ ఉన్నతాధికారులు ఈ ప్రతిపాదనను మళ్లీ తెరపైకి తెచ్చినట్టు సమాచారం. వాజ్‌పేయి హయాంలో అప్పటి టెలికాం మంత్రి ప్రమోద్‌ మహాజన్‌ ఈ విలీన ప్రతిపాదనను తెరపైకి తెచ్చారు. పీకల్లోతు నష్టాల్లో ఉన్న ఎంటిఎన్‌ఎల్‌ను తమ కంపెనీలో విలీనం చేయడాన్ని అప్పట్లో బిఎస్‌ఎన్‌ఎల్‌ ఉద్యోగులు తీవ్రంగా వ్యతిరేకించడంతో ఆ ప్రతిపాదన పక్కన పెట్టారు. రిలయన్స్‌ జియో ప్రభావంతో ఇటీవల ప్రైవేట్‌ టెలికాం రంగంలో విలీనాలు ఊపందుకున్నాయి. దీంతో ప్రభుత్వ రంగంలోని ఈ రెండు కంపెనీలనూ విలీనం చేయాలని ప్రభుత్వం యోచిస్తున్నట్టు సమాచారం. ప్రైవేట్‌ పోటీతో నిజానికి బిఎస్‌ఎన్‌ఎల్‌, ఎంటిఎన్‌ఎల్‌ రెండూ ఆర్థిక సమస్యలు ఎదుర్కొంటున్నాయి. అయితే బిఎస్‌ఎన్‌ఎల్‌తో పోలిస్తే ఎంటిఎన్‌ఎల్‌ పీకల్లోతు నష్టాల్లో ఉంది. డిసెంబరుతో ముగిసిన మూడు నెలల కాలానికి ఎంటిఎన్‌ఎల్‌ రూ.690.59 కోట్ల రాబడిపై రూ.819.96 కోట్ల నష్టం ప్రకటించింది. ఇదే కాలంలో అప్పుల భారం రూ.19,418.23 కోట్లకు చేరింది.

business

07-05-2017 19:01:31

రెండో ప్రపంచ యుద్ధకాలం నాటి బాంబులు పేలవచ్చంటూ సిటీ ఖాళీ

హానోవర్: రెండో ప్రపంచ యుద్ధ కాలం నాటి బాంబులు పేలిపోయే అవకాశం ఉందంటూ జర్మనీలో ఏకంగా ఓ నగరాన్నే ఖాళీ చేయించారు. హానోవర్ నగరం నుంచి 50 వేల మందిని ఇప్పటికే ఖాళీ చేయించారు. ఎప్పుడైనా పేలేందుకు సిద్ధంగా ఉన్న ఐదు పెద్ద బాంబులను చుట్టుపక్కల ప్రజలను సురక్షిత ప్రాంతాలకు తరలించారు. వారికి బోర్ కొట్టకుండా సినిమాలకు, షికార్లకు ఏర్పాట్లు చేశారు. రెండో ప్రపంచ యుద్ధకాలంలో ఇక్కడ బాంబుల వర్షం కురిసింది. ప్రతిరోజూ వీటిని వెతికి నీర్వీర్యం చేసేందుకు జర్మనీ కోట్ల రూపాయలు ఖర్చు చేస్తోంది.

nation

04-12-2017 19:48:29

ఈ ఆచారి మీ ముందుకు వచ్చేది ఎప్పుడంటే..

మంచు విష్ణు హీరోగా జి.నాగేశ్వర్‌రెడ్డి దర్శకత్వంలో తెరకెక్కుతున్న సినిమా 'ఆచారి అమెరికా యాత్ర'. చిత్రంలో బ్రహ్మానందం కీలకపాత్రలో కనిపించనున్నాడు. కామెడీ ప్రధానాంశంగా వస్తున్న ఈ సినిమాలో విష్ణు సరసన ప్రగ్యాజైస్వాల్ హీరోయిన్‌గా నటిస్తోంది. చిత్రంలోని మేజర్ పార్ట్ అంతా అమెరికాలో షూటింగ్ చేశారు. అయితే షూటింగ్ చివరిదశకు చేరుకోవడంతో తాజాగా సినిమా విడుదల తేదీని ప్రకటించింది చిత్రయూనిట్. జనవరి 26వ తేదీన ప్రపంచవ్యాప్తంగా సినిమాను గ్రాండ్‌గా విడుదలచేయనున్నట్లు తెలిపారు. గతంలో హీరో మంచు విష్ణు, దర్శకుడు నాగేశ్వర్ రెడ్డి కాంబోలో వచ్చిన 'దేనికైనా రెడీ', 'ఈడోరకం ఆడోరకం' సినిమాలు భారీ హిట్ సాధించిన సంగతి తెలిసిందే. దీంతో మరోసారి ఈ ఇద్దరి కాంబోలో వస్తున్న ఈ సినిమాపై ప్రేక్షకుల్లో భారీ అంచనాలు నెలకొన్నాయి.

entertainment

16-10-2017 03:00:49

కాలుష్యం లేని బాణసంచా తయారు చేయించాలి

పిల్లలకు అనారోగాన్ని కలిగించని, కాలుష్య రహిత టపాసులు తయారు చేయాలని శాస్త్రవేత్తలకు చెప్పాలి. వాయు కాలుష్యంతో పిల్లలకు పుట్టెడు రోగాలొస్తున్నాయి. కొత్త భారత్‌, స్వచ్ఛ భారత్‌, కులం లేని భారత్‌ కోసం అందరం కలిసి ప్రతినబూనాలి. - కేంద్ర పర్యావరణ మంత్రి హర్షవర్ధన్‌

nation

02-06-2017 02:25:56

రైతన్న ‘మహా’ సమ్మె

దేశ చరిత్రలోనే తొలిసారి సమ్మెరుణ మాఫీ కోసం మహారాష్ట్రలో హైవేల ముట్టడి.. ముంబైకి పాలు బంద్‌కంటైనర్లలో తెచ్చి పారబోత.. ఉల్లి, మిర్చి, కూరగాయల లోడ్‌లు రోడ్లపాలుముంబైకి వెళ్లే సరుకులు నిలిపివేత.. ప్రత్యామ్నాయాలతో సిద్ధమైన సర్కారుమహారాష్ట్రలోని అహ్మద్‌నగర్‌ జిల్లా నుంచి ప్రతిరోజూ టన్నులకొద్దీ టమోటాలు, లారీల కొద్దీ దానిమ్మపండ్లు, ట్రాక్టర్లపై పచ్చి మిరపకాయలు, కంటైనర్ల నిండా పాలు ముంబైకి సరఫరా అవుతాయి. గురువారం కూడా రైతులు వాటిని తీసుకొని బయలుదేరారు. హైవేపై కొంతదూరం వచ్చాక, ఒక్కసారిగా వాహనాలను నిలిపివేశారు. టన్నులకొద్దీ కూరగాయలను వాహనాల్లోంచి దొర్లించారు. వేల లీటర్ల పాలని పారబోసి. ‘రుణ’మాఫీ కోసం రణం ప్రకటించారు. ముంబై, జూన్‌ 1 : అన్నట్టుగానే అహ్మద్‌నగర్‌ రైతులు నిరవధిక సమ్మె ప్రారంభించారు. రుణమాఫీ, ఉచిత విద్యుత్, సాగు రాయితీలు, పాలధరల పెంపు, చేసిన కష్టానికి, పెట్టిన పెట్టుబడికి తగిన ప్రతిఫలం అందించాలని, తక్షణం ఎమ్‌ఎస్‌ స్వామినాథన్‌ కమిషన్‌ సిఫార్సులను అమలుచేయాలని ముక్తకంఠంతో నినదించారు. ముంబైకు దారితీసే జాతీయరహదారులపై తమ వాహనాలను అడ్డంగా నిలిపారు. కూరగాయలు, పాలు, పండ్లతో వేరే జిల్లాలు, ప్రాంతాల నుంచి వచ్చే వాహనాలను అడ్డుకొన్నారు. ముంబై శివార్లలో చెక్‌పోస్టులు ఏర్పాటుచేసి.. మహానగరానికి వెళ్లే లోడులను నిలిపివేశారు. ఈ క్రమంలో పోలీసులతో ప్రత్యక్ష పోరుకు సిద్ధమయ్యారు. కడుపు మండిన రైతులు పంటని తగలబెట్టుకోవడం, యార్డుల వద్ద ధర్నాలు చేయడం మాత్రమే చూసిన దేశానికి, తొలిసారి ‘సమ్మె’ సెగని చవిచూపించారు. మహారాష్ట్రలో రైతుల రుణాలు మాఫీ చేయాలన్న డిమాండ్‌ చాలాకాలంగా ఉంది. ఉత్తరప్రదేశ్‌కు రుణమాఫీ చేయనున్నట్టు కేంద్రం ప్రకటించి, ఆ వెంటనే వెనక్కి తగ్గిన నేపథ్యంలో, ఈ అంశం మరింతగా మహారాష్ట్రని మండిస్తోంది. ప్రధానంగా ఈ సమస్యపైనే మంగళవారం ముఖ్యమంత్రి ఫడణవీస్‌తో ప్రముఖ రైతునేత ధనంజయ్‌ జాదవ్‌ నేతృత్వంలో రైతుసంఘాలు చర్చ లు జరిపాయి. రాష్ట్రంలోని 32 లక్షలమంది రైతులకు రుణమాఫీ చేయాలంటే రూ.30,500 కోట్లు అవసరం. ఇంత పెద్ద మొత్తం సర్దుబాటు చేయడం ఇప్పటికిప్పుడు సాధ్యం కాదని సీఎం పేర్కొన్నారు.  దీంతో రైతులు నిరవధిక సమ్మెకు పిలుపునిచ్చారు. గురువారం నాసిక్‌లో రోడ్ల దిగ్బంధానికి ప్రయత్నించిన రైతులపై పోలీసులు లాఠీలు ఝళిపించారు. 21 మందిని అదుపులోకి తీసుకొన్నారు. రోడ్లపై పారబోసిన టన్నులకొద్దీ ఉల్లిపాయలు, దానిమ్మపండ్లను పక్కకునెట్టి ట్రాఫిక్‌ను క్రమబద్ధీకరించడానికి వారికి కొద్దిగంటల సమయం పట్టింది. లాఠీచార్జికి నిరసనగా నాసిక్‌లో హోల్‌సేల్‌ మార్కెట్‌ను స్వచ్ఛందంగా మూసివేశారు. అహ్మద్‌నగర్‌ జిల్లా పరిధిలోని యా ర్డులు, వ్యవసాయ ఉత్పత్తుల కేంద్రాలు రోజంతా ఖాళీగా కనిపించాయి. రైతుల సమ్మెని ప్రభుత్వం తేలిగ్గా తీసుకోగా, శివసేన, కాంగ్రెస్‌ తమ మద్దతుని అందిస్తున్నాయి.  ‘మా సమ్మె విజయవంతమైంది. మా సమస్యలవైపు ప్రభుత్వం, ప్రజలు దృష్టి సారించేలా చేయగలిగాం’ అని శివసేన అనుబంధ సంస్థగా భావిస్తున్న కిసాన్‌ క్రాంతి మోర్చా నాయకులు తెలిపారు. కూరగాయలు, పండ్లు, పాలను నేలపాలు చేయడంపై ప్రశ్నించగా, ‘పంట పండించడమేగానీ, మాకు మిగిలిందేమీ లేదు. అలాంటప్పుడు ఆ పంట ఉంటేనేమీ, పోతేనేమీ’ అంటూ ఆగ్రహంతో ఊగిపోయారు. రెండు రోజుల్లో రైతుల సమస్యని పరిష్కరించకపోతే, మరింతగా ఉద్యమిస్తామని మోర్చా నాయకులు హె చ్చరించారు. కాగా, స్వాభిమానీ షేత్కారీ సంఘటన్‌ నేత రాజు శెట్టి నేతృత్వంలోని ఒక బృందం పుణె నుంచి ముంబైలోని రాజ్‌భవన్‌ దాకా పాదయాత్ర జరిపింది. ముంబైపై ‘సమ్మె’ట.. పాలు, కూరలు బంద్‌ప్రతి అవసరానికీ ముంబై బయటకే చూస్తుంది. తాగునీరు నుంచి, వంటింట్లో కూరల దాకా ప్రతిదీ దిగుమతి చేసుకోవాల్సిందే! ఈ పరిస్థితుల్లో రైతుల నిర్ణయం ముంబై జనజీవనంపై పెను ప్రభావమే చూపనుంది. అతిపెద్ద పాల, కూరగాయల ఉత్పత్తిదారుల కేంద్రం అయిన అహ్మద్‌నగర్‌ జిల్లా సమ్మెబాటలో ఉండటమే దీనికి కారణం. ఒకటి, రెండు రోజులయితే ఎలాగో సర్దుకోవచ్చుగానీ.. రోజులతరబడి సరుకు నిలిచిపోతే పరిస్థితి ఏమిటని ముంబైవాసులు భయపడుతున్నారు. ఇదే అదునుగా వ్యాపారులు కృత్రిమ కొరతని సృష్టించి, రేట్లు పెంచేస్తే సామాన్యుడి గతి ఏమి కావాలని కలవరపడుతున్నారు. అయితే, ఎలాంటి ఆందోళనలకు గురికావొద్దని రాష్ట్ర వ్యవసాయ శాఖ మంత్రి పాండురంగ్‌ ఫండ్కార్‌ కోరారు. ప్రత్యామ్నాయాలను ఇప్పటికే సిద్ధం చేశామని తెలిపారు. రైతుల సమ్మె వల్ల రాషా్ట్రనికి ఈకంత నష్టం కూడా జరగదని బీజేపీ అధికార ప్రతినిధి మాధవ్‌ భండారీ వ్యాఖ్యానించారు. పంటని అమ్ముకోకపోతే కుళ్లిపోయి రైతే నష్టపోతాడని, ప్రభుత్వానికి దానివల్ల వచ్చిన ఇబ్బందేమీ లేదని అన్నారు. భండారీ వ్యాఖ్యలపై కాంగ్రెస్‌ మండిపడింది. బీజేపీ రైతు వ్యతిరేక వైఖరికి భండారీ వ్యాఖ్యలు అద్దం పట్టాయని ప్రదేశ్‌ కాంగ్రెస్‌ అధికార ప్రతినిధి సచిన్‌ సావంత మండిపడ్డారు. బీజేపీకి రైతులు అవసరం లేకపోవచ్చుగానీ, దేశానికి వారి అక్కర ఎంతో ఉన్నదని ఆయన పేర్కొన్నారు. తమను కాదన్న బీజేపీని రైతాంగం తిరస్కరించే రోజు త్వరలోనే వస్తుందని సావంత హెచ్చరించారు.  బాహుబలి క్విజ్ ఇంకా ఆడలేదా..? పది ప్రశ్నలు.. రూ.10వేల బహుమతులు

nation